d ANUL 1. No. 4 : APRILIE? 1932. 
T” | a s 

= Viața Basarabiei 

Ki REVISTĂ LUNARĂ 

$ Editată de Asociația culturală „Cuvânt Moldovenesc“ 


~ Director PAN. HALIPPA 


3 Vedere din Basarabia: Prutul la Sbiroaia. 
3 SUMARUL: > 
S A T i ci I A .Gala Galaction 
DS Sărbătoarea primăverei (vearsuij) 2 a pe Donar Munteanu 
pi Spre înălţimi (versuri). ........... Pan. Halippa 
fz n al e eo e a AE a TE Gheorghe V. Madan 
i Elegie (versuri de A. Puşchin). Traducere. . Z7. Popovici 
i Strofe de primăvară EET RU OE A AA A. Al. Terziman 
i Cântec zaporojan (versuri) ......... Sergiu V. Cujbă 
h: Crisanteme albe AE N Ca o EAA Elena Vasiliu-Hasnaş 
= INI Du SINA E EE O ANA NEOA 1. Negrescu 
3 Regrete (versuri) . ....... pir API Tony Luţcan 
R Movile şi valuri de pământ. ........ P. Constantinescu- laşi 
A SIHA Er OI pe ta A Tony Luţcan 
g Da RU A E E NE NE E ae lorgu Tudor 
ý Un document de valoare de acum 115 ani. . Const. Teodorescu 
š Terminologia cromatică în Basarabia . . . . T. Porucic . 
z Sălcile plångătoare, Traducere ....... Pan. Halippa 
3 Conversiunea şi criza agricolă. ........ G. 1. 
vi Banca Municipiului Chişinău. ........ T. Al Știrbu 
România şi Românii transnistrieni . .. . . . I. Dumitraşcu 
F Cântece dela Codru 
A datul d a piei eroi N. Spătaru 


RECENZII : Comorile satelor. Cele mai vechi case din Chişinău de A T.-- 
CRONICA : Gh, Flaislen, de G. Raşcu, prof. O nouă ediţie ' a cronicii lui Jon Nec... «a. 


$ Analele Dobrogei de — gi. - REVISTE : poe) social, de T, — INSEMNARI: ț Preotul Grigore 
pă Constantinescu, Comemorarea Unirii Basarabiei, de P. H, — „Transilvania in Europa, Basarabia în 
i3 Asia? ”, de Petru Coca. A. N. Donici, de P, C, Foi, reviste. 


Redacția și Administrația: Chişinău, str. Iaşilor No. 15, 


Asociaţia Culturală „CUVÂNT MOLDOVENESC“ 


Recunoscută persoană juridică prin sentinţa Tribunalului Lăpuşna S. 1, 


Scopul Asociaţiei: 


ART. 1. din statut: Se înfiinţează cu sediul în Chişinău şi pe timp ne- 
limitat, o asociaţie pentru crearea, ajutorarea şi susţinerea fap- 
telor de cultură naţională şi educaţie cetățenească cu denumi- 
rea „Cuvânt Moldovenesc“. 

ART 2. Ea va ajuta populaţia din Basarabia în scop de-a progresa pe 
calea culturei naţionale, educaţiei cetăţeneşti şi în domeniul eco- 
nomic, încurajând-o şi sprijinind-o în toate începuturile bune. 


Președinte, PAN HALIPPA 
Anibal Gheorghiu Secretar g-l 


Abonamentul: 120 lei pe an; pentru autorităţi, lei 500 


Colaboratorii revistei: 


Alexandrescu C.„—Ceslav Ambrajev 'ci— Arbore Zamfir,— Acața- . 
tov Mihail,— Antohi Panait, — Balan St.,— Balbareu 1.,„— Boga L. 
T., — Bogos D., — Boldur A.,— Bulat Toma, prot. universitar, — 
Bulat Ștefan, — Bajbeuc Melicov, — Cazacu Aurel, — Cernăianu 
Constantin D-r., — Cerchez Ecat., — Ciobanu Ștetan, membru 
al Academiei Române, — Al David, —- Constantinescu-laşi Petre, 
profesor universitar, —  Crihan Anton, — Cujbă Sergiu, — 
Cuzminschi Pavel, — Cardaş Agricola, — Cioflec Romulus, — 
Ciachir Mihail, — Dunăreanu N., — Dumistraşcu Ion, — Fală 
Profir, — Firică Petre, — Friptu Iulian, — Frunză Auxentie, — 
Gala Galaction, — Ghibu Onisfor, prof. univ., — Ghelmegeanu 
Mihail, — Ghenzul Vasile, — Gheorshian Petre, — Georgescu- 
Vrancea Const, — Halippa Pantelimon, — Haneş Petre, — 
Harea V.,— Miron C. Holban,— Hoinog T., — Haneş V., — laco- 
bescu Th,—Iov D., —Ioncu T.—lonescu Darzeu,—Ispir Mircea,— 
Luţcan Anton, — Laşcu Vasile, — Macovei loan, — Madan Gh.,— ` 
Mitchevici Iuliu, — Marian Liviu, — Munteanu Donar, — Ne- 
grescu loan, — Nastase Gheorghe, conferențiar universitar, — 
Niculiţă N. I. — Obreja-laşi G., — Pelivan loan, — Popovschi 
N., -— Profiri N., — Poleac Manuil, — Porucic T. — Popescu 


Const, învățător, — Smochină Nichita, — Stoica Al. Cezar, — 
Spătaru N, — P. V. Stefănucă, — Teianu Const, — Terziman 
Al, — I. C. Teodorescu, prot, — Tudor Iorgu, — Teodorescu 


Const, avocat, — Tambur A, — Uşurelul Al, — Usinevici Șt. 
Dr., — Vasiliu- Hasnaş Elena, — Vicol Teodor, D-r, — Vrabie 
Grigore — Zaborovschi I. — Ştirbu T. A. 


ANUL I. No. 4 APRILIE 1932 


Viața Basarabiei 


REVISTĂ LUNARĂ 
Editată de Asociația culturală „Cuvânt Moldovenesc“ 
DIRECTOR: PAN. HALIPPA 


Zile basarabene 


Trecusem prin fața satului Vorniceni de mai multe ori, 
dar nu intrasem în el niciodată. In zilele de vară, pe coasta 
lui, cea verde, îmi făcuse plăcută intipărire şi aș fi dorit 
să-l cercetez. In deosebi, măreaţa lui biserică, zămislindu-se 
din ceața ușoară și albastră a dimineţei, îmi oprea gândul 
cu cucernicie şi mă chema spre ea. Și iată că pe neaștep- 
tate voiu intra în Vorniceni. 

Am pornit acum un ceas spre Sadova... Dar socoteala 
de acasă nu se potrivește totdeauna cu cea.. de pe drum, 
mai ales când este iarnă... Mă înţeleg cu cărăușul meu să 
mă ducă la părintele cel bătrân al satului—fiindcă mai este 
încă unul, mai tânăr — și pentru seara aceasta ne lăsăm pă- 
gubași de Sadova. 

Am bună nădejde că preotul satului a auzit de mine 
sau poate chiar mă cunoaște. Şi dacă n'ar fi nici una nici 
alta, un preot pravoslavnic trebue să primească în gazdă 
pe un confrate în necaz, rebegit de frig și cu un kilogram de 
promoroacă în barbă... 

Caii dela săniuța mea intră în sat cu agerime. Ei au 
mai mult curaj de cât mine, ştiu doar că se duc la grajdul 
lor, pe când eu fac numai presupuneri optimiste... Urcăm 
prin uliţile troenite, trecem prin faţa bisericii — augustă și 
dalbă în noaptea de omăt — și ne oprim în fața unei curți 
cu gard înalt... Uiiţile sunt pustii. Câteva ferestre luminate 
slab au rămas în urmă, prin preajma bisericii... 

Il trimit pe Nicolae chirigiul să vestească pe preotul 
cel bătrân ce pacoste i-a venit la uşă, în noaptea aceasta... 
Nicolae se înapoiază şi-mi spune să poitesc sus în casă... 

Nu m'am înşelat. Cu toate că stăpânul casei este bol- 
nav şi s'a culcat de vreme, casa se deschide, „,matușca“ mă 
primeşte cu creştinească bunăvoință și povestea mea este < 
ascultată cu simpatie. Preotul paroh — mai bătrân de cât 
mine — își înfruntă suferinţa, se ridică din pat și vine să-şi 
vază mosafirul. Le spun încă odată toată întâmplarea: Am 
pornit la Sadova... Dar nu ştiu ce s'a întâmplat că sania de la 
Sadova n'a venit în gara Bucovăţ... Cu gândul că voiu în- 
tâlni-o pe drum, am pornit încoace.. Dar sania așteptată nu 
s'a mai ivit... Noroc că ajungând în dreptul Vornicenilor, 
caii au avut mai multă minte decât mine (cel ce voiam să 
merg înainte la Sadova) şi ne-au răsturnat în zăpadă... Şi 
iată am venit să vă cerem găzduire !... 

Prietenia celor doi soţi pe cari îi vedeam întâia oară 
(e drept că mă cunoșteau din nume), casa primitoare şi 
gospodărească, samovarul care începe să cânte pe masa 
grabnic pregătită pentru o gustare, îmi dau prilejul să cons- 
tat, nu ştiu a câta oară, vestita și de toată lumea sărbătorita 
ospitalitate a moldoveanului nostru. Ceea ce au văzut și au 
mărturisit, în notele lor, călătorii streini din veacurile tre- 
cute, dăinuește şi azi în inime şi în casa moldoveanului, cu 
toate viforniţele şi cu toate restriștile istoriei naţionale, 

Zăbovim lângă paharele cu ceai, vorbim despre ne- 
voile ceasului de față, despre mâbhnirile noastre bisericești 
şi despre tainele voinţei lui Dumnezeu... Dar întârzierea de 
seară, dela țară, nu seamănă cu cea dela oraș. La ora 10 
sunt în odaia de culcare, care este şi odaia de mosafiri, cu 
icoane multe, cu paturi pe de lături şi cu niște flori în glas- 
tre, spre fereastră.., 

A doua zi, printre frunzele plantelor, ziua mi se pare 
prea alburie,,. Ce negură poate să fie asta? Mă uit bine: 
Nu era nici o negură, era omătul care atârna în perdele de 
puzderii, din cer şi până între turlele bisericii!... 

Deabia ne reîntâlnisem cu toţii în jurul samovarului 
reînviat și sosește mosafir un alt frate preot, dela Strășeni: 

Azi este ultima zi de lucru pentru alegerile eparhiale, 
şi cu toată vremea cea protivnică încep să se adune cei in- 
“teresaţi în cauză, Aflu că trebue să vie, dela Sadova, și prie- 
tenii a căror sanie am așteptat-o eri la Bucovăţ... 


Fratele dela Străşeni e un moldovean în genul lui Ion 
Creangă. Ager, de duh, făcând haz de necaz, îmi spune şi 
el, cu minunat humor moldovenesc, toate supărările şi tris- 
tețile preoţilor basarabeni de când cu marea zavistie bise- 
ricească. 

Și gazda, şi noul mosafir mă îndeamnă să rămân în 
Vorniceni până când vor sosi prietenii de la Sadova. Dar 
ştiu eu când vor sosi şi dacă vor mai sosi, pe mânia asta 
care amestecă cerul cu pământul? 

Trimit vorbă chirigiului de aseară să-mi aducă din nou 
săniuţa şi caii lui, cari ne-au răsturnat la podul Vorniceni- 
lor... Caii trebue să știe latinește: non bis in idem ! Mă îna- 
poez la gara Bucovăţ, prind trenul de amiază, care trece 
spre Chişinău şi isprăvesc capitolul acestei excursiuni de 
iarnă... Aşa cugetam şi așa răspund hotărît noilor prieteni 
cari mă îmbiau să stau şi să mai aştept. 

Ninge şi mai abundent de cât eri și de cât alaltăeri. 
Dar trebue să plec! Mă opresc jos la marea biserică văzută 
-de departe, în azuriile dimineți de vară, și privesc frumoasa 
-æi făptură și pătrund înăuntru şi îngenunchiez la Sf. Prestol. 

Pornesc. Cu toate puzderiile văzduhului şi cu tot Cri- 
vățul care suflă în vale, Nicolae este viteaz ca și aseară, 
călușeii se joacă în ham, iar sania e o jucărie de Crăciun. 
Numai eu sunt mai nevoiaş și mai slab la acest examen de 
rezistenţă. 

M'am vârât iarăşi în paie şi în fân, mi-am strâns ciu- 
botele subt mine, mi-am petrecut mâinile, cruciș, în mâne- 
cile dulamei, dar nu e de ajuns!... Nicolae stă în Crivăţ, pe 
gratia săniei; în obraz îl pălmuește viforul cel alb și ca 
îmbrăcăminte mai groasă poate să aibă vre-un cojoc pe de- 
desubt... Incolo se înfăţişează destul de pirpiriu... Insă Nicolae 
este odrasla acestor meleaguri moldovenești, de veacuri 
bătute de toate mâniile cerului și ale năvălirilor, este crean- 

gă de corn, din această vânjoasă familie de îndurători și de- 
mucenici, care umple toată țara Basarabiei... 

Mi-e rușine alături de Nicolae!... Oricum, nu mă las 
nici eu biruit şi stau dârz subt plesnetele şi subt harapni- 
cele oţelitului duh dela răsărit. Ajungem la gară, cu un ceas- 
mai înainte de trecerea trenului. Mă despart de Nicolae — 
mulțumit şi eu de el, mulțumit și el de mine — și încep o 
lungă plimbare de prizonier, prin sala cea mare a gării. 

Dar şeful gării Bucovăţ — un funcționar de o remar- 
cabilă și atingătoare omenie —mă poftește în biuroul său 
şi pleacă după treburile slujbei. 

Stau, privesc prin geam, cum se răsucesc perdelile de 
omăt și ascult tic-tacul pendulei din perete... Mai sunt două- 
zeci de minute, mai este un sfert de ceas... mai sunt numai 
câteva minute și trenul va fi anunţat, căci vine fără în- 
târziere... 

Mă pregăteam să plec şi să las şefului staţiei un cu- 
vânt pentru ospitalitatea acordată... Dar tocmai atunci, se 
arată în uşă prietenii dela Sadova, cu o cogemite șubă în 
brațe... 

— Ce-ai făcut!., Trebue să fi avut aseară o leacă de- 
răbdare!.. Am venit aici în gară cinci minute după dispa- 
riția d-tale... Acum ţi-am luat urma dela Vorniceni... Nu se 
poate!.. Trebue să mergi cu noi la Sadova! Vei găsi trenul 
de Chișinău mâine, tot la ora asta... Vino să te vârâm aici 
în şubă!.. Nici o împotrivire!.. Teleormănenii d-tale de la 
Ocolul Silvic te aşteaptă astă-seară !.. 

GALA GALACTION 


ROSTIRI ADÂNCI. 
de Zamtir .C. Arbure. 


Tăranul român din Basarabia iubeşte munca pământului; între- 
dânsul şi ogorul său există o legătură puternică. Aceasta se reflectă 
asupra moralei sale, a inteligenței sale, a modului său de a-şi înfă- 
fişa lumea cel înconjoară, de a-şi explica misiunea omului pe pământ, 
de a-şi croi idealul său. Această iubire a pământului este o mare pâr- 
ghie, care-'l va -scăpa de sigur din starea de mizerie, dându-i destulă 
tărie morală pentru a birui împrejurările nefaste, cari astăzi îl cople- 
şesc din toate părțile. 


(Din broşura „Libecarea Basarabiei” 1915) _ 


Sărbătoarea primăverii 
SOTIEI MELE. 


I. 


La hanul cu muşcate — din șosele — 
dn albituri cusute "n flori de vară, 

Se strâng femei și oameni de la ţară, 
Flăcăi voinici și fete subţirele... 


Pe prispă un cobzar, cu barba rară, 
Ingână: „Foae verde trei smicele...* ; 
La mese vinul gâlgâe 'n ulcele,— 
lar fetele deoparte se'nșirară. 


-Un tânăr oacheş čo bălană naltă 
S'au prins de brâu şi-au început să joace,— 
-Si alții saltă ici şi saltă "ncoace... 


Dar dimprejur îi prinde hora 'n cleşte; 
Vioara ţipă ritmic și tresaltă,— 
Și hora se'nvârtește, se'nvârteşte... 


II. 


Din vremen vreme o chiuitură 
Aruncă 'n horă-a bucuriei veste; 

Se prind în joc și tinere neveste 

-Si gluma flutură din gura 'n gură... 

E ceru 'n inimi; — soare 'n ceruri este! 
Si tremură văzduhul de căldură; 

lar hora se'mlădie 'n bătătură 

Ca legănarea brazilor pe creste... 


Cum însă hora lunecă uşoară, 
In lumea "'nchipuirii se strecoară 
A Raiului imagină fugară... 


E primăvară — primăvara vieţii !— 
E primăvară `n suflet — primăvară !—. 
Trăiască veselia tinereții! 


III. 


Iar colea în poeana boerească 
E-o forfoteală și un du-te—vine... 
Și vin mereu, ca viespe și albine, 
Bătrâne 'n băț, uscate ca o iască, 


Copii mărunți, și fete, şi vecine... 

Iar peste-această spuză omenească 
Dulapul”) s'a pornit să se 'nvârtească, 
Mai plin, mai încărcat ca un ciorchine... 


„.„Și policioară după policioară, 
Incet, cu greutate se ridică, 
Se leagănă 'n văzduh şi se coboară... 


Și cum copiii roată 'n aer sboară, 
Din când în când din înălțime pică 
Un chiot de plăcere și de frică... 


*) Scrânciobul, 

IV. 


In jos privesc la raiul din grădină, 
La casele cu chioșcuri și pridvoare ; 
Fac ape-ape lanurile'n soare 
Suflate 'n poleială de lumină ; 


In zarea-albastră codrul cu izvoare; 
De-asupra bolta cerului senină, 

De care doar un fulg de nor s'anină...; 
O clipă simt pământul sub picioare,— 


Și iar plutesc în dulce legănare 
Pe apa-albastră care ţărmuri n'are,— 
Ci îngeri Iuminoși, ci pace sfântă; 


Și parc'aud o pasăre cerească, — 
O nevăzută pasăre le cântă: 
„Să crească, să 'nflorească,— să iubească !“ 


Donar Munteanu 


CUGETARE 
de B. P. Hasdeu 


Om de treabă 'ntr-un oraş 
Giaba-şi caută lăcaş, 
Viclenia-i ciumă, 

Cel vârtos pe cel slăbuț, 
Cel deștept pe cel prostuț — 
Vinde şi zugrumă. 


Spre înălțimi. 


Că omu-i sub vreme, 
Sau vremea-i sub om, 
Pe astfel de teme 


S'a scris nu un tom... 


- Dar tema-i mai largă, 
Căci mintea e 'n stare 
Să 'ncalce, să spargă 
A vremii hotare. 


Spre cer se îndreaptă 
Privirea și gândul, 
Și legea 'nțăleaptă 
Ce mână pământul 


Prin spaţii ş'-abise 
Din timpuri eterne, 
Nostalgice vise 

In suflet ne cerne. 


Și dacă pământul 
Ni-i drag și-'l dorim, 


Spre cer ni-i avântul— 


Spre cerul sublim. 


Gândirea înfruntă 
Strămtoarea-i opacă, 
Măsura măruntă 

Pe ea n'o împacă. 
Din hăul vieții 

Noi tindem cu dor 
Spre vârfuri semețe 
Ascunse în nor. 


Acolo cu zeii 

La vorbă şi sfat 
Vrea omul să steie 
In grai fermecat. 


Și cine se teme 

Acolo să cate, 

Să știi că i sub vreme, 
Strivit de păcate. 


Dar cine se 'ncrede 
In drumul spre soare, 
Acela purcede 

La munca cea mare, 


Ce'! duce 'n Olimpul — 
Lăcașul de sus, 
S'-acolo și timpul 


Îi este supus. 


Pan. Halippa. 


În noaptea Invierei 


În anul 1916 Paştele s'a nemerit în ziua de 10 Aprilie ve- 
chiu, tocmai când înfloresc pomii şi cântă frumos cucul de noroc, 

Dealurile Truşenilor erau albe ca zăpada de pomii înfloriți ; 
căci Truşenii sint sat de vii şi de livezi de cireşi din preajma 
Chişinăului. 

i Anicuța, gingaşa soţie a lui lonaş Grozea, se săteşte de 

Stânta Înviere, că mâne-i Paştele. Umblă în vârtul picioarelor ca 
să nu-și trezească copilaşul, singura ei mângâere, căci lonaş, 
bărbatul ei, î-i dus de aproape doi ani la bătălie. 

După ce a împodobit frumuşel masa cu toporaşi şi iarbă 
verde, — a aşezat binişor la mijloc pasca, jambonul şi ouăle ro- 
şii; a aprins apoi candela dela icoana lor cea de cununie, tru- 
mos împodobită cu prosop cu horboţele, cu smocurele de bosuioc 
în chip de cruce şi cu spice de grâu în chip de pajură. 

Anicuţa ştie oleacă de carte, — că doar îi viță de mazâl, — 
şi ca să-i mai treacă vremea, a scos din lada cu zestre scrisorile 
de la lonaş şi a ales-o pe cea, care i-a trimes-o el. anul trecut 
de Paşti. 

A început Anicuţa a slovisi şi i-sa umplut inima de jăle. 

Lacrimi ferbinţi îi rourau tafa. 

Era o scrisoare tristă, de departe, — tocmai de pe trontul ger- 
man, — şi care se sfârşea cu tânguirea : ...... »Ołt, Doamne, cum 
ne-ai despărțit unul de altul, de petrecem sărbătorile cele mari 
prin străini !.. Da — mare este Domnul!.. Ne-a scoate şi de aici, 
dacă o avea noroc copilașul nostru... 

„Of, dragii mei !.. Tare sînt dorit, să mă văd cu voi !.. Da, 
dacă nu se mai mântue nevoea easta de bătălie... 

„Și earăşi : Hristos au înviat! şi primiți sărutări dela so- 
jul şi părintele vostru. = i 

„Eu, lonaş a lui Mitache, a lui Vasile, a lui Jon Darii 
Grozea“. 

După ce s'a mai potolit, Anicuţa s'a hotărit să se ducă mai 
bine la biserică; că acolo s'a mai lua cu lumea, care s'a adunat 
de-cu-seară la priveghiu. 

Anicuţa s'a spălat pe obraz, cum se cuvine la Paşti: a pus 
într'o farturie adâncă un bănuț de argint şi două ouă, — unul 
roş şi unul alb — a turnat peste ele apă rece şi cu apa acea s'a 
spălat. După aceasta şi-a luat băsmăluța cu pască şi ouă roșii, 
şi făcându-şi sfânta cruce, s'a pornit spre biserică, 


* 
> * 


In ograda bisericei era destulă lume la priveghiu ; însă mai 
mult bătrâni şi moşnegi, căci cei-lalți erau duşi toți la bătălie. 

Câţi-va Hăcăoani bat cu rândul toaca. 

Bătrânii stau împrejurul unui fec şi țin sfat mare despre _. 
bătălie. O seamă de femei şi vro câți-va flăcăoani stau roată 
şi ascultă. ` 

Moş Timotte Cracale{ zice, că după câte a aflat el, gher- 
manții mănâncă numai cârrnafi: 

— Apoi dacă-i aşa — zise el hotărât — atunci noi, cari 
mâncăm numai. borş cu cartoafe sau mămăligă cu moare. cum 
o să-i putem noi birui pe dânşii, cari mănâncă numai cârrnaţi ? 

Moş Terinte Căuş, zice, că şi dânsul a auzit de la nişte 
negustori de porci, că te-ai mira de o putea lua rusul Berlinul ; 
ba unul chiar i-a spus cu tot dinadinsul, că nu mai vede el, 
impăratul, berlinscaia gubernie — cât hău !.. 

Badea Gheorghe Tătaru zice, că lui i-a spus mai dăunăzi 
Șliomca lui Ițic crâşmarul de la rohatcă, că ghermanții zboară 
prin văzduh ca zmeii din poveşti şi că-i bat pe moscalii noştri 
cu tel de tel de puşti şi chistoale, cu tel de tel de tunuri şi ma- 
şini diavoleşti: şi din faţă şi dela spate, şi din văzduh şi de sub 
pământ, — de nici nu te mai ajunge capu; şi că din pricina a- 
ceasta o să se prăpădească şi o să se calicească tot norodul. Și 
cu adevărat că aşa; căci iaca: chiar mai alalta-eri s-a întors de 
la bătălie Simion a lui Țiulică şi a venit. fără o mână. Când 
l-a văzut nevastâ-sa Catrina numai şi-a pus mânele în cap : 

— „Săra-a-aca-n de mine şi de mine, Simioane, d-apoi aşa 
mi-ai venit ?/..% š 

Şi unde a început a blăstema : 

— „Osândească-i Dumnezeu, să-i osândească de împărați, 
că nu se mai satură de pământ !.. Trăsniear şi să-i răstrăsnească 
Cel de Sus !.. Cá nu se mai astămpără şi nu lasă noroadele 
în pace !..“ “ 

Da Simion : 

— „Taci, măi nevastă, că te-a auzi vr-on sotnic !), 

Da ea, avană cum este : 

— Las să mă audă, că nu-mi pasă!.. Ce mi-te-au trimis 
schilod pe capul meu ?!. Du-te la împăratul, să te hrănească el! 
Că dânsul te-a calicit/,. O-o-of, of, Simioane, Simioane /..* 

Gloata e mişcată; câte-va temei oftează adânc. 

Lelea Arghira, vădana, întreabă cu multă cuviinţă : 

— „Mă rog este voe să vorbească şi un cap de temee ?,. 

Da moş Vasile Chiroşcă : 

— Poftim, fină Arghiră, poftim, vorbeşte. 

— Eu, cu capul meu cel mueresc, nu mă pot pricepe de 
unde s'a stârnit bătălia easta şi cine oare a vârât dihonia între 
împărați. — 

Da Moş Vasile : 

— Apoi las că vă desluşesc eu amuş pe toți. Bătăliea easta, 
bre oameni buni, s-a început de la o cumătrie. S-a dus mai anțărţi 
ficiorul împăratului astrieac pe ospeți în țara bosniecilor; şi acolo l-au 
poftit la o cumătrie ; da la cumătria cea s-au nemerit şi nişte polcov- 
nici de a-i craiului sârbesc. — Și din vorbă în vorbă,— după ce 
au mai cinstit — s-au luat la sfadă şi la bătae... Și l-au omorât 
sârbii pe astriac. lar după ce au făcut pozna, — au fugit în țara 
lor cea sârbească.— 

Când a văzut împăratul astriac, că, în loc să-i vie ficiorul 
sănătos şi zdravăn, i-l aduc pe năsele, — s-a făcut foc şi pară 
şi a trimes oaste mare împotriva craiului sârbesc, ca să-l pe- 
depsească şi să-l globească. Da craiul sârbesc — tuga cu o pro- 
şenie *) la impăratul nostru : 

— „Sai nănăşele, că vine astriacu să mă bată şi să-mi 
râsipiască fara !..“ 


+ 


1) Sutaş. 
2) Petiţie. 

Da impăratul nostru—iute un pricaz *) împăratului astriac, 
ca să-și cheme oastea nazat *) şi să şadă smirna) — binişor, 
căci sârbu-i creştin pravoslavnic; iar de nu, trimite peste brazdă 
la el în țară cazacii şi are să fie: vai de pielea lui !.. 

Da împăratul astriac —- degrabă şi el la cumătru-său împă- 
ratul shermanților : — „Nu mă lăsa cumătre !.. că, iac-așa, şi aşa 
imi caută pricină şi sâlceavă împăratul Neculai“. 

Da împăratul shermanţilor — hop ! şi el atunci o otnoşe- 
nie) împăratului nostru, că adică: —,„Luminate impărate, Necu- 
lai ftaroi ! Ce te amesteci dumneata în buclucul acesta ?!.. Că 
sârbu-i vinovat; căci a făcut moarte de om şi trebue pus la 
zacon 1)“. 

Și uite aşa s-au tot hărțuit, pân ce s-a încins o mamă de 
bătălie de n-o mai poate potoli acuma nimenea... 

Pe Anicuţa o treceau fiorii ascultând. Se gândea la lonaş 
şi i-se strângea inima de dor şi jale. 

După o mică tăcere un flăcăoan de vre-o șaptesprezece ani 
zise cu sthieală. a 

— Astă toamnă, când ne-au luat la săpat ocopuri*) pe 
valea Botnei, şopteau oamenii că de acea le facem fiindcă vor 
să vie peste noi cei de peste Prut. 

Da unul întreabă nedumerit : 

— D-apoi ce, peste Prut nu-i tot o gubernie rusească ? 

Da moş Costache Pârţag : 

— Vezi bine că nu. 

— Cum aşa ?.. 

— Iac-aşa !.. 

— D-apoi ce, trăesc aşa de capul lor? tără de nici un 
stăpân ? 

— Ba au şi ei un Craiu; că eu l-am văzut la 1877, când 
am fost la pahonţi *) în bătălia cu turcu. 

3) Poruncă. 

4) Innapoi. 

5) Liniştit. 

5) Adresă. 

7) Pedepsit conform legei. 


8) Tranşee. 
%) Cărăuşi nămiţi să ducă cu trăsuri proprii proviant pentru ar- 


mata rusă în 1877—78. 

— Da cine l-a numit ?.. împăratul nostru ? 

— Ba şi l-au ales ei singuri, 

— Cum aşa ? 

— Iac-aşa! 

— Și au să îndrăznească ei să se ridice împotriva rusului ? 

— Da ce chiteşti ?!. 

— D-apoi au ei oaste ? 

— Vezi bine, că au. 

— Și cine-i smotreşte 1) pe moscalii lor ?.. 

— Au şi ei rotnicii ?) şi polcovnicii ) lor rac 

— Şi ghinărari tot moldoveni ? 

— D-apoi cum ?!. 

— Maa-are minune !... Și ín ce limbă îi învață pe moscali 
-smotru şi ucenia 4) ?.. în ruseşte ?,.. 

— Ba curat în moldoveneşte. 

— In moldoveneșşte ?!. Măi-măi, Mă-ăi, măi, măi!!! 

— Şi dacă o veni să se bată și pe la noi prin sat, — dum- 
neata ce o să faci ? 

— Eu am să şăd ghinişor şi am să privesc tuchiluș printre 
gard cum se bat şi se tae. 

— Dar, dacă i-or dovedi prutenii pe muscalii *) noştri ?.. 

— Atunci, dragii moşului, — vorba cântecului : 

„Cine o dovedi, 
acela bărbat mi-o fîi!“, 

— Hâtru şi a bisului * mai eşti, moş Costache !.. 

Și s'au pus flăcăoanii pe râs; da moş Costache se încruntă: 

— Ce vă hliziți, măi şoldanilor, că cea ce spun eu nu este 
de râs !.. 

Hristache Cioinac, cel şchiop şi befiv, întreabă şi el: 

— Zici că ai tost la pahonți peste Prut moş Costache...— 
cum îi pe acolo ?.. 

— Cum să fie ?!. bine, ca şi pe la noi, 

— Dar țăranii cum trăesc ? 


1) — instrueşte. 
2) — căpitani, comandanți de companie. 


3) — coloneli. 
1) — instrucţie militară. 
5) — soldaţi. 


5) — al dracului. 

— Tot ca şi pe la noi, care mai bine, care mai rău — 
cum îi şi norocul omului; dar cine-i gospodar adevărat, apoi 
acela are de toate, 

— Am auzit că strașnic mai sudue. 

— Cu adevărat aşa ; amarnic is răi de gură. 

— Da rachiul cum se vinde la dânşii oca ? 

-- Mai eftin ca la noi. Și rachiul lor îi mai bun de cât at 
nostru. 

— Apoi atunci îi de traiu acolo !.. Și cine tea luat la po- 
honţi ?.. Orednicu 1) ?.. 

— Ba m'am dus eu singur de bună voe; că ne-am dus a- 
tunci mai mulți, şi nu numai de la noi din Trușeni, da şi din 
alte sate. 

— D-apoi ce ați căutat ? 

— Bogăţie !... Că ne-au făgăduit o grămadă de carboave?), 
ca să ducem proviant în urma muscalilor. Şi ni-se spunea că 
de-l vor birui pe turc, o să dăm şi de galbeni; că turcii îs plini 
de salbeni. 

— Şi aţi adus mare bogăţie ? 

— Am adus chelbe şi rapăn !.. că ne-au pierit caii de ger 
şi foame pe acolo... Și în loc de galbeni am adus păduchi... Ne- 
am intors tertoşi şi zdrenţeroşi. 


E aproape miezul nopții. Storoşul *) bisericei s'a urcat 
în clopotniță. Când a făcut clopotul cel mare „baa-ang“ — toţi 


au sărit în picioare şi au început a-și face cruce... 

Un glas dinspre poartă vesteşte : 

— „Vine moş popa !“ Mulțimea se descoperă cucernic ; preo-- 
tul trece şi intră în biserică, unde îl aşteaptau în strană dascălii, 
aşezându-și cărţile şi dresându-şi, tuşind, glasurele. 

Moş Costache se rostește cam, încetișor către cei cari l-au: 
ascultat : 

— „Măi !. să finefi limba după dinţi!.. să nu care cum-vai 
să se audă şi să afle vr-un proclet de orednic *) ce-am vorbit 
noi aici... ați auzit ?!." 


1) jandarm 

2) ruble ruseşti, 

3) Strâgerul. 

4) Ajutor de subprefect. 

Ii răspund toţi într-un glas : 
— „La-as că şti-im noi !.." 


* 
* + 


Frumos sună clopotele în taina nopții, vestind tot pământul 
-că azi îi Invierea Domnului. 

Lumea curge pe toate drumurile, ca furnicile, spre sfânta 
"biserică... 

N'a trecut mult şi mulțimea credincioşilor cu lumânările 
aprinse în mâni, ce sclipeau ca nişte stele călătoare, în trunte cu 
„preot şi dascăli, cu steaguri şi icoane, înconjura biserica ; apoi 
s'a oprit în tata uşei celei mari, și preotul a început a cânta 
scu măreție : 

— „Hristos au înviat din morți !..“ 

Și deodată feţele tuturor s'au luminat de prăznuire... Noaptea 
era senină şi căldicică, cu bolta cerului înstelată !.. Și aerul 
cela mirositor a floare de cireşi şi vișini !. Și cântecul plin de 
farmec al privighetorilor !.. 

Și după ce au intrat cu toţii în biserica luminată şi strălu- 
citoare ca un soare — unde au început dascălii a cânta frumoase 
-slăviri în limba moldovenească !.. Iar preotul tot eşea din altar 
şi cădelnița norodul zicând : 

-— „Hristos au înviat!“ Şi norodul răspundea întărind: 
— „Adevărat a înviat !“ 

Anicuței i-s'au întipărit mai ales cuvintele cântării : „Ziua 
învierei şi să ne luminăm cu prăznuire şi unul pe altul să îm- 
-brățişăm şi să zicem-fraților |... Și celora ce ne urăsc pre noi, să 
ertăm toate pentru Inviere !,.“ 

Și bătea Anicuţa cu osârdie mătăni şi se rusa la Maica 
Domnului, ca să se coboare pacea între împărați şi să dee cuget 
bun şi minte înțeleaptă cârmuitorilor, pentru ca să pună ei capăt 
războiului şi să se întoarcă oamenii pe la gospodăriile lor, la 
copii şi la neveste... 

Când s'a luminat de ziuă — preotul a stințit pasca şi lumea 
a inceput a se împrăştia, 

Anicuţa, după ce a dat „Hristos a înviat“ cu neamurile, s'a 
pornit şi ea spre casă. 

Când a ajuns Anicufa acasă răsărea soarele. A intrat în 
casa cea mare şi a zis: — „Hristos a înviat !..“ Și nimeni nu i-a 
răspuns... Parcă era casa pustie., S'a uitat împrejur — şi a dat 
cu ochii de straele lui Ionaş în cui... Și a izbucnit în plâns... 
Ca un copil plângea !.. 

Dar din cămara de alături s'a auzit deodată glasul copi- 
Iaşului. Anicuţa a tresării... s'a şters iute pe ochi şi a intrat la 
el zâmbind. Copilul privea pe ferestruica de pe cuptor răsăritul 
soarelui. Anicuţa a tresăltat de bucurie; parcă i-a luat cu mâna 
întristarea ; şi zise cu dulceaţă: — „Puiul mamei, pui !.. Cum 
priveşte el la soare l.“ 

Și l-a luat în braţe şi l-a sărutat cu dor pe obrăjori. 

Şi se uita cu drag în ochişorii lui cei luminoşi, cari semă- 
nau atât de bine cu ai lui Ionaș... Și mereu îl desmierda : 

— „Ingerașul meu ! odorul meu !.. Hristos a înviat dragul 
mamei !..“ 

Iar copilul îi surâdea drăsălaş cu 'ochii plini de soare şi 
gangurind, da din picioruşe — hopa. hopa! 

Anicuţa trăia clipe de tericire. 


Gheorghe V. Madan. 


FL GE 
Traducere dia A, S. Puşchin. 


Eu mi-am trăit de mult dorința De-a vieții aprigă furtună 


Şi visul azi urätu-mi-i ; Coroana mea s'a vestejit ; 
A mai rămas doar suferința— Sunt trist şi tot aştept într'una 
Un rod al inimii pustii, „ Să-mi văd doritul meu sfârşit. 


Aşa în toamna 'nfrigurată, 
Când urlă vântul în boschet, 
Pe ramul gol, întârziată, 

O frunză tremură încet. 


I. Popovici. 


Strofe de primăvară 


I. 


dar va fi albastră zarea 

Si copacii îşi vor pune 

Strae noui de sărbătoare 
Cum purtau în vremuri bune... 


Prin dumbrăvi suna-vor iarăşi 
Triluri dulci de păsărele 

Şi pe cer din nou luci-vor 
Stele blânde, multe stele... 


Vor veni, horind, cocorii 

De prin ţări... șin fapt de sară 
Apele rostogoli-vor 

Cântece de primăvară... 


Vânturi albe, vânturi line 
Duse pe-aripi de zefiri, 

Din livezi veni-vor iarăși 
Cu miros de trandafiri... 


Și pământul tresări-va 

lar de jocuri de copii... 
Primăvară, vis al vieței, 
Timp de sfinte bucurii! 


DIE O Ip sa 

II. 
Pâraele sună! Uitată e jalea 
Pădurile cântă ! Din serile ernii, 
Natura 'n lumină Azi cântă zefirii 
Si flori se'nvestmântă. In vremea vecernii. 
Grădinele-s albe Câmpia e -verde 
Și zarea e clară: Sin ceruri sunt stele, 
E iar primăvară! La vechile cuiburi 
E iar primăvară! Se'ntorc rândunele... 


Și inima râde 

Și gândul se'nbună... 
„Pădurile cântă ! 
Pâraele sună! 


lI. 


Coboară noaptea solitară 

Sin pacea blândului amurg 
Isvoarele curg line, curg 
Spunându-și ruga lor de sară... 


Prin ramuri vrăbiile se chiamă, 
Sburând spre cuiburi să se culce, 
Și-adie-un vânt molcom şi dulce, 
Ca un suspin duios de mamă... 


Acum un glas din altă lume 
Se'nalță pe aripi de fantasme 
Singână fermecate basme 

Din ţări frumoase fără nume... 

E giasul doinei, ce se 'nbină 
Cu plânsul apelor sub sară; 
E doina noastră populară 

Ce veșnic plânge și suspină... 


„„„ Târziu. Cele din urmă șoapte 
Se sting încet.. Și toate-adorm 
Sub arcul cerului enorm... 


Vis... parfum... albastră noapte... 


Al. Terziman 


CÂNTEC ZAPOROJAN 


Pe-o stearpă movilă, pe-un şes pustiit 
Un șoim zace 'n grele cătușe robit. 
Sânt veacuri de când stă 'n pierzare, 
Și voie, lui sfântă, nu are. 


Şi pieptul, în ciudă, cu ghiara rănește, 
Din răni al său sânge în picuri sporeşte. 
Sub bolta de cer plumburie 

Se 'ntinde "'ntristata câmpie. 


Iar șoimul sărman tot roteşte 'mprejur 
Privirea "nsetată de flori şi dzur ; 
-Aşteaptă să-i vie scăpare 

Din iadul scârbitelor fiare. 


Sergiu Victor Cujbă, 


Crizanteme albe. 


Atât de minunat de albe în calda voastră mărturie, 

Intârziind prin golul toamnei eterna verii poezie, 

In preajma mea, înstrăinate de-a vremii aspră 'nfiorare 

Voi îngânaţi-mi azi iubirea cu blândul vostru vis de 
floare. 


O, albe crizanteme... albe ca sfânta taină ce ne leagă, 

Spre voi îmi port, ca spre-o solie, închipuirea mea 
pribeagă. 

Drept simbol al nădejdii mute ce 'ntregului trecut fu 
strajă 

Incununați-mi iar norocul cu pătimașa voastră vrajă. 


In brațe vă cuprind cu râvna chemărilor întârziate... 
Atât de lin vă simt pe fruntea-mi în mângâeri catifelate 
Și-atât de-adânc vă leg de rostu-mi, ce lafi schimbat 
în sărbătoare, 
Că sufletul mi-l plec cucernic spre mândrul vostru chip 
de floare... 


Elena Vasiliu-Hasnaş. 


Alexandru Stiti 


(continuare) 1) 


Alexandru Sturza, proprietar °) al moșiilor Sturzeni și Man- 
zâri din judeţul Tighina, semnează unul din cele mai importante 
studii ale sale, necunoscut și nearătat în lista lui A. D. Draga- 
nov din „Bessarabiana“ cu numele acestei din urmă moșii; notația 
din satul Manzâri, 28 Sept. anul 1851 urmează semnăturii lui 
Alex, Sturza, sub articolul în care își povestește amintirile sale 
în legătură cu societăţile literare: Convorbirea iubitorilor de limba 
rusă şi Arzamas, în timpul împărăției lui Alexandru I. 

Retras la moşia sa din Basarabia, Alex. Sturza îşi lasă gân- 
durile îndărăt, pe cărările trecutului propriei sale vieţi; și astfel 
noi îl putem vedea pe tânărul scriitor basarabean Alex. Sturza, 
la primele lui manifestări literare, în cenaclul alcătuit împrejuru 
bătrânului scriitor Gavriil Romanovici Derjavin, precum şi în ra- 
porturile lui cu atâţia fruntași ai literaturii și culturii rusești. In- 

1) V. Viața Basarabiei, Anul |. Nr. !, pg. 19. 

2) F. F. Vighel, vorbind despre nedreptăţile pe care le-a suferit 
familia Sturzeştilor din partea proprietarului Bălănescu „Rosseti, care 
pretinse şi obţinu dreptul de proprietate asupra.unor moşii pe care le 
stăpânise Sturzeştii timp de o sută de ani, vorbeşte şi de o nedreptate 
făcută de Alexandru Sturza. 

Astfel Vighel spune că multe sate de prin ţinuturile Iaşului, Or- 
heiului şi Hotinului din cauza asupririlor şi prădăciunilor s'au pustiit, păs- 
trându-se in documente numai numele lor; mai târziu când boerii cum- 
părau acele locuri, ei ocupau sate vecine sub cuvânt că în vechime ele 
se numeau cu acele numiri din documentele lor şi declzrând că ei vor 
slobozi aceste sate când se vor găsi satele arătate in documente. „Ast- 
fel diplomatul Alexandru Sturza puse stăpânire pe satele Darabani şi 
Capliovca luându-le în locul satului inexistent Nădăbăuţi, iar d. Crupen- 
schi sub numele Cosăuţi luă satul Nelipăuţi. Primul dintre ei se rugină 
de această ocupare samovolnică şi nu de mult se impăcă, pentru o su- 
mă importantă, cu proprietarul Diamandi“. Vezi Observări asupra stării 
actuale a Basarabiei, în Arhiva Rusă 1893, I pg. 24. 

cepându-și povestirea amintirilor cu citația din Virgil „quondam 
meminisse juvabit“ şi cu alte versuri din Iliada, bucuros la gân- 
dul că sânt încă mulți martori ai vremurilor îndepărtate pe ca- 
re pornește a le evoca şi care vor aprecia adevărul impresiilor 
sale reamintite, Al, Sturza ne dă tabloul propriei sale înfățișări 
din tinereţe, Era o vreme, spune Sturza, acum patruzeci de ani 
şi mai mult în urmă, când ocupațiile tihnite și gloria pașnică a 
scriitorului îmi păreau mie—copilandrului și tânărului de atunci— 
soarta cea mai de invidiat în lume ; pretutindeni căutam frumo- 
sul care-mi fermeca imaginaţia, îmi robia toate gândurile şi suf- 
letul și mă purta spre adevărul mântuitor. De atunci m'am des- 
părţit de iluziile vieţii cari mi-au desmerdat tinereţea. Şi totuşi 
mi-i dragă amintirea zilelor de mult timp trecute și găsesc o des- 
fătare, pe care n'o pot exprima, în convorbirea spirituală cu to- 
varăşii mei de suferinți. 

Astfel își reamintește Sturza cum în cenaclul Convorbirea 
din casa lui Derjavin se adunau toţi iubitorii de slava limbei ru- 
seşti, scriitori încercaţi și începători, la şedinţele particulare şi 
publice : Olenin, Şişcov, Ozerov, Krilov, Gnedici, Jucovschi, Mu- 
raviev-Apostol, Pisarev, Speranschi, Socolov și uneori Dmitriev 
şi Caramzin. Poezia lirică, drama, elegia, literatura clasică şi is- 
toria naţională aveau în acest cenaclu vrednici reprezentanţi. Im- 
prejurările timpului se reflectau viu în “ereațiunile operelor de 
artă, produse de cenaclul Convorbirei ale cărei şedinţe le prezi- 
da Derjavin. Aici povestește Sturza împrejurările în care a intrat 
în acest cere literar al scriitorilor ruşi. Fiind prea tânăr pentru 
ca să aibă acces în „tainicul sanctuar al frumosului“, deşi dorin- 
ţa îi era nemărginită de a atrage asupra-și atenţia scriitorilor, 
Sturza nu se resemnă când versurile lui copilăreşti nu putură să 
stee în picioare în judecata celor competenţi; îi mai rămânea un 
mijloc: cunoştinţele sale clasice. Alcătui deci o cercetare com- 
parativă asupra operilor lui Euripid, Ovidiu, şi Racine, pornind 
dela acelaș mit povestit în Fedra, tradusă de Derjavin, şi o tri- 
mise secretarului Convorbirei, lui Pisarev. 

De atunci existența sa fu cunoscută parnasului scriitorilor 
ruși. Gnedici îl iubi „pour l'amour du grec“. A. G. Șișcov primi 
bucuros o nouă lucrare a sa: Incercare despre predarea limbei 
greceşti tineretului rus, şi punând-o în discuţia adunărei, se ho- 

tări ca la prima şedinţa publică să se citească câteva fragmente 
din ea. Sturza era și el invitat. După fabulele lui Krilov şi alte 
opere literare, bătrânul Şişcov începu să citească tare paginile 
sale cele mai înflăcărate, Gnedici îl lăuda și toţi ceilalți îl felici- 
tară pe tânărul de 18 ani. 

Cât este de plăcut, spune Sturza, a visa la glorie în zorile 
vieţii ; dar și mai bine decât asta este a te despărţi prietenește 
de toate iluziile pământești înainte de apusul ei liniştit. 

Sturza vorbeşte apoi despre rolul pe care-l avu cenaclul 
Convorbirea în desăvârșirea formelor literare şi artistice ale lim- 
bii ruseşti; Alexandru Simionovici Șişcov, primul care dădu sem- 
nalul acestei lupte prin cartea sa despre vechea și nouă limbă, 
admirator superstițios al trecutului şi cunoscător şi înțelegător 
cuminte al „marei limbi rusești“, izbuti să puie o puternică ba- 
rieră împotriva înoirilor ușuratece ale unui gust stricat și impotri- 
va imitaţiilor servile a tot ce este străin. Influența operei lui 
Şişcov asupra lui însăși, Sturza o mărturisește prin gustul pe 
care i l-a trezit ae a studia adânc limba slavo-bisericească, 

Apoi spune Sturza, după marile servicii pe care Șişcov le 
aduse limbii şi literaturii ruse, pentru care insuflă scriitorilor 
iubire şi discernământ, el putu să-şi realizeze teoriile sale intrând 
pe scena activității publice ; ca secretar de stat el redactă într'o 
limbă pură o mulţime de manifeste în care se reflecta toată mă- 
reţia uimitoare a evenimentelor de atunci, 

„Şi astfel pana lui Şişcov, condusă de iubirea de patrie, a 
încrustat trăsături neșterse pe răbojul istoriei noastre contem- 
porane“!) spune Sturza, adăogând încă elogioase aprecieri şi pen- 
tru volumul de amintiri a lui Șișcov care poartă pecetea per- 
sonalităţii sale de credincios servitor imperial și patriot. Sturza 
mărturisește că recunoştinţa sa personală către Șişcov care a 
supraviețuit până la „slăvita stăpânire imperială actuală“ l-a a- 
tras către acesta în Franţa, Germania, la multe congrese care 
au însemnat renașterea politică a Europei apusene. 

Trecând în revistă pe membrii „Convorbirei“ Sturza nu vor- 
beşte despre Caramzin spre a nu repeta amintirele sale anteri- 
oare ; în schimb caracterizează activitatea literară a lui Jucov- 


1) A. Sturza. Convorbirea iubitorilor de limbă rusă şi Arzamas, în 
timpul domniei lul Alexandru I, şi amintirile mele pg. 7. 

schi și Crilov ; învăluind biciul unei satire cuminţi cu fașa unor 
povestiri copilărești în aparenţă, Crilov a lovit fără cruţare toa- 
te slăbiciunile, capriciile şi viciile vremei sale, Il urmăream, spune 
Sturza, cu un entuziasm inconştient și ridicol toţi, noi pe 
socoteala cărora râdea atât de iscusit, atât de înţelept, marele 
critic al existenţei noastre obşteşti. De Crilov sa apropiat 
și împrietenit  Gnedici prin bunătatea și talentul lor co- 
mun; pe când Crilov stătea la sfat cu animalele pentru con- 
"vingerea şi înțelepţirea oamenilor, Gnedici se adâncea în 
învăţătura Iliadei spre a însuşi limbei ruse acest divin monu- 
ment al antichităţii îndepărtate ; lui Gnedici și Jucovschi Rusia 
îi datoreşte minunatele tablouri din Iliada și Odiseia. Apoi Gne- 
dici, bolnav şi obosit, se retrase la Odesa spre a-și îngriji sănă- 
tatea sdruncinată. Din amintirile vieţii petrecute împreună la 
Odesa, Sturza povestește anecdota lui Gnedici despre Crilov: 
trăind cu Crîlov sub acelaş acoperemânt, Gnedici adesea-ori 
îl mustra pentru lenea şi necunoașterea limbii grecești — izvo- 
rul celor mai curate desfătări intelectuale. Crilov, la observaţiile 
prietenului său, răspundea de obicei cu o tăcere indiferentă, ca 
şi cum nu ar fi luat la inimă dojanele prietenești. Trecu un an 
şi o supriză era gata! Odată în salonul lui Alexei Nicolaevici 
Olenin, cei ce discutau sub inspiraţia lui Crilov aduseră vorba 
despre literatura greacă ; Gnedici ca de obicei, vorbea despre 
poezia grecească cu căldura și însuflețirea unui cunoscător şi 
iarăși îşi exprima regretul că prietenul său Crilov este lipsit de 
plăcerea de a citi în original pe scriitorii greci. Atunci Crilov, 
cu sânge rece, luă de pe biurou o carte cu operele unui clasic 
grec şi deschizând-o la întâmplare, începu să citească liber, tare 
şi să traducă cum nu se putea mai bine. E lesne de înţeles ui- 
mirea lui Gnedici, râsul vesel și felicitările celor de faţă. 

Sturza nu-și reamintește precis dacă Speranschi, reforma- 
torul limbei rusești, a făcut parte din numărul membrilor Con- 
vorbirei, vorbește însă cu mult entuziasm despre Filaret, mai 
târziu, mitropolitul Moscovei, şi arată puternicele impresii pe care 
le-a produs apariţia operei istorice a lui Caramzin, O revoluţie 
intelectuală, spune Sturza, s'a produs la apariţia primelor opt 
tomuri ale istoriei imperiului rus. Vechea Rusie parecă a reînviat 
în povestirea dreaptă a lui Caramzin ; împrejurul blândului și 

amabilului învăţat începu să se adune tânăra generaţie de literați, 
şi astfel se alcătui sub denumirea de Arzamas o nouă societate 
de scriitori şi de iubitori ai frumosului, în care îndată s'a arătat 
marea deosebire dintre veacul al XVIII și al XIX-lea. Veselele 
adunări de la Arzamas, unde domnia naturalul și libertatea ima- 
ginaţiei, înlocuiră ia curând Convorbirea. Aici fie-cărui membru 
i se atribuia o poreclă glumeaţă ; jurnalele şedinţelor se scriau în 
hexametri glumeţi. 

Sturza arată că vorbește despre Arzamas după raporturile 
lui cu S. S. Uvarov, D. I. Bludov, V. A. Jucovschi, K. N. Ba- 
tiuşcov, D. P. Severin și A. I. Turghenev. In 1818 o parte din 
membrii dela Arzamas au trecut în Moscova în urma curții impe- 
riale ; în vechea capitală reînoită, fiecare ruină nouă vorbia minții 
şi preocupa orice inimă rusă. Acolo, la Dimitriev, foarte deseori 
se adunau Caramzin, Bludov, Kn. Viazemschi, Severin, Turghenev 
şi mulți alţii. Imi aduc aminte bine, spune Sturza, de acea vreme, 
pentru că Dimitriev şi Caramzin se pronunţară bine despre pri- 
mele mele lucrări; iar Batiușcov mă iubea pentru articolul meu : 
gândiri despre iubirea de palrie!) ce apăru în revista societăţii N. C. 

lată cum îl zugrăvește autorul nostru pe Batiuşcov: 

Infăţișarea blândă şi simpatică a lui Batiușcov era în acord 
cu armonia imposibil de imitat a versurilor lui și cu farmecul 
prozei lui curgătoare şi cuminţi; avea o arătare tinerească, a- 
dese-ori timid, dulce la cuvânt; în glasul lui moale și în con- 
vorbirea lui vie şi gingaşă se auzia parcă răsunetul unui cântec 
lăuntric, Totuși, sub o pojshiţă plăcută, se tăinuia un suflet vioi, 
înflăcărat, mâncat de ambiţiune. De tânăr încă Batiuşcov se dis- 
tinse şi primi câteva răni grele pe câmpul de onoare. Poezia, pen- 
tru care el era născut, linişti pentru un timp avântul sufletului 
său și frământarea gândurilor ambiţioase, dar numai temporar, 
căci, nu într'un ceas bun Batiușcov se gândi să se facă diplomat; 
atunci ne-am întâlnit noi în Peterburg, chiar înainte de numirea 
şi plecarea lui în Neapole în calitate de secretar la consulatul 
rus, Acolo, la mormântul lui Virgiliu, sub cerul limpede și trans- 
parent al Italiei de sud, în ciuda chemării sale, adevăratul poet 
își luă adio de la poezie pentru totdeuna. 


1) A. Sturza, op. cit. pg. 12 

De un deosebit interes pentru noi sunt povestirile întâlni- 
rilor lui Sturza cu nemuritorul poet Alex. Pușchin; după amin- 
tirile lui C. Negruzzi, care în schița sa Calipso ne relatează în- 
tâlnirile sale cu Puşchin, în tovărăşia frumoasei curtezane emigrate 
de la lași, „femeie cu chip îngeresc1)“,iată, pentru a doua oară, 
un scriitor de origină român ne redă impresiile întâlnirilor sale 
cu poetul rus, 

Odată, spune Sturza, întrând la Turghenev, am găsit la el 
pe tânărul Pușchin în care Caramzin și Jucovschi întrevăzuse şi 
așteptau desvoltarea unui înalt talent, I se adusese lui Turghenev 
noul portret al lui Jucovschi și chiar atunci Pușchin, admirân- 
du-l, scrise versurile cunoscute: 

„Dulceaţa seducătoare a stihurilor lui 

Va întrece depărtarea de invidiat a veacurilor“ etc. 

lar, altă dată, vorbind despre exilul poetului în sudul Ru- 
siei, unde avu ocazia să viziteze munţii pitoreşti şi văgăunile 
Caucazului, să fie martorul unei mişcări și revărsări neobicinuite 
de oameni în Basarabia, cu ocazia evenimentelor petrecute în 
Moldova şi Valahia, nu e de mirat, spune Sturza, că frumuseţile 
naturii şi întâmplările din vremea contemporană, ca un sceptru 
fermecat atinseră imaginaţia impresionabilă a tânărului poet şi 
smulseră din sufletul lui poeme nemuritoare ca „Prizonierul din 
Caucaz“ şi cele mai frumoase cântece din „Oneghin“, In anii 1824 
şi 1825 am avut adese-ori ocazia, spune Siurza, să mă întâlnesc 
cu Puşchin în Odesa. Spiritul lui neimblânzit, nematurizat incă 
în acea epocă, mă evita vădit ca pe un om mândru de înlănţuirea 
unei gândiri proprii. Totuși, cu toată jaceastă prejudecată, îmi 
aduc aminte cu mulțumire că odată, după o masă la sora mea !), 


1) C. Negruzzi, Calipso: „Puşchin mă iubea şi găsea plăcere a-mi 
îndrepta greşelile ce făceam vorbind cu el franţuzeşte. Câteodată venea 
şi ne asculta ore întregi, pe mine şi pe Calipso vorbind greceşte, apoi 
începea a-mi reaminti niscai versuri de a lui, pe care ni le traducea“. 

1) V. L. Dan. Draganov-Bessarabiana pg. 196: „Sturza Rocsandra 
Scarlatovna, în căsătorie contesa Edling, sora dreaptă a lui A. S. Sturza, 
una din cele mai cunoscute doamne basarabene, doamna de onoare a 
Impărătesei Elisaveta Ălecseevna, faţă de care Impăratul Alexandru 
Pavlovici, avea o adâncă consideraţie flind cu ea în corespondenţă ; a- 
mintirile sale şi scrisoarea către contele Capodistria s'au publicat în 
Arhiva Rusă din anii 1887 şi 1891*. 

stând unul lângă altul, am isbutit (de altfel fără nici o intenţie) 
să câștig toată atenţia și părerea lui Pușchin. 

Vorbiam despre trecut și prezent; vorbind despre Turcia, 
despre creştinii din Orient, de aceiași credinţă cu noi, i-am ex- 
pus cauzele păstrării spiritului popular și al credinţei lor sub stă- 
pânirea Musulmanilor. Puşchin nu ştia că în Orient păstorii bise- 
ricești îndeplinesc îndatoririle de judecători şi de conducători ci- 
vili, că spiritul popular şi credinţa le-au întărit fără nici o cons- 
trângere această putere seculară și mântuitoare în locul unei 
subjugări străine, şi ca un zălog al viitorului. Trecând apoi dela 
acest fenomen instructiv la puterea creatoare şi la influența cre- 
dinței creştine în general, i-am spus, între altele, lui Puşchin : 
acum la fiecare pas se vorbeşte despre himerica libertate poli- 
tică; dar, ştiţi că în Evanghelie, unde sânt cuprinse toate ade- 
vărurile înalte, aflăm definirea adevaratei libertăți. Domnul a 
spus : Aflaţi adevărul şi adevărul vă va face pre voi liberi. Con- 
chideţi din această sentință divină că acolo unde nu e libertate 
internă, nu este nici externă, 

Convorbitorul meu, la aceste cuvinte, manifestă o mirare 
naturală și o consimţire cordială. Cine știe, adaugă Sturza, dacă 
nu a început el de atunci să privească mai des în sfânta Evanghelie. 

Ideia morţii năprasnice a lui Pușchin îi reamintește lui 
Sturza de Griboedov pe care l-a cunoscut de la începutul activi- 
tăţii lui în domeniul literaturii cât și al slujbei, Griboedov, ca şi 
Batiușcov, era în căutarea unei misiuni diplomatice, Sturza, căruia 
îi plăcu mintea luminată, firea severă şi fizionomia ageră a lui 
Griboedov, afirmă că s'a folosit de situaţia pe care o avea atunci 
la Ministerul de externe, sprijini pe distinsul postulant şi-i pro- 
puse, la alegere, posturile de funcţionar de cancelarie în Filadelfia 
sau Teheran; Griboedov era nehotărit; Sturza îi arătă importanţa 
acestor consulate prin legătura cu interesele directe ale Rusiei 
şi cu toate că el doria ca Griboedov să prefere America, având 
mare nădejde în dreptatea și felul gândirii noului conducător al 
acestei îndepărtate misiuni, baronul Teil, cu care se împrietenise 
în bivuacurile de iarnă din 1812 la Berezina, totuși Griboedov 
alese Persia, hotărându-și astfel singur soarta; mai apoi, încărcat 
de atenţiunile imperiale, reveni în capitală şi plecă îndărăt în 
Teheran, aspirând la noi onoruri și servicii; dar, de fapt pe poet 

îl așteapta o cruntă moarte năprasnică, Niciodată în viață, spune 
Sturza, nu mi s'a întâmplat să fiu atât de aproape martor ocular 
la alegerea propriei și tainicei sorţi de către însăși jertia. 

Astfel Sturza, apreciind manifestările mai importante ale 
vieţii intelectuale de la 1805 în decursul celor 30 de ani ai vea- 
cului al XIX-lea şi semnalând puternica influență a evenimen- 
telor mondiale asupra literaturii ruse prin eliberarea ei din for- 
mele înbătrânite și convenţionale, preciză rolul pe care-l avură 
cele două cenacle literare adunate împrejurul lui Derjavin și a 
lui Caramzin: Convorbirea iubitorilor de limbă rusă a anunţat 
şi a pregătit trezirea unei gândiri vii și a unei aspirații spre 
realizarea frumosului, iar Arzamas colaboră, la rândul său, la 
desvoltarea mai departe a creaţiunii unitare, însufleţindu-se și 
respirând cu marile evenimente. 

Nu mai puţin importante sânt amintirile povestite de Ale- 
xandru Sturza în articolul inchinat amintirii lui Jucovschi şi Go- 
sol; precizia caracterizărilor şi citaţiile din corespondenţa sa cu 
acești scriitori ruşi capătă importanţa unor documente biogra- 
fice, preţioase prin expresia și nuanțarea stărilor sufleteşti, Ast- 
fel despre Jucovschi povesteşte Sturza că, în afară de întâlnirile 
în ambele capitale, l-a primit și la găzduit la Odesa; făcând o 
călătorie prin Rusia în suita moștenitorului imperial, al cărui 
educator era, Jucovschi a venit la noi, spune Sturza, și a sărbă- 
torit în vila mea de pe malul mării, în cercul meu familiar, ziua 
onomastică a augustului său elev. Mi-aduc aminte ca acum, am 
luat masa liniștit în grădină, sub umbra deasă a viţelor de vie 
care ne ocroteau de razele arzătoare ale soarelui de sud. 

Atunci am aflat, spune Sturza, că marele poet avea obi- 
ceiul şi talentul de a desena cu creionul fugar, dar foarte reuşit, 
priveliştele care îi eşiau înainte, în timpul călătoriei; observând 
că balconul casei mele atingea punctul de vedere cel mai drept 
spre portul de la Odesa el dori să schiţeze această priveliște ; 
ne-am urcat ambii pe balcon; el privea spre mare şi stând în 
picioare schiță cu creionul în timp ce conversaţia curgea ca o 
undă, preocupându-ne pe amândoi. 

Povestindu-mi şirul ocupaţiunilor sale pe lângă marele 
cneaz. moștenitor, metoda lui de predare a istoriei, şi de asemeni 
caracteristica oamenilor şi a locurilor în timpul călătoriei, Ju- 


> 

covschi era încântător, căci sinceritatea nu-i împedica întru ni- 
mic luminele cugetării lui profunde. Și astfel Sturza ni-l descrie 
mai departe pe Jucovschi, după impresiile primite direct, apre- 
-ciind cu entuziasm şi admiraţie arta și valoarea traducerilor lui, 
după care citează diferite fragmete din scrisorile primite de la 
Jucovschi, în care acesta mărturisește plăcerea de a îi citit unele 
lucrări ale lui Sturza, precum şi preocupările lui de problemele 
filozofiei creștine, 

Intr'una din aceste scrisori adresate lui Sturza de Jucovschi, 
acesta, resemnat în fața operelor filozofiei germane a lui Kant, 
Fihte, Şelling, Hegel „vreau să încerc, spune, ce aș putea scri 
pe foaia albă a minţii mele, sprijinindu-mă numai pe adevărurile 
sincere şi necontestate ale creștinismului“, 

Şi astfel Sturza reconstitue înfăţişarea spirituală a lui Ju- 
-covschi ca gânditor și credincios creștin, 

In partea a Il-a a acestui studiu, intitulat Prinos amintirii 
lui Jucovschi şi Gogol, Sturza povesteşte amintirile din întâlnirile 
sale personale cu Gogol. 


Prima întâlnire avu loc în străinătate. In anul 1836, spune 
Sturza, la poalele munţilor Elveţiei, în imprejurimile Bernei, am 
văzut prima dată pe observatorul înţălegător și original, pe zu- 
gravul moravurilor și vieţii rusești, fiind oaspetele consulului 
nostru D. P. Severin, după care mi-a fost dat să întâlnesc din 
nou pe Gogol, exact după 10 ani, în Roma, în biserica pravos- 
lavnică consulară, la impresionantele și înălțătoarele rugăciuni ale 
Vinerii mari. 

După sfârşitul slujbei, ne-am îndreptat unul către altul, am 
reinoit cunoștința trecută, întărind legăturele prin vizite de prie- 
tenie și conversații. Gogol făgădui lui Sturza că după călătoria 
sa în răsăritul pravoslavnic va veni la Odesa, Pe neașteptate, spune 
Sturza, mă vizită Gogol la vila mea depe malul mării, împreună 
cu înțeleptul său tovarăș, K. M. Bazili. Dar întrevederea noas- 
tră fu trecătoare, Gogol se grăbea la rudele din Malorusia, iar 
de acolo la Moscova. Nu târziu Sturza primi înștiințarea de la 
Gogol că el se pregătește iarăși a porni spre sud, spre a-și pu- 
tea continua munca intelectuală sub cerul binefăcător și în tăcere. 
Sturza îi răspunse sfătuindu-l să aleagă Odesa ca loc de recule- 
gere şi odihnă, la care Gogol îi răspunde prin scrisoarea de la 


a 

15 Sept. 1850 ale cărei fragmente Sturza le reproduce în amin= 
tirile sale. In această scrisoare Gogol își exprimă bucuria de a 
se întâlni cu Sturza, arată cât i-i de greu să se despartă de Ru- 
sia, dar că din nenorocire, timpul de iarnă în Rusia este vătă- 
mător sănătății sale, și ceia ce e mai rău, îl împedică de a lucra 
și a termina lucrările începute. 

Și Gogol îşi încheie astiel scrisoarea: „Dar cred că Dum- 
nezeu este atot-puternic a împlini toate şi bunătatea Lui nu are 
margini: poate şi sub asprul văzduh al Mării Negre, chiar în 
Odesa, încă prea friguroasă pentru mine, voi regăsi proaspătă dis-- 
poziţie a spiritului şi atunci, se înţelege, pentru nimic in lume 
nu voi pleca în străinătate. Cu plăcere voi petrece câteva luni 
cu Dumniavoastră“ 1). 

In urma acestei scrisori, Sturza povestește că Gogol 
veni în Odesa, unde o iarnă moderată linişti mângâios pe- 
iubitorul de liniște, de discuţii nesgomotoase şi de preocupări 
retrase de cabinet. Ori cât te-ai fi silit să atragi pe solitarul gân- 
ditor în cercul aşa numit al lumii mari, — el evita cu delicateță 
cele mai măgulitoare invitaţii, mulţumindu-se cu plimbările şi vi- 
zitele a câtorva, printre care mă aflam și eu, spune Sturza. In 
toate zilele de Duminică şi de sărbătoare puteai să-l întâlneşti 
pe Gogol în biserică între mulţimea care se ruga. 


Afară de aceasta Sturza mărturisește cât de mult îl atră-- 
gea pe Gogol locul nașterii, Malorusia, cu toți cei apropiaţi 
lui, în preajma sfintelor sărbători ale Paștelor. 

Vorbind apoi de planurile de viitor ale lui Jucovschi și 
Gogol, de ticluitele întâlniri ale lor înaintea morţii care-i răpuse- 
la interval de două luni, Sturza spune: „nădejdile pămân- 
teşti şi prepunerile celor doi prieteni se dărâmară, spulberate 
de suilările soartei nepătrunse. Trist și greu îmi este a privi a- 
cum înapoi, la prietenii smulşi atât de năprasnic din cercul 
nostru ; totuşi e o mângâere gândind că ambii cu grijă s'au pre- 
gătit pentru ultima luptă cu neputința omenească. Moartea, de- 
plânsă de noi, a adumbrit cu aripa ei mormintele mărite și iu- 
bite, ca o umbră gigantică, care pornește de pe vârfurile munţi-— 


1) A. Sturza — Prinos in ariînțitea lui Jucovschi şi Gogol. 
j l 

lor și care înfășoară într'un văl negru peisagiile pitorești ale na- 
turii, la care plăcut era a privi şi greu inimii să se sature de 
admirat“ 1). 

In studiul său intitulat: Ceva despre etimologie și estetică 
în raport cu istoria şi cu ştiinţa trecutului, Al. Sturza urmărește 
raporturile dintre diferite discipline ştiinţifice, etimologia în ra- 
port cu istoria universală, teoria istorică a științei cuvântului, 
„apoi problemele Esteticei, conchizând că fără controlarea faptelor 
prin mijlocul științei cuvântului și a ştiinţei frumosului în istorie 
nu există autenticitatea dorită 1). 

În afară de aceste povestiri precum şi de acele arătate de 
A, D. Draganov în Besarabiana, Alex. Sturza are şi alte studii 
precum sânt acele privitoare la viaţa și mișcările spirituale ale 
popoarelor creștine din răsărit. 

In Constantinopol, Smirna, Birut şi chiar Atena, spune 
Sturza, viaţa spirituală și literatura constau din flagrante con- 
traziceri ; instituţiile de educaţie și instrucţie lucrează de cele mai 
muite ori în scopuri cu totul opuse. Al. Sturza este un admira- 
tor al limbii grecești care adoptă noile noţiuni şi nume prin cu- 
vintele sale proprii, cu un senz precis și definit şi de o deose- 
bită frumuseţe. Nici în limba vorbită, nici în cea literară a gre- 
cilor contemporani, spune Sturza, nu veţi iniâlni urmele acelei 
terminologii monstruoase și savante de care a suferit atât de 
mult „frumoasa limbă rusească“ 1). In această schiță Al. Sturza 
vorbeşte și despre Români şi despre limba lor. „In afară de lim- 
bile aziatice propriu zise, spune Sturza, în granițele imperiului 
turcesc trăiesc viața lor şi domină pe un întins spaţiu limbele 
slavă și română. 

Și în ele se observă o puternică mișcare a gândirii po- 
pulare,,, 

„Alături cu Slavonii, dealungul țărmului stâng al Dunării şi 
mai sus spre Apus până la poalele munţilor Carpaţi, este îm- 
prăştiat neamul deosebit românesc sau al Valahilor şi Moldove- 
nilor. Și ei își preţuiesc limba lor maternă latino-slavonă, o cul- 


1) Al. Sturza — Op. Cit. pg. 228. 
1) Vezi Mosgvitianin 1842 No. 10. 


1) Vezi studiul: Viaţa spirituală şi literatura în Răsărit în Mos- 
gvitianin 1851 No. 16, 

tivă cu silință ca pe o moştenire lăsată de la străbuni. Tradu- 
cerea Bibliei şi aici puse o puternică temelie pentru limba lite- 
rară scrisă şi-i descoperi nemurirea cuvântului vieţii. Până a= 
cum limba populară a Românilor fu ca un zvon şi ca o șoaptă 
copilărească, căreia i-a fost hărăzit să amuţiască între graiurile 
mai puternice ale neamurilor mai tari. Din nenorocire, nu numai 
Românii, dar și celelalte neamuri ale Orientului, îngrijindu-se 
fie-care de pastrarea limbii sale materne, nu recunosc clar şi. 
înțăleg greşit importanța bineiacerii pe care le-au adus-o bise- 
rica pravoslavnică, care ca o mamă consacră toate limbele în 
slujba cuvântului adevărului“ 1). 

Într'un alt studiu publicat cu acelaș titlu în 1853 Al. 
Sturza ne împărtășește deasemeni aprecierile sale și asupra Ro- 
mânilor: La Grecii pravoslavnici, la Slavi și la Români sau 
Daci, credința a ramas neatinsă în suflet, limba strămoșilor a 
rămas neatinsă în graiul poporului și în ființa cetăţenească. 


I. Negrescu 


(Va urma) 


Regrete 


De-atâtea ori, de toate ţi-am vorbit 

Si nam putut să-ţi spun și de iubire; 
Ca un copil am plâns, când a venit 

Fatală zi de crudă despărțire. 


Plecarea ta din suflet o regret 

Și ce naş da, iar să te văd aproape! 

Să treci prin păru-mi mâna ta încet 

Și `n palme-ți fruntea mea să se îngroape. 
Tony Luţean 


1) A. Sturza Op. Cit. 


Movile şi valuri de pămînt. 


Mult mai cunoscute, atrăgînd lesne aten ţia călătorului şi cer 
“cetătorului, sunt movilele de pămînt, de care întreg teritoriul Basa- 
rabiei este acoperit. Ele au atras atenţia încă a savanților ruşi, fiind 
pomenite de monografiştii Basarabiei, după care o listă a lor a dat- 
-o şi d. Ciobanu. 1) 

Unele din ele sunt de o mărime considerabilă ; altele numai ca 
nişte moviliţe, aşezate în grup şi de-o formă mai ascuţită. Unele aveau 
-aşezate deasupra câte un stîlp de piatră ; altele purtau urmele unor 
săpături, încercări de-a se cerceta înteriorul, bănuit a conţine comori. 
Este fără îndoială că aparţin mai multor epoci, cum vom vedea şi 
Cau fost todeauna folosite de om din vremurile cele mai vechi, In 
epoca istorică nu-i exclus ca mai toate să fi servit ca locuri de sem- 
nalizare, fiind minunate puncte de observaţie. Cele mai multe sunt 
astfel aşezate că se poate vedea dela una la alta. Şi 'n acest caz vor 
fi fost folosite şi ridicăturele naturale, căci nu toate movilele sunt 
făcute de mîna omului. 

In genere pot fi împărţite, după aşezare, în două categorii: pe 
înălţimi şi'n văi. Cele mai multe sunt situate pe malul înalt al Nis- 
“rului, dominînd stepa ucrainiană ; cele din interior, mai ales în nor- 
dul şi centrul Basarabiei, sunt aşezate pe culmile ce despart rîulețele : 
Bic, Ichil, Răut, Cula, Ciuhur, Botna, Cogilnic, Hadjder, lalpuh. 

Cele mai vechi cunoscute sunt: în jurul comunei Bulboaca 
„Movila cu stâlp” şi 'ncă două ; lîngă Tighina „Movila turcească“, 
„Movila de deasupra dealului“ şi „Movila Șvejilor“. De  remarcaţ 
“că numirele moderne nu sunt legate de proveniența lor, ci au fost 
date în legătură cu evenimente mai proaspete. Tot în judeţul Tighina 
„Movila dragaiselor* de lîngă Chircăeşţi; „Movila lui Suvarov* 
între Tighina şi Căuşeni; „Movila hanului“ cu o circonferențá de 


1) Şt. Ciobanu „Monumentele istorice“ în „Monografia. Basarabiei“ 
“Chişinău 1926 pp, 178-179 

vreo 150 m. şi „Movila lată* de lînga Copanca; iar mai la sud: 
„Movila måre* de lîngă Talmaz, In judeţul Cetatea Albă se găsesc 
o serie de movile nenumite pe drumul dintre Căuşeni şi Cetatea. 
Albă, mărginind apele mai însemnate ce se varsă în Dunăre sau 
lacurile Mării Negre. In judeţul Orhei „Movila lui Zorilă* dela 
Pripiceni şi altele la Hârtopul Mare. 

In judeţul Soroca s'au numărat peste 15 movile — sau Kurgane, 
după numele pe care-l dau ucrainienii localnici — în jurul Nas/avcei. 
Săpîndu-se de către un ţăran una din ele, s'au dat peste „pietre 
trăsnite” (pierre de foudre), toporaşe de cremne şi alte înstrumente 
neolitice. Pe moşia satului Buzovți la nord de Ataki se ridică un. 
Kurgan foarte impozant prin mărimea şi înălţimea lui. 


Dintre cele aşezate pe văi încă de mult sunt cunoscute „Suta 
de movile“, dintre satele Avrămeni şi Brăneşti (Bălți). Aproape de- 
vărsarea Ciuhurului în Prut, pe o vale mlăştinoasă în unele locuri, 
se'nşirue una lîngă alta o serie de movile, de formă lungăreaţă, cu o~ 
direcţie aproximativă dela est spre vest. Ele au dat naştere la tot 
felul de păreri, mai ales că unele par naturale. In drumul dela So- 
roca spre Atachi se găseşte „Movila uriașului“, lungă de 21 m. 
şi 'naltă de 7 m. Pe valea Răutului, în regiunea comunei Sărăteni,. 
se află vreo 13 movile. 

In judeţul Cetatea Albă se află cîteva movile lîngă Sarata,. 
care au fost cercetate de-un archeolog rus încă de mult 1).lar lîngă 
oraşul capitala judeţului se mai văd încă urmele unui tumulus bine 
lucrat, nu departe de actuala cale ferată, care a fost de mult pro- 
fanat şi jăfuit, rămînînd azi numai scheletul de piatră. Studii precise 
făcute de-un savant romîn i-au lămurit orgina şi scopul, după care 
prin comparaţie ne putem conduce pentru alte exemplare. 

Dacă cercetăm origina acestor movile, studiile care s'au încer- 
cat pentru unele, destul de sumar, duc imediat la epoci diferite. 

Cele mai vechi par să aparţină neoliticului. Făcîndu-se săpături: 
la unul din curganele dela Naslavcea, la care se găsise industrie de 
piatră şleiuită, s'a dat peste un mormînt de două succesive încine- 
raţiuni. 2) In marginea aceluiaşi sat, săpîndu-se ca la 0,5 m., sau 


1) Th. |. Knauer, in publicaţia „Rossiea“ vol XIV, Peterburg 1910,. 
pp. 127-129. 


2) N. N. Moroşanu „Noi contribuţii preistorice“, p. 7 

dat peste schelete, aşezate în morminte de lespezi de piatră, peste 
care se toarnă pămînt. Toate scheletele erau aşezate cu faţa 
cam spre vest, ceia ce se potriveşte cu unele tumuli — morminte 
din epoca „la Tène“ din perioada îferului. Ţaranii, cari dădeau infor- 
maţii despre aceste morminte, au declarat că s'au găsit şi inele 
sau cercei de fier, toate foarte ruginite. Poziţia cimitirului cît şi 
obiectele dovedesc epoca fierului. 


Tumulusul dela Cetatea Albă. 


Făcîndu-se săpături la cîteva movile dela Sarata din Cetatea 
Albă, s'au găsit schelete umane însoţite de o îndustrie determinată 
ca de trecere între epoca neolitică şi acea a bronzului. N'ar fi ex- 
clus ca unele din ele să fie dolmene — cum presupune d. Moroşanu 
—, ceia ce-ar fi de-o importanţă deosebită, dat fiind lipsa lor în 
România sau mai bine zis necunoşterea încă a existenţei lor. 

Cele mai noi din epoca protoistorică au fost ridicate de Sciţi, 
cei mai vechi locuitori cunoscuţi. Faptul este dovedit pentru tumu- 
lusul dela Cetatea Albă, a cărui asemanare este perfectă ca cons- 
trucţie cu acele dela Mangalia, studiate de d. Tatrali. 1) Unele sunt 


1) „Les tumuli de Callatis“ in „Arta şi Arheologia“ 1, 2, Bucure- 
şti 1928, 

ca o cetate de aparare, asemănîndu-se cu „Suta de movile” dela 
Avrămeni ; altele întocmai ca mormîntul dela Cetatea Albă. Acesta. 
din urmă se compune dintr'o parte oblungă boltită, lungă de 7 m. 
şi largă de 3, ducînd la o cameră patrată boltită ; dromos-ul care du- 
cea la cavou a dispărut azi. Păreţii şi bolta sunt făcuţi din blocuri 
enorme, dintre care unul are 2,60 lungime. Prin aceasta se apropie 
de faimoasele megalite bretone dintro epocă foarte veche. Au fost: 
deci rîdicate toate aceste tumulusuri de aceiaşi populaţie, aproape 
sigur Sciţi, într'o epocă ce se poate întinde din sec. VIII-lea pînă la 
venirea Romanilor pe aceste locuri. 

Nu este o părere hazardată, cum crede şi d. Ciobanu 2) ca unele 
din movilele Bugeacului să fi fost făcute de Tatari pentru aparare 
sau poate chiar ca morminte uriaşe. E posibil de altfel ca şi alte 
popoare barbare ce-au trecut pe aici să fi ridicat movile, morminte 
uriaşe pentru şefii lor. Şi poate că înşişi domnii Moldovei să fi ri- 
dicat puncte de observaţie la această graniţă, mereu primejduită; a- 
ceste fiind cele mai noi movile de pământ. 


* x 
+ 


Cu mai multă siguranță se poate vorbi despre acea uriaşă 
construcţie de pămînt,, cunoscută sub numele de valul lui Traian,. 
în jurul căruia s'au brodat o serie de legende în populaţie şi teorii 
în lumea ştiinţifică. Prin mărimea lor — de fapt sunt două — au atras 
de mult încă atenţia şi denumirea generală, sub care sunt de mult 
cunoscute, le-a fixat şi epoca în care au fost construite, în preajma 
începutului erei creştine, folosite apoi şi mai tirziu. 

Cel mai de sus, cel nordic, se 'ntinde pe-o lungime de 130-140 
klm., începând dela Prut mai în jos de Leova. Dela satul Tighiceanca 
coteşte puţin spre nord-est, tae’ rîulețele Sărata şi Cogâlnicul, apoi 
schimbîndu-şi iar direcţia spre sud-est şi tăind Botna pela Sălcuţa,- 
o ia pe coama dealului de lîngă apa Botnei până la Chircăeşti. 
Trecînd peste valea băltoasă a Botnei, valul urcă pe culmile ce-o 
despart de valea Nistrului la o înălţime cu vederi departate, tae dea- 
lurile şi se perde în tufişurile dintre satele Copanca şi Chițcani, 
păstrînd de mult o direcţie continuă spre vest-nord. 

Al doilea val, numit şi cel de jos, începe cam la 120 klim. 
mai la sud pe Prut, ceva mai jos de satul Vadul lui Isac, avînd 


2) Op. cit., p. 179 

cam aceiaşi lungime. Ca direcție variind spre sud-est şi apoi spre 
est, tae lalpugul lîngă satul Tabac şi coboară pe valea Catlapugu- 
lui pănă la varsarea lui în lacul cu acelaş nume. Schimbîndu-şi şi 
el direcția spre est-nord, continuînd a mărgini linia nordicá a lacu- 
rilor, tae gurile rîulețelor Chirchiz — Chitai şi Ali-Aga, oprindu-se 
în lacul Sasâc, ceva mai la nord de satul Eschipolos. 

Ca formă şi dimensiuni ambele valuri se aseamănă, dar va- 
riează în lungimea lor. Se compun dintrun şanţ, a cărui adîncime, 
atenuată azi, ajunge uneori până la 3-4 m., de pămînt propriu zis, 
ajungînd uneori la 3-4 metri înălțime. Aşezarea lui presupune ime- 
diat c'a fost construit pentru aparare de invasii nordice. A fost o 
fortificație minunată, deşi numai din pămînt, căci pe alocuri are o 
lăţime totală de 12-15 metri, iar din loc în loc se văd urme de 
întărituri circulare, ca nişte forturi la eventualele porţi de trecere, 
Astăzi el este străbutut de numeroase drumuri de care, cele din cîmpie 
sunt chiar şi lucrate, uneori putîndu se cu greu observa. Pe dealuri 
au rămas puternice, însoţite uneori de movile de care aminteam; 
probabil aceste din urmă mai vechi, servind apoi ca puncte de reper 
pentru construirea valurilor. E trist chiar că nu se iau măsuri pen- 
tru conservarea lui, cel puţin în unele puncte, căci izvoarele ruseşti 
din veacul trecut vorbesc pe alocuri de înălţime de 5 metri, care 
wo mai atinge azi. 

De cine au fost construite şi cînd ? Sunt trei păreri mai îm- 
portante. Una din cele mai vechi este a generalului rus Cornilovici 
pela 1819, reluată de d. Nistor 1), după care valurile se datoresc 
Tatarilor pentru a mărgini tatarlicul lor, care coincide cu această 
construcţie. S'ar putea susţine şi prin forma lor, care adăposteşte 
tocmai o stăpînire sudică, şi prin continuarea lor dincolo de Nistru, 
unde au fost iarăşi ţinuturi tătăreşti. lar faimosul „Hotarul lui Halil- 
Paşa“ dela finele sec. XVII 2) coincide cu valul de sus, Dar tot aşa 
de lesne se poate arunca această teorie, Mai întăi că nu se ştie dacă 
dincolo de Nistru valul coincide cu grăniţuirea stăpînirei tătăreşti. 
Apoi chiar „hotarul lui Halil-Paşa“ merge numai până la Sălcuţa, 
de unde o ia spre nord, iar spre apus avea alte mărginiri către ți- 
nutul Chigheciului. Şi — argument cu totul hotărîtor— la grăniţuirea 


1) 1. Nistor „Istoria Basarabiei“, Cernăuţi 1923, p. 142 
2) Gh. I. Nastasă „Hotarul lui Halil-Paşa şi cele două ceasuri“ în 
„Bulet, Societ. reg. rom. de Geografie“ Buc. 1932 pp, 174-215 

hotarului tătăresc valul este pomenit ca existent. Astfel cronicarul 
Amiras, care identifică hotarul lui Halil cu „Troianul de sus“ spune: 
„au mers de au scris hotarul Moldovei, care se începe dela hindichiul 
lui Traian Imparatul Râmului“ 1) 

Mai decisiv încă e faptul că el este cunoscut şi denumit cu 
termenul clasic încă mai de mult, înaintea fixării Tatarilor din Bu- 
geac. O serie de hrisoave domneşti din sec. XV şi XVI vorbesc de 
„hindichiul“ sau „Troianul“, în legătură cu hotărnicii. Intrun do- 
cument al lui Ștefăniță dela 1518 şi altele două ale lui Ştefan cel 
Mare din 1503 şi 1489 se confirmă cumpărarea unei moşii de ur- 
maşul Lupu pe rîuleţul Sarata care se varsă în Prut, în cel mai 
vechi arătindu-se hotarul „pe valea în sus pînă ?n Troian la stîlp, 
apoi pe Troian în sus pînă unde se "'ntilneşte Troianul cu Sărata“. 
Alexandru cel Bun, fixînd graniţele unei moşii a logofătului Toader 
de lîngă gura Bîcului, dăruită M-rei Homorul, spune „şi alt sat 
Boboij mai la vale de aşa numitul Troian“. >) 

Dar el este şi mai de mult cunoscut locuitorilor slavi de din- 
colo de Nistru, în a căror literatură s'a pastrat numele lui Troian, 
poate în legătură cu acest val, care ’n toate documentele noastre are 
forma „troian“ nu „traian“. 

O altă părere, considerată până acum ca mai verosimilă, este 
aceea că valurile se datoresc împaratului Traian, ce va fi asigurat 
provincia sa nouă — Dacia, sau poate cea mai veche — Sciţia minor. 
„Incă Miron Costin spune: mai de crezut sunt acei care spun că 
„Troian Imparat au sapat acest şanţ în veşnica pomenire şi veste să 
„se ştie şleavul oştii de cei care se trag după oşti mari, neguţători 
şi oşteni.* 5) Dimitrie Cantemir are cam aceiaşi, părere, mirîndu-se 
că nici un istoric din cei vechi sau noi mau pomenit nimic. +) Această 
părere s'a pastrat până azi la savanții romîni. Valurile din Dobrogea, 
Muntenia, Moldova şi Basarabia —- scrie Pârvan 2) — au fost ridicate 
de localnici şi de armata romană „pentru a sluji nu atîta ca aparare, 


1) In „Letopiseţi“ III, p. 139, Bucureşti 1872. 

2) Documentele reproduse la Ciobanu, op. cit., pp. 181-182 

8) „Letopiseţi“ I. p 22, Bucureşti 1872 

1) „Descrierea Moldovei“ Buc, 1923, p. 40 

5) V. Pârvan „Inceputurile vieței romine la gurile Dunării“ Buc 
1923, pp. 29, 34. ; 

cît mai ales ca „o ameninţare poliţienească“ contra barbarilor dela 
Nord ; acele din Basarabia ca o îndoită şi 'ntreită graniţa a Dunării. 

In siîrşit, o a treia părere susţine c'ar fi opera popoarelor bar- 
bare, care au trăit în aceste locuri; fie acele de seminţie nesigură, 
ca Bastarnii, Caspii sau alţii; fie chiar de Daci, aşa cum aceştia au 
mai construit în patria lor adevărată şi mai ales în Banat. Această 
părere se poate susține mai cu greu, dat fiind orientarea valurilor 
în sens învers cu stăpînirile lor teritoriale. Alţii le atribue Goţilor, 
tocmai ca aparare a Daciei cuprinse de ci contra altor năvălitori, 
ceia ce nu exclude orientarea. 

Părerea noastră este că, fiind mai mult opera celor ce-au stă- 
pînit la sud, pe vremea Romanilor şi mai înainte poate în parte, ele 
nu se datoresc numai lui Traian, de-al cărui nume s'au legat poate 
şi dintro confuzie. Nu cumva li s'au zis „troiane* după forma 
asemănătoare cu a troienelor de zapadă, aşa de cunoscute în părţile 
friguroase şi bătute de vînturi ale locului ? Ele au servit apoi de a- 
părare şi grăniţuire mai tîrziu, caşi movilele de pămînt de soarta 
cărora le-am unit. 


P. Constantinescu-lași 


Sihastrul 


Iubirea mea am ferecat'o 'n lanţuri 

Și sufletul pe veci lam răstignit, 

Căci lam purtat prin bulgări și prin şanţuri 
Să 'nvețe-a suferi la infinit. 


Cum vulturul, legat, spre cer albastru 
Se sbate în zădar să-și 'nalțe sborul, 
In zidurile schitului sihastru 

Mor visele, speranțele și dorul. 

Ci, fie voia Tatălui! De-acum 
Voi bate zilnic sute de metanii, 
Și inima cu dinţii-o s'o sugrum 
Si doru-o să-l ucid cu lungi citanii. 


Iar când pe lângă geamul oblonit, 
Cântând, vor trece stoluri de copile, 
Eu cerului ruga-mă-voi smerit 

Și-o lacrimă-oi închide între file. 


Tony Luţcan 


De Paşti 


Din largurile de argint, 
din nori — a viselor altare, 
coboară veşti liniştitoare, 
solii de pace pe pământ. 


De clopot mugetul se pierde 
prin văi înveşmântate 'n fum, 
iar toporaşii dela drum 

par picături de-azur, în verde. 


Visez un Capernaum, 

poteci prin stânci Galileene, 
miraje sfinte, chipuri, scene — 
al altor zile, mari, album... 


Ca şi atunci, e cupa plină... 
și sunt golgote de urcat... 
O, cine 'n lumea de păcat 
va şti mântuitor să vină ?!. 


Aprlie 1932 Iorgu Tudor 


Un document de valoare de acum 115 ani 
CONSTATĂRI ŞI CONCLUZII 


Este vorba de Anaforaua Obşteștii Adunări din Ianuarie 1817. 

Acest document a fost publicat de Codrescu în Uricariu, 
vol, IV, pag. 325-343. 

Il găsim publicat din nou de d-l Sava, președintele Tribu- 
nalului județului Lăpușna, în Documente Putnene, vol. I, pag. 
186-197. 

Fiind în posesiunea originalului, d-l Sava corectează extrem 


“de minuţios pe Codrescu. 
* 


Vrancea, din ţinutul Putnei, era, la 1755, o regiune de 15 
“sate răzășești și a rămas răzășească pînă astă-zi, sporindu-se 
doar numărul satelor. 

In Ianuarie 1801, visternicul Iordache Roset reușește să ca- 
pete, de la Alexandru lIpsilante, hrisov de danie asupra între- 
Sului pământ al Vrancei, 

La 11 Septembrie 1803, Alexandru Moruzi întăreşte această 
-danie. 

Satele vrâncene nu se sfiesc să se judece cu lordache Roset. 

După aproape zece ani, la 1 Martie 1813, Divanul dă obștiei 
Vrincenilor cîştig de cauză. 

Iordache Roset nu se. lasă răpus. 

Atunci Obşteasca Adunare a Moldovei, la sesizarea Dom- 
nului, este chemată a-și da avizul asupra a două chestiuni juri- 
dice şi anume: 

1% O chestiune de principiu: „pentru feliul proprietăţii în 
țară din învechime“ și 

2% O chestiune de speță: „pentru direcţia juridică a pă- 
mântului Vrancei“, 

In cazuri de acestea, Domnul convoca Obşteasca Adunare 
printr'un ordin scris [țidulă], care cuprindea și chestiunile la ordi- 
nea zilei [întrebările comportind răspunsuri]. 

Şedinţa se ţinea sub preșidenţia Domnului. Se puneau în 
discuţie întrebările, cerând unii cuvântul, altora cerându-li-se pă- 
rerea, Şi așa se ajungea la un acord. 

Rezultatul, obţinut mai întâiu oral [arătare prin viu graiu), 
se consemna într'un act [arătare în scris]. 

Se dădeau amplu motivele [cunoștința și socotința]. 

Să vedem în ce constă avizul Obșteștei Adunări asupra ce= 
lor două chestiuni de mai sus şi cu deosebire temeiurile. 

Vom avea de evidenţiat, odată mai mult, în ce consta Drep- 
tul în Moldova înainte de 1817. 


SPR. 
CHESTIUNEA DE PRINCIPIU 


„Pentru feliul proprietății în țară dın învechime“. 

Asupra acestei chestiuni, Domnul a pus Obşteştii Adunări 
o singură întrebare sub două aspecte și anume: 

a) Fost-a domnesc din vechime tot pământul Moldovei ? 

b) Fost-a pământul Moldovei din invechime nelocuit ? 

La această întrebare, Adunarea răspunde negativ. 

lată acum și temeiurile [dovezile]. Ele constituesc partea cu 
adevărat interesantă a anaforalei dela 1817. 

I. Adevăruri istorice | „dovezi ce sînt den istorii“]. 

Spre deosebire de ceea ce se întâmplă azi, atunci adevă- 
rurile istorice aveau, în justitie, altă trecere. 

Obșteasca Adunare folosește un însemnat număr de ase-: 
menea isvoare şi anume: 

a) „Istoriile vechi... istoricii cei mai vestiți“ ; 

b) „Obşteasca istorie, care s'au alcătuit de adunarea celor 
mai înţelepţi istorici în Bretaniea“ ; 

c) Dimitrie Cantemir |n. 1673; m. 1723]; 

d) Dimitrie Filipide. 

In toate aceste isvoare istorice, Adunarea vede dovada că: 
„incă mai înainte de venirea Rimlenilor în părţile acestea în zilele- 
împăraţilor Dometian și Traian, pămintul Dachiei a fost lăcuit- 

de norod“; „după vreme de năvăliri despre neamuri străine şi 
deîntru această pricină unii năzuia în părţile munţilor, fiind locuri 
tari spre a se apăra“ ; „în trei olaturi şi codri, adecă în Cimpul 
Lung den Bucovina, în Vrancea den ţinutul Putnei şi în Codrul 
Tigheciului den Basarabia, lăcuiau slobozi păstorii oilor“. 

Concluzia : „Dragoş Voevod n'a descălecat pămîntul Moldo- 
vei pustiu, pentru ca să se poată prepune, cum că de vreme ce 
tot cuprinsul pămintului Moldovei au fost pustiu, apoi dar pă- 
mintul au fost domnesc şi pentru aceasta n'ar putea nimenea să 
aibă moşie fără hrisov de danie“. 

În concordanţă cu aceste adevăruri istorice, Obşteasca A- 
dunare aduce, ca „dovezi cari sînt de față“. 

II: „Hrisoavele Domnilor bătrîni“, folosind acte din vre- 
mea următorilor 3 Domni: 

a) Alexandru cel Bun [1400 — 1432], 

b) Ştefan cel Mare [1457 — 1504], 

c) Petru Rareş [1527 — 1538]. 

Din vremea lui Alexandru Voevod, folosește un act de la 
1428, prin care Domnul „vrind a înzăstra mănăstirile sale Bis- 
trița şi Pobrata, au cumpărat moşii den ţinutul Niamţului, den 
ținutul Sucevei şi den ţinutul Eșii, de piste Prut de la Codrii 
Bîcului și de prin alte ţinuturi, de pre la stăpini moşșinaşi, ce 
„prin strămoșească moştenire li-au avut“. 

In act, se prevede că vânzătorii își aveau acele moşii „den 
moşi și strămoși“, iar Obşteasca Adunare argumentează: „fiind- 
că dela Dragoş și pînă la Alexandru se văd trecuţi nu maimult 
de cît 50 ani, apoi cum ar fi putut zice“ aşa [den moșiși stră- 
“'moși“]. 

Din vremea lui Ștefan Voevod, foloseşte acte dela 1487, 
1494 și 1502,iar din vremea lui Petru Voevod, un act dela 1529, 
toate fiind „urice, prin care ei întăresc vînzări şi cumpărături de 
baștină strămoșești și [urice] de înpărțele bătrine a moşiînașilor 
pămînteni“, 

Aceste întărituri au fost date fără ca părţilor să li se ceară 
„vreo dovadă de danie“, fiind „îndestulă dovadă îndelungată şi 
„Pacinica stăpînirea lor“, E 

III. Pravelile. Obștească Adunare foloseşte pravelile împă- 
rătești [precum Domnul Dimitrie Cantimir istorisăște, cum că 

Alexandru cel Bun le-au adus în pămîntul Moldovei“], invocînd 
din ele următoarele texte: 
a) Tomul I, cartea 2, capitolul 44, fila 32; 


N RI A »  »„ capitolul 46 

E N » » capitolul 50 

dă 3 oa aaea veapitolul 52, fila 33; 

e) cartea 56, titlul 3, capitolul 4, fila 708. 


Mai folosește și „Panthecte“, invocind din ele Partea I 
§ 110. Pe acestea le atribue pravilistului Ainectie. 

IV. Obiceiurile pămîntului. Puterea lor obligatorie o sprijină 
şi pe pravelile împărăteşti [tomul I, cartea 2, capitolul 44]. 

Ca vechiu obiceiu al pămintului pomenește: „indelungata 
[strămoșasca, vechea] stăpinire“, precum și „cercetări ce după 
vreme au urmat asupra unora den moșii răzășești, care, după 
ce s'au dovedit urmata stăpinire a moșinașilor răzeși, nu numai 
nu s'au strămutat den stăpînirea lor, ce mai ales li s'au întărit 
şi cu anaforale întărite de gospod“, 

In acest din urmă sens, Divanul folosește următoarele 3. 
acte din vremea lui Alexandru loan Mavrocordat [1785—1786]: 

a) Actul din 16 lanuarie 1786; 

b) Actul din 14 Martie 1786; 

c) Un act fără dată. 

Primul se referă la moşiile Siintenii, Cornova și Cocioaea, 
din ţinutul Orheiului; 

Al doilea, la moșiile Nemeșenii, Girlicenii, Buciumenii,. 
Ghendariul, Răchita, Chirilenii, Turbenii, Stinjinenii; 

Al treilea, la moşiile Dumbrăviţa, Cătășenii, Roșiorii, Gio- 
zenii, Roşcanii, Coşcodanii, Bursucenii din ţinutul Eșii și Orheiul.. 

Toate erau stăpinite de răzeși fără scrisori [hrisoave de 
danie]. Ca scrisori, răzeşii aveau numai „zapise de vînzări unul. 
cătră altul“ [in special, cei din primul act]. 

Divanul, făcînd cercetări, constată îndelungata stăpinire a 
răzeșilor, le recunoaște drepturile, iar Domnul îi întărește în 
stăpânire. y 

Tot în sensul acesta sînt și „uricile de întărituri a domni- 
lor bătrîni”, dintre cari Obșteasca Adunare foloseşte 5 din vre-=- 
murile următorilor 4 Domni : 

a) Alexandru cel Bun [1400—1432]; 

b) Petru II [1448—1449] ; 

c) Ştefan cel Mare [1457—1504] ; 

d) Petru V Şchiopul [1582—1591]. 

Din vremea lui Alexandru Voevod, Divanul folosește uricul 
dela 3 Iunie 1424. prin care Domnul întăreşte lui Lazor, Stanciul 
şi Coste moșiile cu satul Stroinţii, ca „fiind ale lor de baștină“, 

Din vremea lui Petru II Voevod, foloseşte uricul dela 15 
Iulie 1448, prin care Domnul întărește iui Cernat Ploscariul și 
Stifa mai multe moșii tot ca „fiind ale lor de baștină”. 

Din vremea lui Ştefan Voevod, sînt folosite 2 urice: 

primul dela 23 Septembrie 1483, prin care Domnul întărește 
lui Ivan şi Toader Hurdugaş moșia Obirşia pe păriul Alb şi ju- 
mătate de Dămilești și Ivănești pe Sacovăţ; iar 

al doilea dela 7 Octombrie 1487, prin care Domnul întă- 
rește lui Toma Gligorcea jumătate de sat Sarata, cumpărată de la 
loan Murgul, care a avut-o „drept ocină a sa de baștină“. 

In sfârşit, din vremea lui Petru V Voevod, este folosit uricul 
din 1583, prin care Domnul întărește lui Drăghici și Ursu jumă-- 
tate de sat Răciuleşti pe Prut, cumpărată dela Evdochia și Griaca, 
nepoatele Olenei, care le-a avut „de baștină dela strămoașele 
lor“ Ilca și Maruşca, 

Concluzia. „Oblăduirea pămîntului diapururea au fost da- 
toare a privighea asupra dreptăților fieștecăruia, a nu lua nimă- 
nui averile și a nu să strămuta nimărui stăpinirea pe moştenirea- 
sa şi pe locul său de baştină“. 


E 


Obşteasca Adunare se ocupă și de „locurile care den veac 
au fost domnești“. 

Sint domnești: 

a) Locurile de puştiu |adecă locurile „ce nu s'au stăpinit 
de nimenea den nepomenit veac“]; 

b) Locurile de moşii deschise [adecă locurile „ce s'ar găsi 
între alte hotară înpresurate sub nume tăinuit sau schimbat și 
necuprins în scrisorile megieșitelor moşii“]; 

c) Braniştile |adecă locurile „ce au fost den veac domnești“]; 

d) Locurile tirgurilor ; 

Cu aceasta se termină chestiunea de principiu, 

CHESTIUNEA DE SPEȚĂ. 


„Pentru direcția juridică a pămîntului Vrancei“. 

Domnul desface această chestiune în următoarele 4 întrebări: 

1. „Dacă s'au căzut a se întoarce moșia Vrancea în stâpi- 
nirea lăcuitorilor vrănceni“, dat fiind că „adevărată danie nu se 
află la dinşii“... şi „dacă hrisovul lui Constantin Ipsilante de danie 
cătră Iordache Roset pe moşia Vrancea, cum și întăritura dela 
Alexandru Moruzi, au putut să aibă tăria lor“, 

2, „Dacă a tuturor satelor Vrancii cuprindere ar îi putut 
tot odată a se face danie cătră Vrinceni“, 

3. „Dacă toată ceialaltă parte a munților s'ar fi făcut după 
vreme danie, cum dar numai Vrancea au putut fi cu acest chip“ 
[fără hrisov de danie]. 

4. Cum se face „că Domnul Vasile Voevod la anii 1648 au 
făcut danie mănăstirii Sovejii nişte munţi anume Zboinele și Clă- 
buciul, ca fiind domneşti“, cu toate că „erau den hotarul Vrancii“. 

Obșteasca Adunare nu se sfiește să arate că atit hrisovul 
de danie pe moşia Vrancii dela Constantin Ipsilante [1799—1801] 
cătră visternicul Iordache Roset, cît şi întăritura dela Alexandru 
Moruz [1802—1806] n'au putut să aibă tăria lor, pentru că nu 
sa „urmat după rînduelile şi obiceiurile păzite den viac“: „po- 
meniţii Domni, ca nişte iubitori dreptăţii“, n'au putut „să lip- 
Sască pre cei adevăraţi moștenitori și, supt nume de moşii dom- 
nești, să facă danie“ altuia moșiile lor. 

In ce privește faptul „că Domnul Vasile Lupu [1634—1653] 
a făcut danie mănăstirii Soveja, la 1648, munţii Zboinele și Clă- 
buciul, ca fiind domnești“, cu toate că ei „erau den hotarul Vran- 
cei“, Obșteasca Adunare lămurește că însuși el, aflind mai apoi 
că acești munţi au fost cumpăraţi, spre afierosire mănăstirii So- 
veja, de Domnul Gheorghe Ștefan, dela lăcuitorii moşinași, a re- 
venit asupra actului din 1648 printr'un alt hrisov, în care preci- 
zează că nu este vorba de locuri domnești ab origine [den viac], 
ci de munți deveniți domnești prin cumpărătură. 

Ideia că Vrăncenii sînt „stăpini baștenilor lor întru toate 
hotarele şi cu tot venitul nerășluit în veci“ o sprijină Obșteasca 
Adunare printr'un bogat și variat mănunchiu de acte, precum 
urmează : 

1. Urice de întăritură dela Domnii bătrîni, în cari se pome- 
neşte de locuri de baştină, iar nu de locuri domneşti. 

Se folosește uricul dela 20 Iunie 1443, prin care Ştefan 
Voevod întărește lui Vasile Creţăscu moșiile lui: Siliştea la Caşin 
şi Albieaua la Vrancea. Albieaua se află chiar în mijlocul Vrancii. 
In act, se arată că întăritura se face „după hotarele ce au umblat 
den viac“, că ele sînt „locuri de baștină, unde au fost așezarea 
părinţilor săi“, iar nu locuri domnești, 

2. „Scrisori de vinzări a lăcuitorilor vrînceni cătră boeri şi 
cătră Domni bătrini“. 

Ca să înzestreze mănăstirea Soveja, Mateiu Basarab [1632 — 
1664] şi, ca să înzestreze mănăstirea Myra, Constantin Cantimir 
[1685-—-1693], „cunoscindu-i pe Vrinceni de stăpini acelor moșii, 
au cumpărat ocini dela dinșii, ce ave ei împărţitoare pe bătrîni“. 

Cumpărăturile acestea au început încă înainte de Mateiu 
Basarab, la 8 Septembrie 1609, şi au urmat pînă la 20 Martie 1691. 

3. „Danii ce s'au tăcut mănăstirii Myra de cătră insuşi unii 
den moşinașii vrinceni“ întărite, fie de Constantin Cantimir, fie 
de Divan. 

În acest sens, se folosește ispisocul din 21 August 1688. 
dela Constantin Cantimir cât şi actul Divanului dela 22 August 
acelaș an, prin cari se întăresc asemenea alierosiri alături cu în- 
seşi cumpărăturile Domnului „a părţilor den Vrancea... dela Vrin- 
cenii răzeși“. 

4, „Scrisori cuprinzătoare de pricini următoare între Vrin- 
ceni şi între megieşii lor pentru dispărțirea hotarelor“, 

In acest sens, Obşteasca Adunare folosește : 

a) „Scrisoarea de învoială din 23 Iulie 1694 între lăcuitorii 
vrinceni din satul Tulnicii și între mănăstirea Soveja” și mai 
cu samă ; 

b) Hrisovul din 2 Ianuarie 1736 dela Grigore Ghica[1735—1739]* 

Acest hrisov consfinţește hotarul dintre Transilvania și Mol-- 
dova, în direcția Vrancii, și pe Vrinceni de stăpini ai moșiilor 
lor, începînd „de acolo din virful muntelui, după cum se scurg 
apele spre ţara Moldovei“. 

In act, se mai precizează : „cite plaiuri s'ar porni din munţi 
spre Moldova locuri de stini şi de păşune altor dobitoace a lor 
să fie a Vrincenilor, iar pentru alte impărțituri ce au Vrincenii 
ei în de ei vor ţine precum le vor îi dreslele şi precum le vor fi 
-impărțiturile dela Domnii cei bătrîni“. 


k 


Obşteasca Adunare, care a dat această apafora, era alcă- 
tuită din 17 divaniști în frunte cu mitropolitul Veniamin, iar 
printre ei, desigur ca unul din cei mai buni îndramători, se afla 
cunoscutul jurist Andronachi Donici. 


x 


In raportul, cu care mitropolitul Veniamin, ca președinte 
obişnuit al Adunării, înaintează Domnului anaforaua, se găsesc 
următoarele cuvinte caracteristice : „...prin evanghelicească măr- 
turisire, în frica lui Dumnezeu... mărturisim“ că aceasta este 
„cunoștința noastră asupra adevărului şi dreptății... următoare 
după pravelă și obiceiul pămîntului cît şi după dovezile cite am 
văzut, 


Pentru viața Basarabiei, anaforaua din Ianuarie 1817 a 
Obşteştii Adunări prezintă un interes deosebit prin faptul că ideia 
de proprietate în Vrancea, pe care acea Adunare o examinează 
așa de temeinic, este arătată ca fiind — alături cu acea a Cîmpu- 
lui Lung din Bucovina — la fel cu acea a fostului Codru al Ti- 
Sheciului din Basarabia 1). E 


Const. Teodorescu 


1) In unul din viitoarele numere, vom arăta, pe bază de documente, 
cari erau, la 1817, satele răzeşeşti din hotarele fostului Codru al Tighe- 
“ciului din Basarabia. Pomenim azi doar satul Capaclia-Răzeși, aflat la 
12 km. de satul Tigheciu, ambele din judeţul Cahul. 


Terminologia cromatică în Basarabia 


Agrogeologia este o ştiinţă nouă în ţara noastră şi, în particu- 
lar, terminologia  coloraţiei pământurilor nu este precizată. Am 
căutat pentru acest motiv să adun toţi termenii cromatici din limba 
populară română, mai ales acei întrebuinţaţi la E. de Prut. La înce- 
put credeam că o să fie puţine cuvinte, dar foarte curând am văzut 
că sânt destul de multe, Am cercetat literatura şi dicționarele, dar 
n'am găsit nicăeri vre'o enumerare a cuvintelor din cromatica po- 
porului român. In lista de față dau 400 cuvinte, culese de mine şi 
cred că s'ar putea aduna încă pe atâtea. Deşi eu ca agrogeolog am 
rămas nemulţumit, căci n'am găsit termenii căutaţi, dar sper că nota 
de faţă va fi de folos altor cercetători din alte ramuri ale ştiinţe- 
lor. Pe măsură ce voi aduna termeni noui, îi voi da publicităţii. E 
de regretat că până acuma nimeni nu s'a ocupat cu această chestiune, 
care este interesantă şi din punct de vedere al istoriei industriei ro= 
mâneşti. Se ştie cât deintensă era altă dată industria fabricării culo- 
rilor în ţara noastră, mai ales în vederea colorării ţesăturilor (co. 
voare, pânze). Aceste culori se fabricau din plante şi erau de o tărie 
însemnată : văpselele vechi nici pân acuma nu s'au decolorat pe 
covoare şi țesături. Covoarele basarabene vechi, cari se caută cu 
atâta sârguinţă de amatori — au devenit o celebritate. 

Nadăjduesc că acest prim studiu din cromatica poporului ro- 
mân va da îmbold şi altora să se ocupe cu studiul cromaticei na- 
ționale populare, să cerceteze mai adânc materialul interesant, care 
este atât de bogat şi din punct de vedere linguistic şi din punct de 
vedere tecnic. T. Pamfil a publicat un studiu asupra fabricaţiunei 
culorilor din vegetale, anume — fabricarea lor după, metodele între- 
buințate de boiangiii de la ţară, cari nu sânt alt ceva de cât me- 
tode vechi întrebuințate, probabil, încă din antichitate. 

La lista de față ţin să mai adaogo explicare; anume — țin să 
amintesc că aproape pentru fie care coloare poporul deosebeşte ur- 

mătoarele nuanțe : deschis, închis, întunecat; aprins, stins ; slab, 
tare, spălăcit, veşted. Nuanţa — întunecat — se întrebuinţează atunci, 
când culoarea bate în negriu atât de mult, încât cea fundamentală 
aproape rămâne ea ca nuanţă. De pildă „roşu întunecat“ este acea 
a vişinei râscoapte, care este aproape neagră. 

Nuanţa „aprins“ este acea a culorii foarte bătătoare la ochi. 

Nuanţa „tare“ este acea a culorii întense: „adânci“, „puternice“. 

Termenul „spălăcit* se întrebuinţează atunci când culoarea 
este atât de ştearsă, de parcă ar fi fost spălată şi a rămas cu urme 
bine vizibile. Termenul „veşted“ se întrebuinţează atunci, când cu- 
loarea e slăbită de parcă sar „fi veştejit“ spălăcindu-se parţial, Cu- 
lorile actuale produse de fabrici se vestejesc cu timpul, mai ales 
dacă ele sânt influențate de razele solare. 

Unele coloraţiuni se mai numesc „ochioase“, atunci când ele 
bat la ochi. Altele se numesc în nuanţări „şterse“, când ele se pre- 
“zintă de parcă ar îi fost şterse mai mult sau mai puţin. De pildă: 
„roşu şters“, „verde şters“, „albastru şters“. 

Şi în limbajul popular ca şi în acel al cărturarilor, se între- 
buinţează acele numeroase combinaţiuni de termeni, cari sânt în uz 
şi în literatură şi cari arată combinarea a 2 sau chiar a 3 culori 
vizibile. De pildă: verde-roşcat, roş-gălbiu, galben-caieniu. 

Un termen foarte interesant este acel de „zburătură“, care se 
întrebuințează atunci când nuanţa nu este fixă, ci se schimbă după 
situaţia obiectului colorat față de ochi. Aceste nuanţări azi sânt 
foarte des întrebuințate în fabricaţiunea stofelor pentru dame: aceste 
stofe când le priveşti dintr'o parte par de pildă roşii, iar din altă 
parte — albastre. 

Este de remarcat că o bună parte a termenilor cromatici sânt 
derivate dela numirile florilor ori păsărilor sau animalelor, ori chiar 
plantelor. De pildă: stejăriu, şoriciu, stânjeniu, curcuduşiu, etc. 

Pentru operaţia vâpsirei sânt următorii termeni: boesc, vop- 
“sesc, pogonicesc. 


Pentru felul văpselei sânt termenii următori : fel, soi, sort, Co- 
lor, polimă, pochia, boia. 

Am mai observat că înţelesul unor cuvinte variază după re- 
giuni. Ar fi foarte interesant să se facă cercetări asupra acestor 
variaţiuni regionale. 

Abraş — Blond, Alb. 
Aguziu galben — Culoarea fructelor galbene de dud. 
. muriu — » negre » 


Alaciu — culoarea spicului grâului alac. Pestriţ, Alb cu pete 
Alagea — Verde ({?). negre spălăcite. 
Alămâiu — Galben deschis ca a coajei de lămâie, 

Alamău — 3 strălucitor ca a alamei. 


Alb ca laptele — Alb puţin gălbui — albăştriu. 
ghioceiu — Alb cu ten delicat. 


» Varu — Alb cu luciu gras — mat. 
mânjit — Alb suriu cu intensitate ce variază puţin în dungi. 


» » Scoica — „ slab gălbiu, puţin mat şi puţin strălucitor. 
» „ păretele — „  albăstriu-mat. 

» » Omătu- — „ curat, aproape strălucitor. 

» » Spuma laptelui — Alb delicat, catifelat, slab gălbiu. 


» murdărit — Alb, murdărit ici colo cu altă culoare. 
Alb umplut — Alb suriu, cu nuanţă ce doboară pe cea albă. 
Albastru — Culoarea florilor de cicoare. 
Albăstrei — Alb cu nuanţă albăstrue foarte bine vizibilă. 
Albăstrior — . , fi š nu tocmai vizibilă, 
Albăstriu — Nuanță albastră la or ce culoare. Albastru. 
Albet Aei Samănă la culoare cu Albeiul copt (larba — Panicum dac- 


Afbi acc, 1-A ab az da cu nuanţă albă foarte puternică. tylon). 
cel — or. 

Albicios — ) i 

Albin: —! i i; 

Albinet — Termeni pentru arătarea nuanțării cu al 

Albinu — a culoarej fundamentale a obiectului. 

Albior — Intrebuințarea acestor termeni depinde 

Albişor — de subiectivitatea persoanei. De pildă — 

Albiu Ad Alboi inseamnă cam prea alb, prea bălan. 

Alboi G$ Albui — înseamnă o nuanță albă mai slabă. 

Albui — 

Albuieț. 

Albuleţ — } = 
Alburit — c E 

Alburiu — olorat în alb, dar micşorat în intensitate de altă colora- 
Albuşor — țiune mai mult sau mai puţin pronunţată ca nuanţă. 

Albuţ — 


Albuşiu — Transparent ca albuşul de ou, cu nuanţă gălbue. 
Aluniu — Galben închis slab pământiu ca la alune. 
Alunele (în) — Colorat într'o culoare oarecare, dar sub formă de pete 
ca alunele de mari. 
Arămiu — Roşu metalic (strălucitor) ca la aramă. 
Argintiu — Alb = 3 » » argint. 
Aurel ! Galben ,„ > s aut: 
Ai Arzuriu ” 
rsuriu — Arzuriu 
Arsuliu — Arzuliu i Negru de parcă ar fi fost ars şi pârlit. 


Avai — Azuriu verzui (?) 

Azuriu — Albastru deschis și intens. 

Băburugiu — Rozalb violaceu ca floarea de rujă (Nalbă mare). 

Bâi — curat alb. 

Bălai — Galben-aproape alb ca paiul de grâu. Alb-cenuşiu. Grii aproape 


Bâl — alb ca părul vacei. 
Bala _p Balan. Alb slab gălbior. j 

Bălăior — 
Bălăel — ) Cam bălan. 
Balan — | Alb çu o nuanţă slabă grie sau a altei culori, dar mai ales 


Bălan — a culoarei galbene. 

Bălăoacheş — Bălan ceva oacheş. 

Bălău — 

Bălâun — Bălan pronunţat, adică cu nuanță bălană pronunţată, 

Bălăunc — J i 

Die Nade gălbiu, sau galben închis verziu ca a balegei de vită. 
ăloi — ì 

Băliu E, j Bălan. 


Bălţat — Colorat într'o coloare, dar cu pete mari de altă culoare. 
Băluc = Băluş = Băluşiu = Bălan. 
-Barhat — Roşu intunecat şi foarte mat, bătând în cafeniu, 


cva NA. Oacheş. Smead. Smad (cu nuanţă cafenie). 


Bejniţ — Foarte negriu. (Or ce culoare poate fi „bejniţă“). 

Bel — Blond. Bălan, Slab gălbior. 

Bilan — Alburiu neclar pronunţat. 

Boziu — Negru roşcat ca la fructele de boz. 

Brănduşiu — Alb mat şi catifelat ca a brănduşelor de primăvară. 

G — Violet deschis rozaceu ca a brănduşelor de toamnă. 

Breaz — Colorat într'o coloare, dar cu una sau mai multe pete albe 
mici într'un loc. 

Brumat — Pete alburii pe un câmp inchis, alcătuite din firişoare 

Brumărel — albii şi dese, 

Brumăriu — ) Alb suriu cu pete surii spălăcite, dar foarte deschise. 

Bujoriu — Roşu închis tare şi ochios. 

Burătăciu — Verde deschis, tare şi ochlos. 

Bursuniu — Roşu portocaliu. 

Cateniu — Brun ca a cafelei prăjite şi măcinate, 

“Can — Negru (?) 

Canabiu — Roşu ca vişina bine coaptă. Roşu intunecat. (In unele părți 

> canabiu inseamnă galben întunecat). 

Cănăbiu — Cu nuanță puternică de roşu întunecat. 

Canariu — Galben ochios ca a penelor canarului, 

Cânepiu — Verde întunecat ca a frunzei de cânepă. 

Cănit — Murdărit tare cu culoare neagră. 

Fine — Culoarea canurei, adică galben veșted suriu 

sti E i 

Cru ra: Cafeniu cu nuanță gălbue. 

Căpşuniu — Roşu închis violaceu pronunţat. 

“Caragiu — Negru inchis. 

Cărămiziu — Roşu cu nuanţă mată foarte pronunţată. 

Cărbuniu — Negru „ „ á M 

Cârmâziu — Roşu ca sângele, dar foarte bătător la ochi („ochlos*). 

Cârniu — Roşu ca a cârnei, adică cu nuanţe ce variază în fâșii. 

“Cărunt — Inălbit tare în linii subţiri. 

Castaniu — Cafeniu deschis cu nuanță gălbie tare. 

Cătrăniu — Negru-bruniu sticlos. 

Cederiu — Verde albiu ca mustul de mere. 

Cenuşiu — Sur deschis alburiu ori slab gălbiu. 

Ceriu — Galben inchis mat ca la ceară, cu luciu gras. 

A i etil ca cerul, 

etrişică — 
Chleläzäriu — | Albastru deschis aprins. 

Chiatră vânătă — Verde albăstrel. Uneori se zice albastru spălăcit, 
Cicic — Roşu deschis. 
rage — Negru roşcat strălucitor ca a cireşei amare coapte. 

lb — i 
pol C Cenuşiu închis ca a colbului fără nici un luciu. 
Colburiu — Galben mat slab pământiu. 
Coleliu — Brumăriu-colburiu ca a unui câmp de colelie. 
Comor — Se zice de ori ce culoare lipsită de nuanță : roş, comor, etc. 
Corcoduşiu — Galben deschis ca a corcoduşei coapte, 
Coţofăniu — Tarcat dungat ca la coţofene. 


Creasta cucoşului — Roșu inchis foarte aprins, 
perona — Verde deschis ca a frunzei de curechi (varză). 
an | 


Dalbel — Í Alb nu tocmai curat: cu slabe bălțături. 


Dedeţiu — Albastru de o nuanță „dulce“ (foarte plăcută). 
Duziu galben — Galben ca fructul alb de dud (agud). 
„negru — Negru vlolaceu ca fructul negru de dud. 
Epuriu — Galben bruniu neegal colorat ca părul iepurelui. 
Fistichiu — Verde spălăcit ca sâmburii fisticurilor coapte. 
Floarea bostanului — Portocaliu deschis şi tare ochlos. 
a răsăritei — Galben aprins mai închis ca precedentul. 


Florean — | Prian, adică cu pete albe mici şi destul de multe. 
Florian — j pe un câmp de altă culoare 

Florilat — } 

Floriu — f Pătat peste tot. Bălţat mărunt peste tot. 


Fumuriu — Brun negru spălăcit și mat ca a fumului. 
Funinginiu — ) YAA 
Funingiu — f Negru intens şi mat cu „zburătură“ slab cafenie. 
Gâgâţele — Dedeţiu. Colorat într'o coloare, dar cu pete dedeţii. 
Gălbăgior — ) Cam galben. Cu culoare gălbuie (apărută 
Gălbăjios — i peste altă culoare) bine pronunţată. 
Galbăn — Galben. 
d ca paiu — Galben deschis ca paiul de grâu ori de orz. 
» ». ceara— si mat cu luciu gras și slab ca la ceară. 
ri „ lutu — è închis cu nuanță pământie şi mată de tot. 
» „ floarea—  „ bătător la ochi. i 
z „ frunza (uscată), adică veşted şi mat, cu nuanțe neegale, 
Gălbăngior — Cu nuanţă galbenă. 
Gălbănjos — Galben veşted amestecat cu altă culoare, 
Gălbănjoc — Gălbiu pronunțat. 
Gălbănuşiu — Galben ca gălbenuşu de ou. 
Gălbănuţ — Galben binişor, adică, la altă culoare este amestecată şi 
3 cea galbenă, care se deosebeşte bine pe câmpul colorat. 
Gălbăjoz — Galben veşted. 
Galben — Culoare galben tip este acea a gălbenuşului de ou sau a 


Gălbicios — Gălbăjos. floarei de dovleac. 
Gălbinel — , | 

Gălbiniu — > 

Gălbior — 


Găibioriu — Cam galben. Cu nuanţă gălbicioasă slab pronunţată. 
Gălbiu — Cam galben: cu unanţă galbenă bine pronunţată, 
Ghilan — Bălan dungat în dungi late albil. 

Ghilit — Albit, 

Ghloş — Alb curat fără nici o pată şi fără nici o nuanță. 
Ghiorghiol — Amestec spălăcit de alb şi roşcat. 

Ghiorghioliu — ) 

Ghlorghiuliu -- Roş deschis. Trandafiriu. Profiriu. Stacojiu. 
Ghiurghiuliu — 

Ghivez -—) 
Ghivergiu— |! 
Ghiveziu — 
Ghizăviu — ) 
Gigirliu — 

Gingirliu — Cateniu, (Cafeniu- Stacojiu ?). 

Giurgiliu — jJ 

Granguriu — Calben ca a grangurelui. 

Griv — Vărgat din negru cu alb. Pătat merunt. Bălţat merunt. 
Grivei — Vărgat pestriţ. 

Havai — Azuriu-verzul. 


Hulubiu — 
Hulughiu E Gri albăstrui ca penele porumbeilor (hulubilor). 


Inecat — Or ce culoare închisă şi cam spălăcită. 

Inspicat — In culoarea spicului 

Intunecat — Or ce culoare foarte inchisă şi tare. 

Izmurlu — Roşu închis. 

Lagiverde — Verde măsliniu. 

Lai — Sur deschis (cenuşiu slab negriu) ca părul oilor albe. (Este şi în- 
Lămâiu — Galben ca coaja de lămâe. țelesui de negru). 
Lău — Lai, adică alb suriu. 

Lemniu — Alb gălbiu ca lemn. 

Liliachiu — 3 


Purpuriu. Roşu aprins cu nuanța de vişină necoaptă bine. 


Liliaciu — | Albăstrui ca floarea liliacului, adică cu 
Lilichiu — nuanţa violacee şi albie. 
Liliechiu — 


Lulachiu — Albastru închis cu nuanţă delicată liliacee. 


Mânjit — Colorat fără nici o socoteală. 

Măriu — Verde ori roşu ca mărul. 

Mărmăziu — Viorele. 

Mărmuratiu — Verde puternic, ingălbenit, ca a merelor murate. 

Marmoriu — Alb ca marmora. 

Măscărit — Colorat într'un fel şi parcă murdărit cu altă culoare. 

Măsliniu — Verde intunecat negriu cu luciu mat. 

Merliu — Pestriţ ca mierla (vezi-merliu). 

Mestecăniu — Galben deschis ca frunza uscată de mesteacân. 

Meriu — Verde ca merul necopt ori roşu ca mărul copt. 

Micşuniu — Violet ca floarea de micşunea, ` 

Mierliu — Pestriţ ca mierla: pete brunii cu pete cenușii. 

Mierui — Albastru ca cerul (?). 

Mohorit — Cateniu violaceu ca floarea mohorului. 

Muceziu — Pestriţ cenușiu (ca un loc mucezit): pete spălăcite alburii, 
gălbii şi negrii. 

Mur — Violet întunecat aproape negru ca mura cu nuanţă roşie. 

Murdar — Colorat întrun fel şi apoi dat cu altă culoare, dar nu peste tot 

Murg — Roşu intunecat. 

Murg bucin — ? 

Muriu — Violet întnnecat negriu (ca poama murei) cu nuanţă roşie. 

Năcăjit — Vopsit in mai multe culori. 

Naftiu — Brun măsliniu cu nuanţă (zburătură) verzue. 

Năhutiu — Galben deschis şi mat ca a bobului de năhut copt. 

Nărămzat — 

Nărămziu — 

Nărânjiu — Stacojiu. Purpuriu. Roş-vânăt aprins. 
Năruziu — : 

Narangiu — 

Năutiu — Năhutiu. 

Negreţ — Negricios. 


i0s— 
Negricios l Cu nuanță neagră bine pronunțată. 


Negriu — i P 
egt — 
Negrişor — t Cu nuanță neagră mai slabă. 
Negru dereş — ? 
înfurcit — ? X 


apătos — Negru lucios. 

ca cărbunele. adică cu totul mat, 

„ beznă — Negru la maximum de intensitate. 
smoală, adică lucios, cu luciu sticlos. 

pana corbului, adică lucios cu zburătură albăstrue, 
mura, adică cu nuanţă violetă roşcată. 

tăciunele, adică cu nuanţă cenuşie. 

„ tundra (sarica, zeghea), adică cu nuanță cafenie. 
stirigiu: cu nuanţă cafenie şi cu luciu sticlos. 

tare — 

» vârtos — 
Negruţ — Negrişor. 
Neremziu — Nărămziu. 

Nierliu — Tărcăţel ca mierla (vezi Merliu), 
Nierui — Albăstriu vinețiu. 
Ninsoriu — Pestriţ cu pete albe asemănătoare fulgilor de zăpadă. 
Boti — Năhutiu. 
» 
ars rA — ? Galben ca coaja de nucă. 
Oacheş — Galben rumeniu cu nuanţă negrie foarte pronunțată. 
Oarzău — Alb rumeniu. 
Oloetic — Galben-verzui ca oloiul de cânepă. 
Pag — Bălţat cu bălțături cam merunte. 
Pământiu — Negru bruniu ca pământul. 
Para focului — Roşu aprins. (Portocaliu). 
Pârlit — Brunit (prin acţiunea soarelui). Cafeniu deschis. 

Pătat — Colorat cu pete spălăcite, i 
Parasu — Roş ca patlagica roşie. Vânăt ca patlageaua vânătă.. 
eag — 

Peg Via | Pag. 

Peliniu — Cenuşiu-verzul ca frunza pelinului. 

Pembe — Trandafiriu. 

Peratic — Portocaliu. 

Perjiu — Vânăt tare, slab vlolaceu, ca pruna coaptă. 
Pestricior — |  Pestriţ cu punctaţii merunte, dar cam 
Pestrişor — slabe ca intensitate (tărie). 

Pestriţ — ) Cu pete mărunte şi numeroase 


Pestrițiu — i chiar de diferite culori. 

Picurlu — Pestriţ cu pete rari şi mari ca picăturile, 

Pielea cucoanei — Roz gălbiu. 

Piersiciu — Violet mat ca coaja de piersic copt: cu spuzeală alburie, 
Piestriţ — Pestriţ. 


» 
» 
» 
» 


Negrui intens şi mat, bătător la ochi. 

Pascal — Piestriţ: cu pete de culori inchise pe câmp deschis. 
V. — 

Piu 1e Alb cenuşiu, ceva mai inchis ca bălan, 

Plăviţ — Alb-plăvan bătând în galben. 

Plumbiu ZA c fă iati di 

Plumburiu — enuşiu închis cu luciu slab metalic. Sur, slab lucios. 
Porfiriu — Roş cărămiziu deschis transparent cu nuanţă slabă gălbie. 
Portocaliu — Roş aprins ca coaja portocalelor. 

Porumbac — Tarcat cu pete divers colorate. 

Porumbiu — Culoarea vânătă deschisă ca a porumbeilor sălbatici, 
Porumbriu — . > negrie ca a porumbrelelor coapte. 
Potlogiu — Cu pete mari ca nişte potloage. 

Potricaliu — Portocaliu. 

Prăzuliu — Verde deschis ca prazu. ` 


Prian — Tărcat: pete albe mari printre pete spălăcite porumbii. 
Priean — 
P Floriu mărunt. 
Prahh 
ro — 
Protu i Porfiriu. Roşcat transparent, slab gălbui. 


Pruniu — Vânăt întunecat slab violaceu ca.a prunelor coapte. 

Puchiţiu — Cu puncte multe (cu puchiţei. In puchiţele). 

Purpuriu — Roşu ochios (bătător la ochi) deschis. 

Rădăciniu — Galben ca miezul rădăcinel. 

Rândunlu — Negru albăstrui lucios cu nuanță roşietică slabă. 

Rochița păsăricei — Colorat în dungi: roz, violaceu, albastru, cari dungi 
se pierd una in alta. 

Roib — Roşu bruniu deschis. 

Roşcat — ì) 

Roşcoban — f Roşu cărămiziu deschis cu nuanță slab galbenă. 

Roşcovan — 


Roşiatec — ) 
Roşietec — | Nuanţă roşcată. 


Roşior — Roşu spălăcit. . 
Roş = Roşu = Roşiu — Culoarea Cerului la apusul sau la răsăritut 
soarelui, inaintea ploii. 
Roş ca para focului — Roşu deschis aprins. 
>» » jaratecu — Roş slab închis, foarte aprins. 
„ » sângele — „ întunecat aprins. 
» » gotca — „ cărămiziu şi mat, foarte intens. 
ROS noni — Roşu cu nuanță neegală. 
oşiuț — 
Sa _— f Nuanţă roşie bine pronunțată. 
Roz — Trandafiriu. 
Rozalb — Roz deschis amestecat cu alb în pete spălăcite. 
Rozatic — Alb sau galben cu nuanță roşie deschisă slabă. 
Rozov — Roz, 
Rubiniu — Roş inchis transparent și tare. 
Ruginiu — Roş inchis ca rugina. 
Rujan — Roş deschis alburiu dungatca floarea rujei. 
Rujiniu — Roş ca rugina. 
Rujiu — „ deschis alblu dungat, slab violaceu ca floarea rujei. 
Rumăn — „ ü » ca un obraz aprins. 
Săin -- ) Alb suriu. 
Sâiu — j}  Cenuşiu. 
Salcâmlu — Alb mat, slab gălbiu ca floarea salcâmului, 

Samaniu — Galben ca paiu de grău copt. 
Samuriu — Brun auriu lucitor. 
Sâneliu (sâniliu) — Albastru închis mat ca sâneala. 
Sângeniu —) 
Sângeriu — + Roşu intunecat ca sângele. 
Sângiu — 
Sâniliu — Albastru închis mat ca sâneala: 
-Sarbăd — Palid. adică galben veşted şi mat. 
Sărbeziu — Oan palid. 
co E j Brun ca prafu de scorţişoare. 
coruşiu — Roş închis şi intens ca poamele de scoruş. 
Sein — Alb cenuşiu. Lai cenuşiu. 
Sfânduc — Senin, deschis şi uniform la culoare. 
Stecliu — Violet roşcat ca sfecla roşie. 
Sineală — Albastru veşted. 
Siniliu — Albastru închis mat ca a sinelei. 
Sipichiu — Galben deschis ca floarea sipicel (plantă numită şi bărburel). 
Siv — Cenuşiu bătăios la ochi. 
Smad — | Slab bruniu. Se zice de o culoare deschisă 
Smead — (albă, galbenă, etc.), când are nuanţa brunie tare. 
Smolit — Bruniu mai intens.; oacheş. 
Şătfrăniu — Galben auriu. 
Stacojiu — Culoarea coajei de portocală. 
Stânjeniu — Albastru violaceu ca floarea stânijineilor. 
Stirigiu — Negru bruniu cu luciu sticlos ca stirigia din hornuri,. 
Stejăriu -- Verde intens ca frunza de stejar. 
“Sulfiniu — Galben deschis ca floarea de sulfină. 
Sur — Alb amestecat foarte des cu negru. 
Suriu — Nuanţă sură. 
aiu — Vărgat. 
Şarg — Galben spălăcit ca culoarea unor cai galbeni. 
-Şerpiu — Culoarea şearpelui: măsliniu amestecat cu cafeniu. 
iu — Cenuşiu. 
Ocârlat — Stacoiiu. 
ofrăniu — Galben deschis aprins. 
oreciu — Sur ca părul şoarecelui. 
Tarcat — Colorat cu pete mici de diferite culori. 
Țâăstariu — Suriu tărcat ca blana ţâstarului. 
Tirigiu — Roşu foarte închis şi tare. 
Topsecat — Roşu închis cu nuanţă cafenie. 
Trandafiriu — Roz ochios, 
Declin tuciu, adică te luci intii 
Tuciuriu j Negru ca tuciu, adică cu puncte lucioase argintii. 
Turchez — Albastru bătător la ochi. 
Turciniu — Cenuşiu violet deschis bătând în vânăt. 
Turungiu — Portocallu. 
Undelemniu — Galben verzul ca untdelemnul. 
Ut re ărul ursului 
TN run ca părul ursului. 
Vâlced — Vânăt. 
'Vâlvăriu — Culoare în care cenuşiul, albăstriul şi gălbiul sânt foarte 
bine amestecate, dar totuşi se deosebesc. 
Vânăt — Albastru întunecat, violaceu veşted. Albastrul cerului. 
Vărgat — Colorat in dungi inguste. 
"Vârstat — E A » mai late. („In vârste“, „In vårce“). 

Verde ca iarba — Verde intens. 
» .» buratecu — Verde deschis bătător la ochi, 


x „ curechiu — ,„ albiu. 
» » Stejaru —  „ inchis ca frunza stejarului, 
pelinu  —  „  cenuşiu. 


Verdişor — Nuanţă verzue bine pronunţată. 
Verdune — Verziu. 
Verziu — ! 
Verzui — j 
Verzişor — Verdişor 
Vineţel — Nuanţă vânătă tare. 
Vineţiu —- Nuanţă vânătă slabă. 
Viniu galben — Galben ca vinul alb. 

» -TO Te . -~ rogu. 
Vioriu — Violet ca viorelele. 
Vişiniu — Roşu ca vişina coaptă. 
Vişină coaptă — Roşu intunecat ca vişina răscoaptă. 
Zarzariu — Galben ca fructul de zarzar (caise mărunte), 
Zmeuriu — Violet roşcat ca fructul de zmeură. 


Nuanţă verde. 


T. Porucic. 


Sălcile plângătoare 
Cântec rusesc 


Şirul de sălci plângătoare 
Doarme pe mal de pârău, 
Unde zglobiu grăitoare 
Lunecă 'n noapte mereu. 


Ele 'mi-aduc în neştire 
Gânduri din vremi ce-au apus, 
Inima-mi plânge ’n zvâcnire 
Zile ce-au fost şi s'au dus. 


O, dragul meu de alf dată, 
Unde-ţi îndrepți al tău pas ? 
Sufletu-mi veşnic te cată, 
Lacrimi îmi curg pe obraz. 


. A tradus Pan. Halippa 


CRONICA ECONOMICĂ 


Conversiunea şi criza agricolă 


Când, în urmă cu câţi-va ani s'a rostit pentru prima dată 
-cuvântul „conversiune“, unii nu lau înțeles, iar alţii au prote- 
stat, Situaţiunea însă, din ce în ce mai grea a agricultorilor no- 
“ştri, provocată pe de o parte de presiunea datoriilor, iar pe de 
alta de prea mare scădere a preţurilor produselor solului, a 
determinat guvernul să se gândească la ușurarea populaţiunei 
agricole. 

Criza agricolă prin care trecem, având două feluri de cauze 
— interne și externe —trebue combătută mai întâi cu mijloa- 
-cele cari ne stau imediat la îndemână, Dacă mijloacele pentru 
combaterea cauzelor externe sunt în funcţiune de aranjamente 
'din afară — sistem preferenţial, bazat pe contingentări cu obser- 
vațiunea strictă a balanței comerciale, credite ieftine pe termen 
lung, etc. — acelea, pentru combaterea cauzelor interne, ne stau 
la dispoziţie, 

Unul din mijloacele cu caracter intern, pentru ameliorarea 
situațiunei agricultorilor, este, fără îndoială, conversiunea dato- 
riilor agricole — uşurarea agricultorilor de greutatea datoriilor. 
Privită din punct de vedere al puterei actuale de cumpărare a 
banului — căderea catastrofală a preţurilor produselor agricole 
'şi deci a pământului — cu toate consecinţele de natură econo- 
mico-socială, conversiunea este justificată. 

O datorie, contractată în timpul când preţul unui vagon 
de grâu era de peste 100 mii de lei, iar al unui decalitru de 
vin de 200 lei, pentru a nu lua decât aceste două produse ale 
solului, iar în consecință preţul unui hectar de pământ arabil 
era de peste 40 mii lei, iar al unui hectar de vie de peste 150 
mii lei, nu mai putea {i suportată față de preţurile de astăzi. 
Acesta este adevărul. 

Justificarea reducerei creanţelor, ca o „reducere derivând 
-din acumularea dobânzilor“ este şi o chestiune de tact, dar cu 
-deosebire, una de natură constituţională. Nu dobânzile au con- 

tribuit la situațiunea de astăzi a agricultorilor. Raportând do- 
bânda legală de astăzi (14%) faţă de prețul produselor agricole, 
la dobânzile percepute cu 4—5 ani în urmă faţă de preţurile 
de atunci, nu s'ar putea afirma, că dobânda de astăzi este mai 
suportabilă decât cea de atunci. 


Ce să zicem despre taxele vamale asupra cerealelor — im- 
pozite percepute de stat în epoca preţurilor mari — ca și impo- 
zitul asupra vinului, menţinut încă și care reprezintă peste 40%. 
din prețul lui?.. In teorie, este adevărat, că rezervele pe cari 
agricultorii şi le-ar fi putut face în perioada de inilaţiune, dacă 
politica dobânzilor şi a taxelor vamale ar îi fost alta, ar fi pu- 
tut să-i pregătească pentru o rezistenţă mai mare față de criza 
de astăzi. În practică însă, nu ştiu dacă, poporul nostru, care- 
este lipsit de spiritul de economie, ar fi făcut rezerve! 


Justificată într'un fel sau într'altul, conversiunea trebuia 
înfăptuită. 

Modul însă, în care s'a legiferat această înfăptuire, este o. 
garanție, că situațiunea de astăzi se va îndrepta? Nu cunoaştem 
încă regulamentul de aplicare al legei, după cum nu cunoaștem 
intenţiunile guvernului cu privire la măsurile ce va lua pentru 
menţinerea creditului agricol. Putem însă afirma, că dacă, odată 
cu aplicarea legei pentru conversiunea datoriilor agricole, nu se- 
vor lua grabnice măsuri, pe de o parte pentru finanțarea acestei 
operațiuni și garantarea de către stat a portofoliului agricol 
scontat la institutul nostru de emisiune, iar pe de alta pentru 
finanțarea agricultorilor, — efectele conversiunei se vor resimţi; 
foarte puţin. 

Lipsa de credit de astăzi, agravată prin legea de care ne 
ocupăm aici, va opri sforțările ce trebuesc făcute pentru eşi- 
rea cât mai grabnică din actuala situaţiune. O populaţiune agri- 
colă sărăcită nu va putea întreprinde nimic, sau foarte puţin, 
fără creditul necesar, 

Dar, în starea de criză morală, care bântue astăzi mai: 
mult de cât cea agricolă, care agricultor va putea obţine credi- 
tul de care are nevoie, fără garanţii suficiente de plată? Or, 
garanţiile ipotecare, cerându-se de către legea conversiunei, nu 
rămân asigurate de cât creditele pe gaj de producte, cu condi- 


VIAŢA BASARABIEI 61 


țiunea, ca legea care le protejă, să pună cu totul la adăpost pe 
creditor de eventualele pagube,-survenite din lipsa de bună cre- 
dință a debitorului. De asemeni, prin legea cambiei trebuesc 
date creditorului toate garanţiile de incasare, care trebue să se 
facă pe baza legei de urmărire a veniturilor statului. 


Admiţând că statul, prin convenţiunile ce le va face cu 
Banca Naţională, va pune această instituțiune în situaţiunea de 
a veni prin credite, într'o măsură suficientă, în ajutorul agricul- 
torilor; admițând de asemeni, că statul, prin diferite mijloace de 
îndrumare și protecţiune a agriculturii, va veni în ajutorul agri- 
cultorilor, contribuind astfel la combaterea crizei : sunt suficiente 
aceste măsuri cu caracter intern pentru a eşi din situațiunea 
în care ne zbatem ? De sigur, că nu. Preţurile de astăzi ale pro- 
duselor noastre agricole ne-au adus nenorocirea în care ne gă- 
sim, Exploatarea agricolă de astăzi, mare sau mică, nu mai ren- 
tează. Nu se mai pot scoate cheltuelile de producţiune. Cu ce 
vor plăti agricultorii cota de amortizare a datoriilor convertite? 
Cu ce vor plăti dobânzile la imprumuturile, ce vor contracta 
pentru exploatare ? De unde vor scoate un minimum de existenţă. 
pentru întreţinere ? Să nu mai vorbim de înlocuirea și reparația 
inventarului viu și mort, 


Cu actualele preţuri nu este posibilă refacerea și cu atât 
mai puţin, cu cât adoptarea preţurilor mărfurilor și materiilor 
necesare agricultorului, se face foarte încet la` preţurile produ- 
selor lui. Dar prețurile produselor agricole ne fiind în funcțiune- 
de măsurile cu caracter intern, toată lupta trebue dusă în afară. 
Apropierea economică a noastă de statele dunărene și formarea 
unei unități cu caracter economic, bazată pe sistemul preferen- 
țial, pentru ca prin acelaş sistem să putem plasa produsele 
noastre la preţuri convenabile și în ţările mari industriale din 
Europa, iată chestiunea, care trebue să ne preocupe deocam- 
dată. lar dacă din această colaborare economică cu consursul 
marilor puteri, menită să salveze Europa centrală, cu un mo- 
ment mai de vreme, dela ialimentul general, se va căuta, să se 
tragă de unii foloase politice, să strângem rândurile cu aliaţii 
noștri politici mari și mici, căutând să înfăptuim o colaborare 
mai restrânsă la început. Prin aceasta nu înțelegem să evităm 

acorduri economice și cu alte ţări, bazate tot pe principiul pre- 
ferenţial şi constinţite prin tratate comerciale, Cu cât se vor în- 
cheia mai multe acorduri economice, bazate pe sistemul prefe- 
renţial, între statele agricole și între acestea și cele industriale 
din Europa, cu atât ne vom apropia mai mult de o raţionali- 
zare a producţiunei și de înfăptuirea marelui plan al lui Briand 
„federalizarea statelor europene“. 


GEKE 


Banca Municipiului Chişinău 


Fiscalitatea excesivă, stabilizarea monedei naționale la un 
curs ridicat și scăderea catastrofală a prețurilor asupra principa- 
lelor noastre articole de export a paralizat viața economiċă dela 
noi, Banca Naţională, sporind stocul de aur și devize dela stabi- 
lizare încoace, a căutat să urce procentul acoperirei și nu a emi- 
siunei. Aceasta a făcut ca piaţa financiară internă să se mulțu- 
mească cu o circulațiune fiduciară restrânsă, o bună parte din 
ea fiind tezaurizată de popor — un simptom de încredere în 
moneda țărei, dar foarte scump pentru economia naţională — ur- 
mată de retrageri de economii, crahuri bancare şi închideri de 
credite în străinătate. Desigur, capitaliștii străini, retrăgând cre- 
ditele acordate băncilor noastre, au judecat destul de logic: „dacă 
românul n'are încredere în instituţiile lui financiare și se grăbeşte 
ași retrage fondurile, de ce tocmai un străin să aibă mai multă 
încredere în instituţiile bancare românești“. Consecința a fost că 
un număr de vechi așezăminte bancare românești cu un trecut 
glorios şi soliditate recunoscută n'au putut rezista cerinţelor cre- 
scânde ale depunătorilor și au fost forţate să-și închidă ghișeurile- 

- În această situaţie s'a aflat şi Banca Municipiului Chişinău. 

Înfiinţată acum șase decenii, în timpul când populaţiunea Chi- 
şinăului era prada exploatatorilor şi cămătarilor ordinari, cari prin 
activitatea lor aduceau la ruină și mizerie pe toţi acei nevoiţi de 
a recurge la credit, Banca Municipiului Chişinău, cu un capital 
de abia 37.000 ruble, începe lupta pentru asanarea economică a 

locuitorilor acestui oraş. Politica Băncei de a acorda credite mici 
numai pentru. producțiune și-circulațiune a câștigat simpatii şi 
încredere unanime, lucrul ce se poate vedea la postul „Depuneri 
spre fructificare“ din pasiv, care la începutul anului 1931 era de 
22 ori mai mare decât capitalul Băncei. La un capital de 5 mi- 
lioane şi ceva, Banca avea circa 108 milioane depuneri, aparți- 
nând la 6.000 depunători, iar la posturile din activ figura cu 
aproape 30.000 de clienţi, din cari circa 10.000 la portofoliu co- 
mercial şi circa 20.000 la Muntele de Pietate. Dacă la acest 
număr S'ar adăuga şi giranţii principalilor oblgaţi, atunci numă- 
rul angajaţilor se dublează. Aceasta înseamnă că aproape jumătate 
din populaţiunea oraşului Chişinău este în legătură cu Banca. Și lu- 
crul este foarte explicabil, dacă ţinem seamă că Banca Municipiului 
Chişinău are drept scop stimularea iniţiativei particulare, prin acor- 
darea de credite eftine și imediate, scutind pe client de formalităţi 
şi cheltueli prea multe şi deseori inutile, 

Fondată în 1872, pe baza legii ruse din 1866 asupra bănci- 
lor comunale, Banca Municipiului Chişinău, a avut perfectă fun- 
cţiune legală până la 4 Mai 1919, când un decret-lege obligă 
toate înstituţiunile cu caracter comercial din Basarabia, existente 
pe baza legiuirilor ruse, să se conformeze prescripţiunilor Co- 
dului Comercial Român, sub pedeapsă de nulitate. Banca nu s'a 
. conformat acestei dispoziţiuni și, deci, situaţia legală a rămas: 
neclarificată, 

In anul 1925, legea Administrativă, prin art. 220, acordă 
comunelor dreptul de a avea întreprinderi cu caracter economic, 
fără însă a preciza dacă are drept de a face și fapte de comerţ, 
în cazul de faţă operaţiuni bancare, Această precizare vine abia 
în 1929, când modificându-se legea Administrativă, art. 341 in- 
terzice administraţiilor comunale de a face acte de comerţ. Co- 
mitetul local de revizuire, îngrijorat de consecinţele ce pot rezulta 
din cauză că această Bancă are o situaţie juridică neclaraficată, 
când orice semnătură sau obligaţiune a sa poate fi discutată sau con-. 
testată, gândindu-se și la urmările posibile ce poate avea asupra 
depunătorilor, în majoritatea cazurilor cu orientare bancară redusă, 
a cercetat în deaproape statutele acestei Bănci, constatând că ea 
ware personalitate juridică și a pierdut orice existență legală. 

Primăria Municipiului Chișinău, fiind condusă de oameni po- 
litici, are tot înteresul de a păstra această Bancă sub conduce- 

rea sa directă, pentru a avea posibilitatea de a satisface preten- 
iunile prietenilor politici, înfluențând direct la acordarea credi- 
telor şi numind personalul de conducere şi execuţie. Fiind con- 
siderată ca un serviciu al Primăriei, Banca este acel rezervoriu 
din care se complectează golurile bugetare ale Municipiului. Cum 
înțelege Primăria de a uza de acest drept, arătăm că ea a ridi- 
cat dela această Bancă sub diferite iorme peste 7 milioane lei în 
ultimii ani, 

Direcţiunea Băncei, fiind lipsită de-iniţiativă şi independenţă, 
soarta ei depinde în totul de votul majorităţei consiliului comu- 
nal, care printr'o simplă hotărire poate schimba radical sistemul 
operațiunilor bancare, având facultatea în orice moment de a 
dispune chiar lichidarea ei. Direcţiunea Băncei este veşnic sub 
influenţa consilierilor comunali şi poate prin excelență deveni un 
instrument de luptă politică a acelui partid care şi-a asigurat 
majoritatea absolută în consiliul comunal. 

Nu intră în cadrul preocupărilor mele de a critica un sis- 
tem de guvernământ sau a indica măsurile de îndreptare într'o 
țară unde educaţia cetățenească abia își croește drumul său. Dea- 
'semenea nici nu e locul de a arăta diferență de tensiune poten- 
ţială a masei electorale într'o țară tânără dar cu sufragiu univer- 
sal, egal, direct și obligatoriu, unde forma încă primează fondul, 
iar politicianizmul covărşește politica, demagogizmul supralicitând 
democratizmul, Este clar că în asemenea împrejurări politice nici 
o formă de bancă comunală, ori cât de perfectă ar fi, nu va putea 
'da rezultate cu totul favorabile. Societate anonimă sau cooperativă, 
Regie Publică Comercială, mixtă sau Societate în Comandită pe 
acţiuni, ori cât de bine ar fi, nu vor da rezultate dorite atâta timp 
“cât procesul de educaţie cetățenească a masei elective, din care 
:se aleg înstituţiunile reprezentantive din ţară, nu s'a terminat, 

Un progres economic poate avea loc numai atunci când 
toate clasele colectivităţii vor căde de acord asupra modului de 
repartizare a rezultatelor acestui progres, Nu trebue uitat că cei 
nauiragiaţi și deposedaţi în decursul istoriei își afirmă dreptul la 
viață astăzi mai mult ca ori când şi nu trebue uitat că proprieta- 
tea, considerată altă dată ca sacră și inviolabilă, astăzi are mai 
mult o funcţie socială decât o formă de drept. Dacă clasa pri- 
vilegiată a coleclivităţii vrea să-și menţie și mai departe ace- 

iași repartiție istorică a bunurilor economice, trebue să se gân- 
dească și la cei deposedaţi și printr'o politică înțeleaptă, la baza 
căreia să fie înteresul social și nu numai cel personal, să men- 
țină ordinea socială în colectivitate. 

Banca Municipiului Chişinău a fost singura bancă din Chi- 
şinău unde săracul avea acces, fiind cu drept cuvânt denumită 
„Banca deposedaţilor“, căci acorda credite mici cu dobânzi su- 
portabile micului producător și lucrător. Ea nu pretindea for- 
malităţile cerute de o bancă capitalistă şi nici nu urmărea numai 
politica dividendului, 

Banca Municipiului Chișinău satisfăcea subiectul social, că- 
ruia îi deschidea larg porţile ei, pe când o bancă capitalistă 
urmărește mai mult obiectul economic. La o bancă capitalistă 
creditul stă în raport direct cu averea posedată: cu cât averea 
ți-i mai mare, cu atât și creditul va fi mai mare; cu alte cu- 
vinte, creditul se acordă averei și nu persoanei. La Banca 
Municipiului Chișinău tocmai invers, persoana stă în primul 
rând şi apoi averea. Acordând credite micilor producători şi 
meseriaşi, Banca Municipiului Chişinău îi menţine în producţiune. 
In caz contrar comuna ar fi trebuit, cum de altfel face astăzi, 
să-i întreţină din fondul asistenţei sociale, alimentat în parte şi 
din beneficiile Băncii. Menţinându-i însă în producțiune, prin a-, 
cordarea de credite, o parte din ei vor putea să-și câştige sin- 
guri existenţa și deci nu vor apela la cazanul comunal. Banca 
Municipiului Chişinău trebue să fie controlată de o înstituţiune 
obştească, de preferință de Primăria Municipiului Chişinău, căci 
interesele colectivităţii primează asupra celor particulare şi Pri- 
măria va putea mai bine ca ori care întreprindere privată să 
satisfacă interesele obşteşti. Chiar dacă Banca Municipiului Chi- 
şinău ar da pierderi din punct de vedere financiar, aceste pier- 
deri s'ar recompensa cu prisosință din beneficiile sociale reali- 
zate prin menţinerea solidarizmului economic, între clasele co- 
lectivităţei, | 

Banca Municipiului Chişinău este un institut al timpului, 
căci astăzi mai mult ca ori când clasa privilegiată pentru men- 
ținerea ordinei şi a continuității are nevoe de liniștea şi armonia 
socială. Banca trebue însă scoasă de sub influența partizanilor 
politici comunali și transformată într'o instituţie autonomă. Pen- 

tru a nu devia scopul Băncii, Primăria să aibă dreptul de con- 
trol. Primăria va putea îndruma politica generală a Băncii, fără 
însă a intra în chestiuni de administraţie și de technică bancară, 
indicând până și persoanele cărora trebue să le acorde credite, 
cum s'a făcut până acum. Astăzi o bună parte din credite sunt 
plasate oamenilor politici drept recompensă materială pentru me- 
rite politice. Adeseaori creditul acordat unui om politic între- 
cea totalul creditelor acordate locuitorilor unei suburbii întregi 
a Chișinăului, 

Existența Băncii Municipiului Chişinău are avantajul de a 
fixa populaţiunea de loc. Dacă un locuitor al acestui Municipiu 
ştie că poate obţine sprijin bancar la nevoe, atunci el nu va 
căuta norocul prin alte părţi și va sta pe loc. 

Prin retragerea bruscă a depunerilor, locuitorii Chişinăului 
își distrug singuri un așezământ de utilitate publică, de care sar 
putea servi în momente grele. Nu trebue uitat că o bancă capi- 
talistă urmăreşte numai politica dividendului, iar Banca Munici- 
piului Chișinău urmăreşte o politică socială și nu trebue uitat 
că o bancă particulară lucrează atâta vreme cât are interes fi- 
nanciar, pe când o bancă publică își menţine porţile deschise și 
în zilele de criză. Ori ce aşezământ bancar se poate distruge 
ori când prin retragerea bruscă a depunerilor, căci este clar că 
economiile primite de bancă se plasează în producţiune, de unde 
nu se pot ridica la ori ce moment. Dealtiel ar fi naiv a crede, 
-că Banca, primind depunerile clienţilor, le păstrează în tezarul 
ei, plătind dobânzi asupra lor. 


T. AL Știrbu 


CUVINTE DIN TRECUT 
De Paul Gore 


Poporului român, întrucât el nu va fi satisfăcut în dorințele lui 
-cele mui legale şi sacre, îi rămâne numai o singură şi cea din urmă şi 
supremă instanță, care este Dumnezeu, acel Dumnezeu care a păstrat ca 
„prin minune dealungul veacurilor această mică însu'ă latină în mijlocul 
unei mări furtunoase şi enorme de duşmani, acel Dumnezeu care nu e 
uitat de acest popor mic, dar puternic, învățat destul să sufere și să 
rabde, care însă ştie asemenea să creadă şi să spere. 


(Din broșura „Plebiscitul in Basarabia”, 1919), 


România și Românii transnistrieni *) 


Deşi se obişnueşte a se spune şi mai ales a se scrie, că 
România după războiul mondial a devenit nu numai mare, ci și 
intregită, ceea ce ar avea înțelesul că România cuprinde astăzi 
în hotarele ei pe toţi românii, — realitatea, insă, este cu totul 
alta. 5 

Peste un milion de români sunt și astăzi încă supuși sta- 
telor vecine: Bulgaria, Jugoslavia, Ungaria, Cehoslovacia, Uni- 
unea Sovietică şi Grecia au populaţie minoritară românească. 

Dintre acești români „streini“, ca să le zicem așa, cei mai 
mulți ca număr sunt românii-transnistrieni din Uniunea Sovietică. 

Acolo numărăm astăzi 700.000 de români, sau cum îşi zic 
ei înşişi — moldoveni, pe cari nu-i desparte de România decât 
Nistrul, ` 

Acest număr de 700.000 nu este atât de mic, ca să merite 
a fi nesocotit aşa, cum Statul Român și chiar opinia publică ro~- 
mânească au făcut dela război încoace. 

Dece i se zice României „întregită“ ? 

Acest cuvânt, atât de popular astăzi în ţară, şi care se în- 
trebuințează atât de des în grai şi scris, desigur este bine cunos- 
cut şi opiniei publice streine. Se creiază astfel o opinie greșită, 
pornită chiar dela guvernele române, cum că România, fiind „în- 
tregită”, nu mai are nici o aspirație de expansiune teritorială. 

S'a declarat doar de atâtea ori, chiar şi recent cu ocazia 
tratativelor dela Riga, de către cei mai autorizaţi oameni politici 
ai Statului Român, că „România, ajungându-şi prin tratatele de 
păce scopul de întregire națională, nu urmăreşte astăzi decât sta- 
bilirea raporturilor de pace cu vecinii săi,“ 

Poate că anumite interese diplomatice de stat reclamă ca 
asemenea declaraţii să fie făcute cât mai des și cât mai solemn. 


*) Ne iîmpărtăşind în totul punctul de vedere alautorului, publicăm 
acest articol scris de un român transnistrian. Red. 

N'avem nimic de zis, Insă, este oare nevoie să se adaoge ori- 
„decâteori se prezintă ocazia, că neamul românesc este întregit ? 
Ce neajuns i sar pricinui României în străinătate, dacă 
sar omite nelipsitul adaos de „întregită“ ? Și ce rău ar cășuna 
“intereselor neamului oamenii noștri de stat, dacă ar căuta ori- 
decâteori se ivește un prilej nemerit, să arate tuturora adevărul 
aşa cum este el: că neamul românesc nu este întregit, şi că 
“dincolo de Nistru mai sunt încă 700.000 de români, sortiţi poate 
nimicirei depline, dacă regimul sovietic se va menţine ? 

Ne temem de complicaţii diplomatice ? 

Ne temem să nu se supere vecinii de peste Nistru ? 

Dar de ce trebue să ne temem noi de supărările vecinilor, 
-când noi n'avem cu ei nici un fel de raporturi? 

Și nici nu trebue să avem. Se cunosc doar bine rezultatele 
triste obţinute de statele capitaliste cari au reluat relaţiile cu 
“Uniunea Sovietelor. i 

Acelaș rezultat va îi şi la noi, dacă, să ne ferească bunul 
Dumnezeu, vom „reuși“ în sfârșit să recunoaștem și să ne re- 
cunoască Rusia Sovietică. Nici un folos politic sau economic nu 
vom avea; în schimb la Bucureşti vom avea „ambasadă“ și în 
alte centre ale ţării noastre „consulate“ sovietice cu „funcţionari“ 
“suspect de numeroși, — toți spioni. și propagandiști ai comuns- 
mului și agenţi ai „G. P. U."-ului, veniţi cu un scop unic: dis- 
“trugerea Statului Român. 

Suntem până astăzi poate unul din cele mai fericite state 
'din lume, că n'am avut nici un fel de raporturi cu „vecinii“ 
noştri de dincolo de Nistru. A fost, în adevăr, o binefacere a 
Providenţei, că toate tratativele de până acum cu Sovietele au 
eșuat. 

Numai atât timp, cât nu va avea nici un fel de relaţiuni 
"cu Sovietele, România se va bucura de liniștea binefăcătoare -a 
păcei, căci îndată ce vom încheea cu ele pace și tratate — vom 
avea mereu conflicte şi motive de război. 

Aceasta fiind situaţia, România și opinia publică românea- 
“scă sunt datoare să recunoască realitatea existentă şi să nu ezite 
de a afirma oricând și oriunde că dincolo de Nistru locuesc în 
“continuare și fără întrerupere mai multe veacuri români cari au 

„atins astăzi numărul de 700.000. Însăși Uniunea Sovietică a re- 
cunoscut acest lucru în fața întregei lumi prin crearea Republi- 
-ei Moldovenești, 


Natural nu este nevoe să facem război pentru o desăvâr- 
-şită întregire naţională a românilor care să înglobeze în Statul 
Român și pe moldovenii transnistrieni Această întregire se va 
realiza cândva dela sine, în urma cine știe căror evenimente 
“politice. y s 

Datoria Statului Român şi a opiniei publice româneşti însă 
“este de a-i încuraja și susține moralmente pe moldovenii trans- 
nistrieni, căci la acei fraţi nenorociţi ai noștri, atât de crud bă- 
tuți de soartă şi cari poartă astăzi jugul bestial şi sângeros al gu- 
'vernării sovietice, licăreşte, deocamdată încă în sub-conştient, 
lumina naţionalismului românesc. 


Și încă ceva. Printre cei peste 20.000 de moldoveni, trans- 
mistrieni, fugari de peste Nistru, scăpaţi în România liberă cu 
viaţă de ororiile și masacrele sovietice, se găsește astăzi un număr 
“considerabil de oameni crescuţi în mediul românesc, cari sau adă- 
pat din izvoarele culturii şi patriotismului românesc. Cea mai 
mare parte dintre aceşti fraţi ai noştri visează reîntoarcerea la 
ai lor pe pământurile strămoșești din Moldova - transnistriană. , 
Imediat ce împrejurările politice vor face aceasta posibil, ei vor 
arunca în masele moldovenilor de acolo seminţele românismului 
conștient. 


E destul să ne reamintim perioada din 1917 — 1918, când 
moldovenii transnistrieni şi-au spus cu glas tare doleanţele lor 
de cultură românească la Congresul Moldovenesc din Tiraspol la 
17 Decembrie 1917 şi ulterior. 


Toate acestea ne îndreptăţesc să afirmăm că fără animozi- 
tăţi, conflicte şi războaie, timpul va lucra pentru întregirea ade- 
vărată a neamului românesc, căci regimul de teroare şi sclavie 
de dincolo de Nistru nu va mai dura mult, 


I. Dumitrașcu 


FOLCLOR BASARABEAN 
(Din colecţia inedită GH. MĂDAN) 


Cântece de la codru 


CÂNTEC DE PAHAR 
(Se cântă la cumătrii şi aite petreceri) 


Frunză verde mintă rece 

Păn ce n-oi cânta nu-mi trece. 
Vinişor nu tremura 

Că te-oi bea, nu te oi mânca. 
Păhărel cu floricele 

lan cinsteşte nănăşele |... 
Vinişor de pe ţiglău +) 

Cât te beau şi nu-mi-i răul... 
Vai, sărace vin bălan, 

Te-am băut amu şi anl... 
Vinişor din boghiţi verzi 
Multe năravuri mă "nveţi... 
Vinişorul naramijiu ? 

Cules toamna mai târziu 

Din viea de pe costişă 
Ţepeneştete mătuşă !... 

Sus de mână, sus de cot, 

Să se ducă 'm gură tot!... 
lan hurducă è să se ducă, 
C-am trimis să mai aducă !... 
Frunză verde şi una 

N-oi mai trăi cât lumea, 

O trece vr-o vară două 

Şi voiu lăsa lumea vouă. 
Şi-am să beau, să beau, să beau! 
Că cu-atâta mă mai iau, 

Cu cât beau şi veselesc, — 
Cu atâta mai trăesc. 

De n-aş bea, n-aş veseli, 
M-aş aprinde şi-aş muri. 


1) Țiglău — delușor ţuguet. 

2) Naramjiu — rubiniu ; vinul ves- 
tit dn neagra rară. 

3) A hurduca — a clăti, a sgâlţii. 


Şi ear verde mintă rece 
Păn ce n-oi cânta nu-mi trece! 


(De la Nastasia Mădan de 57 
ani din Truşeni). 


II 


CÂNTEC OSTĂŞESC DE JALE 
DIN 1915 


Frunzuliţa ş-o scumpie 

Vin moscali *) din bătălie, 
Dar eu cum i-am auzit, 

La portiţă le-am eşit. 

Şi pe toţi i-am întrebat, 
Peste-al meu frate n-au dat ?... 
—Al tău frate-n boiu? o-ntrat, 
Cum o-ntrat şi l-o 'mpuşcat. 
Cumpără o lumânare 

Şi-i dă strae) de pomană, 
Că pe cari le-o avut 

Numai sânge le-o făcut, 

Şi amu din trupul lui 

Creşte frunza codrului, 

Creşte codru-n rămurele 
De-mi cântă trei păsărele, 
Una cântă glas duios 
Pentru-al nostru traiu frumos, 
Una cântă glas subţire 
Pentru-a noastră despărţire, 
Una cântă pe doi spini, 

Că l-au îngropat între străini, 


(De la Simeon Apostol-lonet 
de 56 ani din Truşeni). 


1) Moscali — Soldaţi. 
5) Boiu — în foc, în luptă. 
6) Strae — haine. 


Țarul în Basarabia ”) 
LUNA MAI, 1914. 


Despărţământul şcolar din Odesa, încă prin luna Aprilie, a 
făcut cunoscut tuturor școalelor secundare din Basarabia, că la 
Chişinău va avea loc desvelirea monumentului ridicat Impăratu- 
lui Alexandru I și că la această inaugurare va asista Țarul cu 
familia, cu suita respectivă și cu guvernul întreg. In acelaș timp 
se ordona, ca şi liceul din Cahulsă fie reprezentat la sărbătoare 
printr'o delegaţie din trei elevi şi un profesor... 

* 4 * 

„„O dimineaţă de Mai, plină cu soare, mângâie străzile Chi- 
şinăului, curate, lustruite, ca în ajunul evenimentului sortit să 
pecetluiască veacul de domnie străină în Basarabia. 

Azi Împăratul Rusiei descalecă pe pământul moldovenesc. 

Șirurile de școlari, funcţionari, de cetățeni ai satelor și o- 
raşelor Basarabiei, de negustori şi de alte delegaţiuni se aranjau 
după programul stabilit. Strada Alexandrovscaia era plină de ar- 
mată şi poliţie. Dela gară și până la sobor, pe ambele părţi ale 
străzii, stăteau neclintiţi în două rânduri compacte nişte soldaţi 
zdraveni şi mustăcioși. Ca o albie pustiită de apă, se înfățișa 
strada principală între malurile de oameni. Numai epoleţii unifor- 
melor, nasturii și decoraţiile străluceau, oglindindu-se în pavajul 
spălat, GS 

Căldura mai târziu moleşi trupurile. Dar pe fețele conges- 
tionate, leoarcă de sudoare, se vedea hotărîrea neclintită de-a 
rezista, 

Pe la ora zece larma încetează. Câţiva cavaleriști aduc ves- 
tea că Țarul a sosit în gară. Mai trece o oră de așteptare. In 
sfârşit, cortejiul apare pe stradă și se îndreaptă către sobor. 

Muţenia desăvârşită a mulţimei se inbină cu tăcerea rigidă 
a bronzului de sub pânză şi încremenirea celor doui ulani u- 
riași de lângă piedestal. 

Împăratul s'apropie de monument. Singur, fără suită, ca un 
absolutist adevărat în relativul acesta pământesc, 

Familia imperială s'a oprit în pavilionul ridicat special pen- 
tru sărbătorire. La câţiva pași dela monument erau, în rând, mi- 


*) Fragment dintro lucrare mai mare. 

niștrii. Primarul Chişinăului ținea capătul sfoarei, cu care urma 
să tragă pânza de pe monument. 

În tăcerea dimprejur s'auzeau parcă trudite, cuvintele ru- 
Săciunii creștine pentru odihna aceluia, care acum o sută de ani 
a învins dușmanii Rusiei și a cucerit pământul moldovenesc... 
Pentru sănătatea Impăratului și a familiei imperiale... pentru vi- 
tejia armatei țariste... pentru învingerea inamicilor din afară și 
a celor din interiorul imperiului... pentru tăria guvernului... Mulţi, 
ani !.. Mulţi ani !.. 

Țarul și înteaga asistenţă își aţintiră privirile spre pânza 
albă, care trebuia să cadă. Dar sforțările repetate ale primarului 
rămâneau zadarnice..Firele de găitan s'au încâlcit şi bronzul con- 
tinua să stea ascuns sub pânză, Țarul dând semne de nerăbdare, 
câţiva demnitari s'au repezit smucind cu puteri înmulţite, pânza 
rebală. 
— Nu va fi bine! Nu vaii bine, — se auzeau șoapte printre. 
rândurile asistenţei. 

S'a procedat apoi la depunerea coroanelor, Fiecare dele- 
gațiune trecea pe lângă monument, lăsa florile şi se'nchina 
Împăratului. 

A venit și rândul delegaţiei din Cahul. Profesorul Cerninschi 
în fruntea elevilor. Inainte de a ajunge lângă locul destinat pentru 
flori, el spuse: 

— Uitaţi-vă ia Împărat. Cine ştie, poate că nu-l veţi mai 
vedea. 

Proietice cuvinte. 

Împăratul nu s'a mișcat, până când n'a sosit delegaţia ace- 
lor basarabeni, care au fost martorii anului 1812. Vre-o douăzeci 
de țărani bătrâni, în etate de peste o sută de ani, aduși din cine 
știe ce sate moldovenești, înaintau domal, făstăciţi de priveliștea 
înconjurătoare. Fie care dintre ei a primit în dar din mâna 
Impăratului câte un ceasornic, 

Împărăteasa era îmbrăcată în alb, iar cele patru fiice în 
rochii azurii ; moștenitorul tronului purta haine de marinar. 
Miniştrii formau un front de decoraţii. 

Dar toate privirile erau aţintite asupra Împăratului, Infăţișa- 
rea lui era aceia a unui om simplu, mic de statură, cu musteaţa și 
barba roșcată, slab, în haine soldățești, fără decoraţii... un purtă- 
tor de steag greu şi în acelaş timp, un simbol șubred, ca și 
steagul ce-l apasă, N. Spătaru 


RECENZII. 


„Comorile satelor“, este o mică 
broşură de vre-o câte-va zeci de pa- 
gini. Ne-a venit tocmai dela Cetatea- 
Albă. Conținutul: cântece, doine, 
strigături şi proverbe populare. Au- 
torii sunt doi dascăli: Aurel Codrea- 
nu şi Gh. Ştefănescu. 

Cărticica a apărut în editura des- 
părţământului „Astrei“ Cetatea-Albă. 
In prefață, d. T. lacobescu, pregedin- 
tele „Astrei“— Cetatea-Albă, ne spu- 
ne că această broşură este primul 
pas în acţiunea „Astrei“ pentru adu- 
narea comorilor populare răspândite 
foțangul şi dealatul provinciei noas- 

re. 

Autorii sunt la prima lor încercare 
în acest gen. Ei se vădesc însă din 
capul locului a fi doi zeloşi — şi pri- 
cepuţi, desigur — cercetători ai vieţei 
norodului basarabean. 

Fapta lor, ca şi a „Astret“ din Ce- 
tatea-Albă, care a contribuit la de- 
săvârşirea ei, merită luare aminte: 
In opera de redeşteptare a conşti!n- 
tei naţionale în Basarabia, adunarea 
“cântecelor populare ale poeţilor anal- 
fabeţi dela ţară, ale babelor, poate 
fi de un etect salutar. sa 

Poezia incultă a poporului işi are 
frumusețile şi mai ales insemnătatea 
ei prin aceia că este spontană, ne- 
meșteşugită ; deci plină de adevăr. 


Rău e Doamne prin streini 
Ca şi la umbra de spini 
Muscălimea ne-a lăsat 
Fără boi de înjugat 


(Dela Prut la Marea lată) 


Alături de, cântece populare na- 
“ionale, patriotice şi din războl au- 
tori! au desprins din avutul popular 
câte-va bucăţi de folclor erotic şi de 
descrieri ale naturei, pline de simţire 
şi frumuseți poetice. Duloşia rasei— 
una din trăsăturile de căpetenie ale 
sufletului popular — străbate ca un 
suflu cald. prin toată lirica: satelor 
nistrlene, i 


“Ciobănaş frumos, bălai, 
Ce tot cânti ziua din nai ? 


CRONICA. 


Ciobănaș dintre răzoare 
Ce stai noaptea "ntre mioare 


Lasă stâna, vină 'n sat, 
Toată lumea s'a culcat. 


(Ciobănaş frumos, bălai) 


Pentru cunoaşterea psihologiei et- 
nice poezia populară şi folclorul au 
constituit din totdeauna şi constituesc 
mai ales aici în Basarabia elemente 
demne de ţinut în seamă. 

In afară de frumuseți estetice poe- 
ziile populare culese de d-nii Cod- 
reanu şi Ştefănescu işi au negreşit şi 
valoarea lor documentară şi insem- 
nătatea lor ştiinţifică. Nicăeri sufletul 
popular nu se oglindeşte mai bine ca 
în cântecele populare; sub raportul 
religios, patriotic şi afectiv. 

Prin moartea lui Todor Pamfile 
Basarabia a pierdut un preţios cer- 
cetător al viețel, literaturei şi credin- 
tei populare de pe aceste meleaguri. 
Fie ca cei doui autori ai „Comorilor 
satelor“ să-i continue opera intre- 
ruptă ; aplecând tot mai sârguincios 
urechea la glasul norodului basara- 
bean; ascultându-i poezilie în care 
scapără conştiinţa de neam şi um- 
plând cu ele bibliotecile ţării. 

Poeziile populare din Basarabia, 
conţin o avere naţională demnă de a 
fi scoasă la lumină ca un titlu de 
slavă pentru această provincie, 


Cele mai vechi 
case din Chiși- 
nău. — Buletinul 
comisiunei monu- 
mentelor istorice 
"(Secţia Basara- 
bia) conţine, intre 
alte contribuţii de 
care se va vorbi 
la această-croni- 
că, şi un admirabil 
studiu asupra ce- 
lor mai vechi case 
din Chişinău. Luc- 
rarea e datorită d-lui P. Constanti- 
nescu-laşi, profesor la facultatea de 
teologie din localitate. 

Autorul împarte vechile case cu 
caracter moldovenesc din Chişinău— 
adică acelea dinainte de 1834 — în 
trei categorii: cula, casa cu cerdac 
susţinut de stâlpi şi al treilea tip— 
mai puţin interesant — străin de ve- 
chea tradiţie arhitectonică. Descrie- 
rea vechei arhitecturi pământene a 
găsit în d. Constantinescu-laşi un 
reprezentant activ şi inteligent. D-sa 
a studiat în amănunțime rămăşiţele 
arhitectonice din trecutul românesc 
al Basarabiei, dându-ne o monografie 
documentată a acestor vestigii clă- 
dite, aparţinând patrimoniului nostru 
de artă naţională. 

Dar studiul acesta pune în lumină 
şi o altă probleamă, de capitală im- 
portanță : chestiunea conservării mo- 
numentelor istorice din Basarabia. 
Din lipsă de fonduri secţia locală a 
comisiunei monumentelor istorice se 
mărgineşte doar la cercetări şi stu- 
dil, pe cari le publică anual întrun 
Buletin, neputând avea nici-o activi- 
tate sub raportul conservării şi res- 
taurării. Casele vechi moldovenești 
din Chişinău sunt intr'o stare lamen- 
tabilă. 

In scurt timp ultimele documente 
rămase până acum — monumente ale 
vieţei sociale sau religioase — din 
trecutul provinciei se vor preface în 
mormane de moloz í 

Şi ceiace este intristător. constată- 
rile d-lui Constantinescu-laşi cu pri- 
vire la dărâmarea caselor vechi din 
Chişinău sunt valabile pentru toate 
monumentele istorice din Basarabia : 
cetăţi, biserici, movile. etc. 


Fizionomia arhitecturală, figura fi- 
zică şi morală a pământului basara- 
bean se află în primejdie. 

Vechile noastre pietre românesti, 
rămăşiţe duioase ale unui trecut 
fertil în fapte cu cari ne mândrim, ar 
merita să fie protejate precum se cu- 
vine. Ele constituesc un patrimoniu 
de artă a cărui spulberare trebueşte 
negreşit evitată. 


A. T. 


Gh. Flaişlen. Peste nouă ţări şi 
nouă mări. Ed. ziarului Universul. 
Un volum de 104 pg. cu o hartă. 


Ce amintiri îmi evoacă numele D-lui 
Flaişlen! Acum 30 de ani studenţii 
savurau la Fundaţia Carol cărţile 
de călătorii prin Egipt, Sudan şi A- 
merica de sud ale neobositului călă- 
tor şi popularizator şi iată că acum 
la atâţia an} după război, când cu 
toţii îl uitasem, apare din nou şi la 
respectabila vârstă de 70 ani trecuţi, 
întreprinde cea mal grea călătorie: 
Pra Globului din propria initia- 

v 

D-1 Flaişlen a rămas acelaş. Stu- 
dențimea de atunci şi cititorii de azi 
pot lua cu încredere orice carte scri- 
să de pana autorizată a acestui pa- 
sionat turist, Nici o erezie științifică, 
nici o neexactitate cât de mică, 
chlar de ai căuta-o cu microscopul, 
Totul instructiv, fraze sintetice şi 
nici un cuvânt de prisos. 

Ce deosebire intre D-1 Flaişlen şi 
alţi călători români ca Radu Rosetti, 
Mihai! Negru sau General Găvă- 
nescu ? Cel dintăi (călător cu suflet 
de poet) face în scrierile sale cro- 
nică zlaristică ; al doilea cu de- 
săvârşire superficial, ma reuşit nici: 
pe departe să se impue în literatura 
noastră turistică, iar cel de-al trei- 
lea a îngreuiat volumele scrise prin 
bogăţia fraziologiei literare care o- 
boseşte fără a instrui şi prin detalii 
insignifiante care te exasperează, ne- 
mai punând la socoteală ereziile 
ştiinţifice, D-l Flaişlen dă la urmă 
şi o hartă, care e o capodoperă şi 
înlesneşte şi pe un copil de clasele 
primare, a urmări interesanta călă- 
torie în jurul globului, dela port 
la port. 

Secţiunea geografică Chişinău, a 
felicitat la timp pe neobositul călă: 
tor prin glasul Preşedintelui ei, D-1 
General Sc. Panaitescu. 


Gh. Raşcu, profesor 


O nouă ediţie a cronicii lui Iom 
Neculce. Editura „Scrisul Românesc“ 
din Craiova tipăreşte, dela o vreme: 
încoace, operele de seamă ale scrii- 
torilor noştri clasici. Sub îngrijirea 
d-iul prof. Cartojan, scrierile apar: 
comentate de specialişti în materie 
in mare parte profesori unlversitari, 


____ VIAŢA BASARABIEI __15 


Elevii, studenţii şi profesorii secun- 
dari nu se pot lipsi de aceste ediţii, 
ele fiind definitive, cuprinzând un 
foarte bogat material informativ, ca- 
racterizarea autoruiui şi a vremii, 
comentarii şi fiind de o execuţie teh- 
nică ireproşabilă. Nu de mult a apărut 
şi cronica luilon Neculce, în două vo- 
lume, comentată de di. Al. Procopo- 
vici, cunoscutul profesor universitar 
şi membru corespondent al Acade- 
miei Române. Pe lângă prefaţă D-sa 
ne dă o foarte interesantă intro- 
ducere, în care ne înfăţişează — 
cu mult talent descriptiv epoca de 
frământări şi nesiguranţă, în care a 
trălt cronicarul nostru, precum şi 
viaţa sbuciumată a acestuia, Multe 
din faptele istorice, povestite de cro- 
nicarul poet, s'au petrecut pe pămân- 
rul Basarabiei, de aceea se impune 
aici răspândirea cronicii ca o datorie 
față de inaintaşii noştri, contimporani 
de ai lui Neculcea. Arhaismele sânt 
larg comentate, aşa incât lectura se 
face cu multă uşurinţă. 

„Analele Dobrogei“, anul XII 1931. 
Fasc. 1—12 Director C. Brătescu. Ed. 
tip. „Glasul Bucovinei“, Cernăuţi 
1931, 

Vechea şi bogata revistă dobro- 
geană, al cărei suflet este d-l. prof. 
univ. C. Brătescu, ne dă în acest 
număr, pe lângă interesante studii 
ştiinţifice din speclalitatea arheologiei 
şi geografiei, o merituoasă lucrare 
literară, rod al unei munci, ce trebue 
relevată. E vorba despre „Ţiganiada” 
lui Budai-Deleanu, epopee eroi-co- 
mică în 12 cânturi, modernizată de 
d-i. M. Pricopie, profesor la liceul din 
Tighina. Nu este locul aici de a face 
o caracterizare a „Țiganiadei“, căci 
valoarea ei literară este indiscutabilă 
şi recunoscută de mult. Cum iasă 
această operă a fost creată acum o 
sută de ani şi mai bine, într'o vreme 
când limba literară era în formaţiune, 
ea nu mai poate fi astăzi accesibilă 
oricui şi mai ales elevilor de școală 
secundară, din cauza belşugului de 
arhaisme şi a altor neajunsuri de or- 
din formal (ritm, rimă) „Țiganiada“ 
d-lui Pricopie e întinerită cu o sută 
de ani. Arhaismele au fost înlocuite 
cu expresiuni moderne, asperitățile 
ritmului şi rimei netezite, trivialitățile 


evitate, pasagiile obscure clarificate». 
cele prozaice poetizate, așa incât dl. 
Pricopie a adus un mare serviciu li- 
teraturii române şi cel mai frumos 
omagiu de recunoștință memoriei lui 
Budai-Deleanu. „Tiganiada“ nouă, 
publicată în broşură 'aparte,va da pri- 
lej cititorilor basarabeni să petreacă 
plăcut pe socoteala eroilor ţigani, 
trecuţi la nemnrire de pana măiastră 
a lui Budai. Deleanu. 


REVISTE 


Progresul social este o revistă lu- 
nară de studii politice, sociale şi eco-- 
nomice. Apare la Bucureşti. Primul 
număr conţine numeroase articole de 
specialitate semnate de d-nii Ştefan 
Mihăescu, părintele Dimitrie Manu, |. 
B. Florian, |. Manliu, Corneliu Ru- 
descu. 

La partea rezervată cronicei gă- 
sim câteva admirabile articole sem- 
nate de nume bine cunoscute în pu- 
blicistica românească. D. Tudor Ar- 
ghezi semnează un corosiv Buletin. 
Celelalte cronici sunt semnate de- 
d-nii Dem. Teodorescu (cronica so- 
cială) şi Tudor Teodorescu-Branişte- 
(cronica culturală). 

La cronica externă d. Gh. Pop. 
se ocupă între altele şi de problema. 
Basarabiei. Vorbind de neizbutitele 
negocieri dela Riga, d. Pop, după ce 
emite o serie de considerente logice in 
jurul acestor tratative româno-ruse,. 
conclude astfel: „Ţarismul care a fost: 
numit „colosul cu picioarele de lut* 
s'a prăbuşit, Rusia bolşevică va do- 
vedi că în locul lui a înălțat un al 
doilea „colos cu picioare de lut”. Când 
se va prăbuşi şi el, problema Basa- 
rablei se va soluţiona singură. fără 
concursul semnăturii tovarăşului Lit- 
vinov*. 

Eroare profundă. Problema Basa- 
rabiei este soluţionată de mult: din 
ziua de 27 Martie 1918, când Sfatul 
Tării a votat Unirea cu România. Din- 
acel moment chiar, Basarabia a in- 
cetat de a mai constitul pentru noè 
o problemă de ordin extren,. 

INSEMNĂRI. 


+ Preotul Grigorie Constantinescu. 
— S'a stins din viaţă, pe ziua de 7 
Aprilie, in satul Năpădeni, unde a 
preoţit 13 ani, preotul Grigorie D. 
"Constantinescu, unul din harnicii luc- 
rători pe tărâmul cultural românesc 
în Basarabia. Născut la laşi, în 1875, 
şi-a făcut studiile la Seminarul teo- 
logic de acolo şi apoi din îndemnul 
şi cu binecuvântarea mitropolitului 
Moldovei — losif Naniescu (basara- 
bean de orlgine) a plecat la Chiev, 
iar după absoivirea Academiei Teo- 
logice, a venit in Basarabia, unde a 
şi rămas, angajându-se cu scrisul la 
prima gazetă moldovenească din Chi- 
şinău — „Basarabia“ şi la „Lumină- 
torul“. Tot atunci a devenit profesor 
de limba română la Seminarul Teo- 
logic şi la şcoala Eparhială de fete 
şi secretar de redacţie la Tipografia 
Eparhială, însărcinat cu facerea co- 
recturelor pentru cărţile bisericeşti— 
o muncă foarte importantă în opera 
de tipărire a cărţilor. Din anul 1913, 
-a început să editeze gazeta săptă- 
mânală în limba moldovenească „Gla- 
sul Basarabiei“, care a trăit mai bine 
de un an. 


Fire sociabilă şi povestitor bun, 
răposatul a legat prietenii cu lumea 
moldovenilor din Basarabia, stăruind 
“oriunde ajungea să vorbească des- 
pre cultura românească, despre ne- 
„cesitatea introducerii limbei moldo- 
veneşti în şcoală, despre legăturile 
istorice cu Moldova lui Ştefan cel 
Mare şi despre unirea moldovenilor 
basarabeni în vederea apărării in- 
tereselor lor. Darul său de povesti- 
“tor, răposatul Va dovedit şi în acele 
insemnări şi memorii pe care le-a 
scris şi care, impreună cu articolele 
sale din „Basarabia“, „Luminătorul“ 
şi „Glasul Basarabiei“, ar merita să 
fie scoase în volum. 

“In anul 1919, răposatu! s'a-preoţit 
şi in calitatea sa de paroh al: Năpă- 
denilot a lăsat în urma sa regrete 
eterne printre moldoveni dela codru. 
Biserica pe care o slujit-o cu cinste 
şi neamul pe care l’a iubit cu devo- 
‘tament, vor trebui să’! pomenească 
“ca pe un vrednic fiu, sărind întru 


îngrijirea celor zece copii care au 
rămas în seama sărmanel văduve a 
celui ce a fost Grigorle teologul 
Constantinescu. 


P.H. 


Comemorarea Unirii Basarabiei a 
fost sărbătorită şi anul aceasta şi in 
parlament şi în ţară. La Cameră au 
vorbit în ziua de 9 Aprilie dd. Gh. 
Pântea, general Ştefănescu-Amza — 
ministrul armatei, Trancu-laşi—ave- 
rescan, Gh. Bogdan-Duică — liberal- 
ducist, col. Vizanti— majoritar, Gri- 
gorovici — social - democrat, C. A. 
Cuza — în numele L. A. N C., Teo- 
dor lacobescu — naţional - țărănist, 
Brătănescu — lupist, Spulber — con- 
servator, Gheorghe Brătianu — libe- 
ral şi Michel Landau din partea ev- 
reilor, toţi glorificând pe întăptuitori 
Unirii şi omagiind poporul buasara= 
bean păstrător al tradiţilor străbune. 
Le Senat au vorbit: mitropolitul Ba- 
sarabiei Gurie, col. Dimitriu, Las- 
carov-Moldovanu, N. Săveanu, Pa- 
vel Brătăşanu, marele rabin Nime- 
rover, Catargi, general Arthur Văi- 
toianu, mitropolitul Pimen, Glogo- 
veanu, Laurenţiu Oanea şi ministrul 
Vladimir Gristi. Acesta a subliniat 
rolul armatei române în Basarabia, 
în momentele tragice pentru provin- 
cia noastră pe la sfârşitul anului 
1917 şi inceputul anului 1918, când 
bolşevicii, in dorul de-a adânci re- 
voluția, au început a teroriza toată 
lumea ce nu impărtăşea credinţile 
bolşevice, impiedecând manifestațiu- 
nea liberă a gândirii şi conștiinței 
Basarabiei Moldovenești. Armata fo- 
mână, chemată de guvernul Sfatului 
Ţării, a pus capăt anarhiei distru- 
gătoare de viaţă obştească şi de 
gospodării private in provincia noa- 
stră şi a făcut. cu putinţă libera ma- 
nifestaţiune a dorinţei basarabenilor 
de a se uni cu România. 

In provincie, comemorarea Unirii 
Basarabiei, a avut loc ia ziua de 10 
Aprilie, filnd zi de Duminică. La Chi- 
şinău, s'au ținut mai multe: confe- 
rinţe şi serbări 'şcolare şi populare. 
In sala Teatrului Naţional, a conferen- 
țiat directorul Liceului „Al Donici“— 

prof. |. I. Macovei, in faţa unul pub- 
lic numeros şi în prezenţa autorită- 
ţilor militare şi civile, in frunte cu 
ministrul general I. Râşcanu. Confe- 
renţiarul a scos în evidenţă drep- 
turile istorice ale României asupra 
Basarabiei, caracterul etnic româ- 
nesc al acesteia, năzuinţa poporului 
moldovenesc spre Unire şi lupta frun- 
mart lui pentru înfăptuirea acestei 
nii. 


RH; 


„Transilvania în Europa, Basara- 
bia in Asia ?*.. D. dr. Walter Hoff- 
mann, profesor pentru ştiinţa econo- 
miei private şi de stat dela Acade- 
mia minieră Freiberg şi directorul 
institutuiui „Mitteleuropa“ din Dres- 
da, prezentându-se in una din zilele 
lunei August 1929 la Prefectură, când 
inlocuiam pe prefectul județului, m’a 
rugat să-i ofer posibilitatea pentru a 
se putea convinge „de visu“ dacă 
are temei versiunea curentă în Ger- 
mania, că atunci când te găseşti in 
Transilvania, te simți în Europa, pe 
când in Basarabia, ai impresia că 
te-ai găsi în Asia ? 

M'am pus bucuros la dispoziția 
d lui profesor Hoffmann pentru a-i 
ialesni-cercetarea gospodăriilor noa- 
stre moldoveneşti. 

Am ales comuna Ialoveni. Peisajul 
împrejmuitor de-alungul şoselei Chi- 
sinău-laloveni i-a plăcut mult. D-1 
Hoffmann nu-şi putea ascunde un 
explicabil sentiment de uimire față 
de frumuseţile campestre ale Basa- 
rabiei. Intrăm in comuna laloveni. 

La intrare: un contrast, după o- 
rândulrea minunatâ văzută până a- 
cuma pe câmpii, căci ochiul nu era 
deprins să vadă lipsa unei aşezări 
sistematice şi simetrice de sate, case 
ţărăneşti simple, aşezate fără niciun 
plan, una cu faţa la răsărit, alta cu 
faţa spre apus, uliţe strâmbe, case 
mici, întrun cuvânt O aşezare ome- 
nească, care lasă mult de dorit sub 
raportul sistematizării. 

Legăm vorbă cu oamenii, vizităm 
biserica, şcoala, primăria, etc. Apa- 
ratul fotografic al profesorului no- 
stru prindea pe nesimţite unele ti- 
puri de țărani, cari ii păreau mai 


caracteristice. Zicea că are intenția 
să le ruleze în unele filme cinema- 
tografice populare din Germania pen- 
tru a face cunoscut poporului său 
tipul urmaşului traco-daco-român. 

Par'că-l văd şi astăzi pe un biet 
țăran. Stătea pe prispa casei necăjit, 
plin de griji, şi cu faţa brăzdată de 
cute adânci. Nici prin cap nu-i tre- 
cea că în momentul când ne privea 
întrebător, va fi intr'o clipă prins de 
aparat şi de azi încolo va fi văzut 
pe ecran şi de alţi oameni, cari a- 
parțin altei rase şi cari au alte in- 
clinări şi altă soartă pe pământ. 

Ar fi vrut profesorul nostru să 
zică, vizitând gospodăria unui ţăran, 
că felul în care îi este aranjată og- 
rada, gospodăria, casa, nu-i prea 
place,.. Ceteam acestlucru pe faţa sa. 

Nu i-a plăcut obiceiul de a ţine 
vitele afară chiar şi iarna, nu i-a plă- 
cut ograda necurăţită şi lipsa de 
flori lângă casă. 

Se resemna insă şi cerea mereu 
să vadă alte lucruri. l-a plăcut fo- 
arte mult biserica, ţinută într'o cu- 
răţenie demnă de locaşul Domnului. 
Interiorul bisericii îl indemna la re- 
culegere.. 

După ce am terminat cu vizitarea 
exterioară a mai multor gospodării, am 
intrat în casa unui gospodar. 

Nici n'a apucat să treacă bine pra- 
gul casei şi deodată observ o stră- 
lucire de satisfacție pe fața profeso- 
rului, I! imprisionasă plăcut ordinea 
desăvârşită a interiorului. Covoare 
moldoveneşti lucrate cu o rară mă- 
estrie împodobeau casa in care ne 
aflam. Lăicere frumoase, scoarțe mi- 
nunate, o laiţă plină de covoare şi 
deasupra o mulţime de  perini, dife- 
rite obiecte de artă populară îi fu- 
rau privirea, care nu se mai sătura 
de admirat... 

Şi moldoveanul nostru era foarte 
bucuros că poate primi oaspeţi. Suf- 
letul deschis şi plin de sinceritate al 
stăpânilor casei îl induioşea pe pro- 
fesor. Nu mai găsea cuvinte de laudă 
pentru tot ce vedea şi auzea (eu il 
făceam pe interpretul) din gura ace- 
stor țărani simpli... 

Rămânea uimit cum nişte ţărani 
atât de simpli pot rosti cuvinte pline 
de atâta tâlc... 

Surprinderea lui creştea pe mă- 
“sură ce prin fereastra deschisă ve- 
dea desordinea din ogradă... 

Cum se poate ca oameni cu o 
minte atât de vloae şi cu un suflet 
atât de nobil să sălăşluiască într-o 
“casă atât de bine îngrijită în inte- 
rior şi atât de neglijată în afară? 
Nu putea înțelege acest contrast. 
Pentru dânsul aceasta era o enigmă. 
Dorea să cunoască fondul acestui 
contrast, adică sufletul ţăranului 
nostru şi-mi punea în acest scop tot 
felul de intrebări. 

„Ce popor admirabil locueşte pe 
aceste plaiuri“! „Intr'adevăr, aceşti 
“oameni sunt urmaşii Romei“, zicea 
el, plin de mulţumire, dus cu gândul 
undeva departe... poate în Italia... 
“poate în Germania... 

„Ce păcat însă că acestui popor 
nu i se dă ceea ce merită cu prisosinţă : 
mai multă cultură“. „Pe un suflet 
atât de nobil şi mărinimos s'ar pu- 
“tea altoi o vastă cultură“, 

Da, întradevăr e păcat, că condu- 
cătorii noştri din toate timpurile au 
“avut atât de puţină grijă pentru ri- 
dicarea poporului. Orice popor se 
“ridică prin cultură şi bogăţie. Acești 
- doi factori îl fac tare, puternic şi te- 
mut. Ce teren minunat pentrua des- 
volta un astfel de Stat se oferă con- 
-ducătorilor poporului nostru! 

După ce am mai vizitat două, trei 
„gospodării şi am examinat câteva 
livezi, ne-am întors la Chişinău, 

De aici d-l profesor Walter a ple- 
cat la Tighina şi Cetatea-Albă. 

La intoarcere când şi-a luat ră- 
mas bun dela mine, părerea lui era 
formată : „Voiu spune poporului ger- 
man,— mi-a declarat el— că hotarul 
Europei incepe nu la Prut, ci la Ni- 
stru“,., i 

Astăzi, mai mult ca oricând, acea- 
stă părere ar trebui să câştige te- 
ren. 

Nu numai în Germania. In toată 
lumea, 

Şi pentru ca să fim siguri că în 
viitor hotarul Asiei nu se va muta 
la Prut, se impune o puternică ac- 
iune de ridicare a masselor prin 
cultuză. A 

Petru Coca 


A. N. Donici, Sånt familii înepuiza= 
bile în producerea elementelor de 
valoare în domeniul cultural. Printre 
acestea ar putea fi pusă şi familia 
moldovenească Donici, care l’a dat 
pe cunoscutul pravilist Andronache 
Donici (1760—1830), pe fabulistul A- 
lexandru Donici (1806—1866), pe ge- 
neralul Matei Donici — poet şi naţio- 
nalist basarabean (1847—1921), pe 
Elena: Donici— poetă basarabeană, 
pe Nicolae Donici — astronom basa- 
rabean, proprietarul observatorului 
astronomic dela Dubosari, jud. Lă- 
puşna şi pe A. N. Donici — profesor 
la Geneva. Tot din familia aceasta, 
cu o ramură peste Prut şi cu alta 
mai puternică aici în Basarabia, ar 
trebui— poate — să-i prenumerăm: 
pe cunoscutul pe vremuri în Chişi- 
nău — preotul Petru Donici, naţiona- 
list român infocat, în casele căruia 
se adunau in jumătatea a doua a 
secolului trecut patrioții moldoveni 
basarabeni şi pe răposatul Leon Do- 
nici-Dobronravov — scriitor de mare 
talent, mort aşa de tânăr. N'avem 
însă cunoştinţi despre legăturile de 
sânge între aceştia de pe urmă şi 
cel pomeniţi mai sus. 

Interesante rânduri consacră în 
„B. Slovo“ d. V. Nedzelski (No. 
2527) pentru A. N. Donici, pe care 
!'am pomenit mai sus. Reproducem 
din ruseşte parte din articolul d-lui 
Nedzelskl. 

„Printre basarabeni cari s'au evi- 
denţiat şi lucrează pe tărâmul ştiin- 
tei, trebue mai întâi de toate să ’! 
pomenim pe A. N. Donici, asistentul 
laboratorului de antropologie la U- 
niversitatea din Geneva. 

„Trebue să ’l notăm pe d. Donici, 
nu numai pentru faptul că el este un 
savant serios şi solid, şi un adânc 
cunoscător al obiectului său, dar şi 
pentru motivul că ramura de ştiinţă 
în care lucrează — antropologia — 
este inaccesibilă marelui public şi în 
acestă materie cineva poate să fie 
mare savant, să aibă un nume mon- 
dial şi totodată să rămâie cu totul 
necunoscut  concetăţenilor săi. In 
epoca noastră mercantilistă, servi- 
ciul desinteresat, înalt şi din ideie, 
într'o ştiinţă ca autropologia este a- 
proape un sacrificiu, trezeşte un res- 

pect adânc şi nu poate să rămâie 
neobservat. 

A. N. Donici lucrează în Elveţia, 
dar nu-şi uită nici ţara natală. Cer- 
cetările sale de pe urmă, datate cu 
anii 1930 şi 1931, sânt consacrate Ba- 
sarabiei, 

Trecutul preistoric al Basarabiei 
este prea puţin cercetat. Dar elpre- 
zintă un interes enorm. Din cauza 
situaţiei sale geografice, Basarabia 
a fost în toate timpurile un „Cori- 
dor al popoarelor“ ce au trecut din 
Asia în Europa şi vice-versa. Aceste 
popoare dispărute, deseori enigma- 
tice, au lăsat urme, aproape şterse 
de veacuri, in chip de movile, gră- 
dişti şi vechi morminte. Ultimile trei 
lucrări ale d-lui Donici sânt consa- 
crate descrierii obiectelor şi craniilor 
din epoca scitică, găsite in judeţul 
Bălţi şi la Vadu-lui-Vodă, în jude- 
tul Chişinăului (Lăpuşnei). 

Aceste trei lucrări ale d-lui Do- 
nici au un caracter pur antropologic 
şi miezul lor stă în cercetarea şi 
măsurarea craniilor găsite. Dar ştiin- 
ţa, chiar şi cea mai abstractă, une- 
ori ajunge la concluzii neaşteptate 
şi strâns legate de problemele con- 
temporane. 

Astfel, când citeşti lucrările d-lui 
Donici, numai — decât iți aduci a- 


minte de mişcarea hitleristă, cu lo- 
i lua ei privitoare la puritatea ra- 
sei. 

A. N. Donici cercetând craniile pe- 
rioadei scitice, provenite din aceleaşi 
morminte, constată un fapt curios: 
toți bărbaţii erau dolicocefali, iar 
toate femeile — brahicefale. Aceste 
tipuri antropologice, diferite, aparţin 
de bună seamă unor rase deosebite. 
Asta insamnă, că femeile erau rå- 
pite de bărbaţi dela vecini şi poate 
chiar dela inamici. Să mai cauţi după 
asta rase pure! 

Astfel de rase, după cât se pare, 
nu erau nici în acele timpuri tulburi, 
despre care ne vorbeşte doar antro- 
pologia şi arheologia. lată de ce, la 
cetirea lucrărilor d-lui Donici, te în- 
torci cu gândul la vremurile de azi 
şi te întrebi: unde ar putea găsi 
hitleriştii rasă curată germană? In 
Saxonia — pământ slav chiar în tim- 
purile istorice? In Pomerania nem- 
ţească ? In feodul Hohenzolernilor — 
Brandenburg, unde chiar şi în zilele 
noastre mai persistă insule de aşe- 
zări slave ? „Rasa pură“ deci este o 
pretenţiune ridicolă a  ignoranţilor. 
Cercetările antropologice ale d-lui 
Donici ne spun, că rasă „pură“ ma- 
veau nici chiar sclţii! *. ad 


SAU PRIMIT LA REDACȚIA „V. B.*: 


1) Misionarul—sevista lunară a Misiei ortodoxe române, ce apare în al 


patrulea an sub conducerea Secţiei culturale a Consiliului Eparhial din 
Chişinău, cu bogat material de lectură, privind dogma şi metodele de 
acţiune misionară în vremurile noastre de rătăcire aproape obştească. 
Abonumentul anual: pe hârtie velină — 300 lei, pe hârtia simplă — 220 
lei, în streinătate 4 dolari. Redacfiă: Chişinău, Consiliul Eparhial, Sec- 
ţia Culturală. 

2) Studentul — revista studenţilor în teologie din Chişinău. ce apare în 
al cincilea an sub conducerea unui comitet de redacţie compus din stu- 
denţii: Vasile Ţăpordei — director, Vasile Trofim — redactor şi Vasile 
Prisăcari — secretar-casier. Numărul de Martie cuprinde idei din cuvân: 
tarea decanului Facultăţii N. Gr. Popescu-Prahova, ținută la Teatru Na- 
tional cu prilejul festivalului studențesc asupra rolului studenţimei; tra- 
duceri dia marii poeţi ruşi — A. Puşchin, M, Lermontov şi poetul nostru 
basarabean V. L. Laşcu; poezii originale și o serie de articole cu cup- 
rins religios şi moral, şi în sfârşit, un foarte bogat material de cronici, 
recenzii. informaţiuni, care inviorează mult publicaţiunea. Abonamentul : 
pentru studenţi şi elevi 100 lei, pentru particulari şi instituții — 200 lei. 
Redacția: Chişinău, Facultatea de Teologie. 

3) Izvoraşul — revistă de muzică,artă naţională şi folclor, ce apare 
în al 9-lea an, la Bistriţa: Mehedinţi—of. T.-Severin, cu un bogat şi variat 
material de cântece puse pe note, poveşti şi credinţe populare, glume, 
hazuri şi snoave, chiuituri, cimilituri, şi o corespondenţă bine susţinută 
între redacţie şi colaboratorii externi. In No. 3 pe Martie c., găsim o 
doină trimisă de I. Volintiru din Cârnăţeni-Tighina. Printre colaboratori 
şi corespondenţi găsim şi nume basarabene, ca I. Cociu — Cetatea-Albă, 
G. Sandic — Bălţi, Vlad I. Tulinaş — Cetatea-Albă, Ion Pa'adi — Orhel, 
Valentina Turtureanu — Bălţi, loan V. Borş — Ciobureni-Tighina. Abo- 
namentul: 100 lei anual, 80 lei — studenţi, elevi şi cântăreţi bisericeşti. 

4) Arhivele Basarabiei — revistă de istorie şi geografie a Moldo= 
vei dintre Prut şi Nistru, ce apare in anul al patrulea. sub conducerea pro- 
fesorilor universitari dela Facultatea de Teologie din Chişinău — T. G. 
Bulat şi C. N. Tomescu. In Nr. 1 pe lanuarie — Martie, se cuprinde: un 
studiu de d-l prof. T. G. Bulat „Farmacişti şi medici, la inceputul vea- 
cului al XIX, în ţările române“; însemnări ale ieradiaconului Laurenţiu 
Busuioc „In jurul intemierii Catedralei din Bălți“; o scrisoare a mitro- 
politului Gavriil Bănulescu-Bodoni către mitropoltul Veniamin Costachi, 
din arhiva loan Pelivan; alt stadiu de d-l T. G Bulat „Boeriile- slujbe 
din "Țările Române la sfârşitul secolului al XVIII şi inceputul celui al 
XIX ; un articol judicios de d. Victor Tufescu despre „Inactualitatea 
hărţii noastre tipografice“ ; retipărirea din „Dacia Literară“ dela 1869 a 
unei ode consacrate Hotinului de Romulus Scriban, şi răzlețe acte basa- 
rabene datate cu anii 1786 — 1840, 

Incepând cu acest număr, revista apare cu sprijinul moral şi ma- 
terial al P. S. episcop Visarion al Hotinului. 

5) „Licăriri“ — revista societăţii culturale „G. Asachi“ de pe lån- 
gă liceul „Gr. Ghica V, V.° din Dorohoi. In Nr. 4, la cronica literară, 
găsim aprecieri entuziaste pentru romanul d-lui C. Stere. Tomaziu G. 
scrie: „Fericim şi învidiem pe elevii din generaţile viitoare că vor stu- 
dia opera d-lui Stere. Căci fără indoială că Stere, ca de altfel şi Ar- 
ghezi, din alte puncte de vedere, vor fi nume de frunte intre marii noş- 
tri clasici, alături de Eminescu, Ghica, Maiorescu, Caragiale, Creangă, 
atunci când frământările pătimaşe ale zilei vor avea alte subiecte“. 

6) „Dar anii trec“ —roman de Nicolae Gh. Spataru, cu subiect din 
zns basarabeană. Tipografia „Cartea Românească“ Chişinău. Preţul 

lei. 

CHEMARE. 


„Viaţa Basarabiei“ și-a expus programul în primul ei 
număr. In cadrul acelui program înțelegem a fi plini de 
luare aminte față de manifestările scrisului românesc ale vlă- 
starelor născute şi crescute pe pământul Basarabiei şi care 
azi s'ar găsi altoite ori unde în cuprinsul României Mari. 
De aceia îndreptăm astăzi chemare căte toți aceştia, în- 
demnându-i să răspundă la ea. 

Faptele bune, faptele de cultură, lucrările de ştiinţă 
şi scrisul măestrit ale basarabenilor vor găsi întotdeauna 
ecou şi adăpost în paginile revistei noastre. 

Nu vom precupeți nimic şi nu ne vom da în lături dela 
nici un sacrificiu, pentru a putea arăta colectivității româ- 
nești de pretutindeni comorile sufleteşti ce zac încă nede- 
slănțuite în spiritul fraţilor dintre Prut și Nistru. 
=æ Basarabia culturală încă nu s'a manifestat colectiv şi 
nu şi-a dat încă măsura puterilor ei, Incurajând pe tinerii 
ei scriitori şi dând posibilitate oamenilor ei de cultura să 
afirme aci posibilitățile intelectuale ale provinciei noastre, 
socotim că este pasul care duce la crearea unei atmosfere 
noui pe un tărâm pe care s'a lucrat până acum disparat 
şi fără ecou. 

Chemăm deci pe frații noștri la lucru. 

Va Bei 


Abonamentele şi toată corespondența pentru revista 
„Viaţa Basarabei“ se trimite pe adresa următoare: 
D-lui Pan. Halippa, str. Iaşilor 15, Chişinău. 
Redacţia și 
Administrația Revistei „V. B.“ 


Colaboratorii revistei „Viața Basarabei“ sunt rugați să 
trimită materialul lor scris citeț și numai pe o parte. 


Orele de lucru și de primire la redacția şi administra- 
ţia revistei „Viața Basarabei“ sunt: seara între 5-6, 


Redacția și administrația 
revistei „V. B.“ 


À 


Acest număr al revistei „Viața Basarabei“ se trimite 
spre a se lua cunoștință de editura noastră, cu OENIGA 
cătră adresați de a se abona, 

Reținerea numărului acestuia o vom considera ca un 
consimțimânt de a se prenumera printre abonaţii noştri. 

Dacă nu doriți să fiți abonat la revistă, rugăm să ne 
restituiți numerele primite, cu indicația „retur“ şi fără a 
rupe adresa veche. 


Administrația revistei „V. B.“ 


Rugăm stăruitor pe prietenii şi abonaţii revistei să 

o dea spre cetire tuturor doritorilor, îndemnându-i să se 
aboneze. 

La prima cerere, se va trimite oricui numerele apărute. 

Rugăm adresa să fie dată exact, arătând și oficiul- 
poștal. 

Administraţia revistei „V. B.“ 


Abonamentul: 120 lei pe an; pentru autorităţi, lei 500 


TIPOGRAFIA 
Băncii Centrale Cooperative 
CHIȘINAU 
Str. Principele Nicolae No.25 
4:73 Telefon. 4.73 


Preţul 15 lei 


